ྈབདེ་མཆོག་འཁོར་ལོའི་ཆོས་ཀྱི་ལོ་རྒྱུས་བཞུགས་སོ༔ྈྈྈྈྈྈྈྈདཔལ་བདེ་མཆོག་ཡབ་ཡུམ་ལ་ཕྱག་འཚལ་ལོ༔མཁའ་འགྲོ་དབང་དུ་སྡུད་པ་གསང་སྒྲུབ་ཡིད་བཞིན་ནོར་བུ་འདི་ཡི་ལོ་རྒྱུས་ནི༔དུར་ཁྲོད་ཆེན་པོ་བསིལ་བའི་ཚལ་ཞེས་བྱ་བ་ཤིན་ཏུ་འཇིགས་ཤིང་སྐྱི་གཡའ་བའི་གནས༔ལྷ་འདྲེ་གཏུམ་པོ་གདུག་པ་ཅན་གནས་པའི་ས་ཕྱོགས་དེའི་མེ་ཏོག་ཚལ་གཅིག་ན༔ཕ་ཝང་མཆོད་རྟེན་འདྲ་བ་གཅིག་ན༔ནུབ་མོར་དཔའ་བོ་མཁའ་འགྲོ་མང་དུ་འདུས་ནས་བསྐོར་བ་དང་མཆོད་པ་བྱེད༔དུས་བཟང་ལ་སྡེ་བརྒྱད་དང༔སྲིད་པ་ཕོ་རྒྱུད་མོ་རྒྱུད་དང་མི་དང་མི་མ་ཡིན་ཐམས་ཅད་འདུས་ནས༔ཕྱག་དང་བསྐོར་བ་དཔག་ཏུ་མེད་པ་བྱེད་ཅིང་འདུག་པ་སློབ་དཔོན་པདྨས་གཟིགས་ནས་ཐུགས་དགོངས་ལ་འདི་ན་གདམས་པ་ཁྱད་པར་ཅན་ཞིག་ཡོད་ངེས་པར་འདུག་སྙམ་སྟེ༔བླ་མ་ཡི་དམ་མཁའ་འགྲོ་ལ་ཚོགས་དང་གཏོར་མ་རྒྱ་ཆེན་པོ་མཛད་ནས་བཏོན་པས༔བསྭེའི་གྭའུ་གཅིག་གི་ནང་ནས་བདེ་མཆོག་འཁོར་ལོའི་གསང་སྒྲུབ་འདི་བྱུང་ངོ༔དེར་ཕྱག་ལེན་མཛད་པས༔རྒྱ་གར་བའི་མི་ཐམས་ཅད་དབང་དུ་འདུས་སོ༔དེ་ལ་རྒྱལ་པོ་ཨིནྡྲ་བོ་དྷིས་ཞུས་ཏེ༔ཡུལ་གྲུ་ལྔ་བརྒྱ་ནས་བཙུན་མོ་ལྔ་བརྒྱ་དབང་དུ་བསྡུས་ཏེ༔སྟོང་འཁོར་ལོས་སྒྱུར་བའི་རྒྱལ་པོར་གྱུར་ཏོ༔དེ་ནས་སློབ་དཔོན་བོད་ཡུལ་དུ་མངའ་བདག་རྒྱལ་པོས་གདན་དྲངས་ནས༔དཔལ་གྱི་བསམ་ཡས་བཞེངས་སོ༔དབུ་རྩེའི་བྱ་འདབས་སུ་སློབ་དཔོན་དགོངས་པ་ལ་བཞུགས་པའི་དུས་སུ༔རྒྱལ་པོས་གསེར་གཡུ་མུ་ཏིག་གི་མཎྜལ་ཕུལ༔གསེར་སྐྱེམས་ཞལ་དུ་དྲངས་ནས་ཞུས་པ༔སློབ་དཔོན་ཆེན་པོ་ལགས༔བཙུན་མོ་ལ་སོགས་པའི་མི་ཕོ་མོ་རྫས་ནོར་དབང་དུ་སྡུད་པ་ཞིག་འཚལ་ཅེས་ཞུས་པས༔སློབ་དཔོན་གྱི་ཞལ་ནས༔རྒྱལ་པོ་ཆེན་པོ་ཞུ་བ་ཤིན་ཏུ་ལེགས༔བདག་ལ་སྲིད་པ་ཕོ་རྒྱུད་ཀྱི་བདག་པོ་བདེ་མཆོག་དང༔སྲིད་པ་མོ་རྒྱུད་ཐམས་ཅད་ཀྱི་རྒྱལ་མོ་རྡོ་རྗེ་ཕག་མོ་གཉིས་ཀྱི་སྒྲུབ་ཐབས་མཛེས་མ་རྒྱན་གྱི་འཁོར་ལོ་ཞེས་བྱ་བ་ཡོད་དེ༔རྒྱལ་པོ་ལ་སྦྱིན་ནོ་གསུངས་ནས་སྔར་གྱི་ལོ་རྒྱུས་རྣམས་གསུངས་ཚེ༔རྒྱལ་པོས་ཚོགས་ཀྱི་འཁོར་ལོ་རྒྱ་ཆེན་པོ་བཤམས་ནས་སློབ་དཔོན་གྱིས་གསུངས་སོ༔དེ་ནི་བདག་འདྲ་ཡེ་ཤེས་མཚོ་རྒྱལ་གྱིས་ཚར་གསུམ་དུ་བྲིས་ཏེ༔གཅིག་དང་ལུང་ཕུ་ལ་སྦས༔གཅིག་སྲིན་མོ་སྦར་རྗེས་བྲག་ལ་སྦས༔དེ་རྣམས་ཀྱི་མཐར་ཐུག་པ་ཆ་ལག་ཚང་བ་དང་བཅས་པ་འདི་ཉིད་བསམ་ཡས་དབུ་རྩེའི་སྟེང་ཁང་གི་གདུང་གཡུང་དྲུང་རིས་གསེར་གྱི་པ་ཏྲ་འཁྱིལ་བ་ཅན་དུ་གཏེར་དུ་སྦས་ཏེ༔རྒྱལ་པོ་གཡུ་ཕྲེང་ཅན་གྱིས་བཀའ་ཡི་བྱ་ར་གྱིས༔ལས་ལྡན་གསུང་གི་སྲས་དང་འཕྲད་པར་ཤོག༔ཅེས་གསུངས་སོ༔དེའི་ཚེ་མངའ་བདག་ཡབ་སྲས༔མཚོ་རྒྱལ་རྣམས་ཀྱིས་གསོལ་པ༔ཟབ་ཆོས་འདི་འདོན་པའི་དུས་ཀྱི་ཚེ༔དུས་ཀྱི་བསྟན་པ་ཅི་ལྟར་འོང་བཀའ་བསྩལ་དུ་གསོལ༔ཅེས་ཞུས་པས་བཀའ་བསྩལ་པ༔གསང་བའི་གཏེར་འདི་འདོན་པའི་དུས་སུ་རྟགས་ཙམ་འཛིན་གྱི་བསྟན་པ་ཞེས་བྱ་བ༔འདྲེ་བྱེད་འགོང་པོས་ཡུལ་ཁམས་གང༔སྔགས་སྡེ་གཉིས་ཀྱི་བསྟན་པ་སྨད་པ༔མཁས་བཙུན་ཐམས་ཅད་མཐའ་འཁོབ་འགྲིམ་ཞིང་རྒྱལ་བའི་བཀའ་ལ་གཟུ་ལུམ་དང་རས་གཅོད་ཀྱིས་འཆོལ་བ༔སྒོམ་ཆེན་གྱིས་རི་ཐུབ་ཀྱང་རིས་སྒོམ་ཆེན་མི་ཐུབ་པ༔རྒྱ་གར་དུ་མུ་སྟེགས་ཀྱི་བསྟན་པ་དར་བ༔རྒྱ་ནག་ཏུ་བོན་གྱི་བསྟན་པ་འབྱུང་བ༔ཁ་ཆེ་དང་ལི་ཡུལ་དུ་བདུད་ཀྱི་སྤྲུལ་པས་བཤད་གྲྭ་དང་སྒོམ་གྲྭའི་སྡེ་བརླག་པར་བྱེད་པ༔ལི་ཡུལ་གྱི་བསྐལ་པ་མེས་འཇིག་པ༔བལ་ཡུལ་དུ་ཆོས་དང་ཆོས་མིན་གྱི་བསྟན་པ་འབྱུང་བ༔བོད་ཡུལ་གངས་ཅན་གྱི་ཁྲོད་འདི་ཉིད་དུའང༔ྈྈྈྈྈྈྈྈྈྈཚོགས་ཀྱིས་བོད་ཀྱི་ཆེ་བཙུན་དང༔རྒྱལ་བློན་དགེ་བའི་བཤེས་གཉེན་གྱི་རྒྱུད་ལ་བར་དུ་གཅོད༔འཇིག་རྟེན་འཁྲུལ་སྣང་གི་བྱ་བ་ལ་ལོངས་སྤྱོད༔མིང་ཆོས་རྗེ་དང་མཁན་ཆེན་བླ་མ་དགེ་བའི་བཤེས་གཉེན་དུ་མཚན་གསོལ༔ཉན་ཐོས་ཀྱི་ཁྲིམས་རྣམས་མི་སྲུང་ཞིང་གསང་སྔགས་ཀྱི་བསྐྱེད་རྫོགས་མེད་པ༔ཕྱི་མཁས་བཙུན་བཟང་པོར་འདོད་པ༔ནང་ཉོན་མོངས་པས་བཅིངས་པ་དེ་ལྟ་བུ་འབྱུང་བའི་ཚེ༔ྈྈྈྈྈྈྈྈྈྈྈྈྈྈྈྈྈྈྈྈྈ་་་་འབྱུང་སྟེ༔དེ་ཉིད་ཀྱི་ལ་ཤིའི་གཙུག་ལག་སྟེེ༔ྈྈྈྈྈྈྈྈྈྈྈ་མང་ནས་ཏོན་ཏེ་རྒྱས་པར་འགྱུར་རོ༔དེ་ཚེ་སྔགས་སྡེ་གཉིས་ཀྱི་བསྟན་པ་དར་བར་བྱེད་པ༔རྒྱལ་བ་རྣམས་ཀྱི་ཐུགས་རྗེས་བསྟན་པ་མི་ནུབ་པར་འཛིན་པར་བྱེད་པ༔རྒྱལ་བ་མཆོག་དབྱངས་ཀྱི་སྐྱེ་བ་ཀརྨ་པ་ཞེས་བྱ་བ་འབྱུང༔གཙང་གི་ཕྱོགས་སུ་སྤྱན་རས་གཟིགས་ཀྱི་སྤྲུལ་པ༔དགེ་སློང་རྡོ་རྗེ་འཛིན་པ་བཟང་པོའི་མིང་ཅན་འབྱུང༔འཕགས་པ་ཉེ་བར་འཁོར་ཉིད་གར་དབང་རྡོ་རྗེ་འཆང་ཆེན་པོར་མངོན་དུ་གྱུར་ཏེ༔དེའི་རྣམ་པར་སྤྲུལ་པ་ས་ལ་གནས་པའི་བྱང་ཆུབ་སེམས་དཔའ་རཏྣའི་མིང་ཅན་ཞེས་བྱ་བ་འབྱུང༔བདེ་མཆོག་གི་རྣམ་པར་སྤྲུལ་པ་ངག་གི་མིང་ཅན་བསམ་བཞིན་དུ་སྐྱེ་བ་ལེན་པ་འབྱུང༔དེ་རྣམས་དང་དུས་མཚུངས་པ༔ད་ལྟའི་ལྷ་སྲས་དམ་འཛིན་འདི་ལྟ་བའི་གདིང་རྙེད་པ༔པདྨ་བདག་གི་ཕྲིན་ལས་རྣམ་བཞི་གཅིག་ཏུ་བསྡུས་པའི་བདག་ཉིད་གར་གྱི་དབང་ཕྱུག་རྩལ་གྱིས་ཆོས་འདི་ཉིད་གསང་བའི་གཏེར་ནས་ཕྱུང་སྟེ་རང་ཉམས་སུ་བླངས་ཏེ༔བསྟན་པའི་དོན་འབའ་ཞིག་བྱེད་པའི་སློབ་མ་བདུན་ལ་མནའ་བགགས་ཏེ་བྱིན་ཞིང༔སློབ་མ་རྣམས་ཀྱིས་ཀྱང་གསེར་གཡུའི་མཎྜལ་གྱིས་མཉེས་པར་བྱ༔ཁྱད་པར་སྤྱི་ཏི་བླ་མའི་རྒྱུན་ཁྱེར༔རྫོགས་རིམ་ཟབ་པའི་མཐར་ཐུག༔བཏགས་གྲོལ་རེག་པ་དོན་ལྡན༔འདི་རྣམས་ཆོས་སྙིང་ནས་བསམ་པ་ལ་བྱིན༔དེ་མིན་གང་ཐོད་ཐོད་དུ་གཏད་ན་ཉམས་པར་འགྱུར༔ཆོས་འདི་ཡི་སྲུང་མ་ནི་རྒྱལ་པོ་གཡུ་ཕྲེང་ཅན་ལ་གཏད་པ་ཡིན་པས་བཀའ་ཡི་བྱ་ར་གྱིས་ཤིག༔ལས་ལྡན་གསུང་གི་སྲས་དང་འཕྲད་པར་ཤོག༔ས་མ་ཡ༔རྒྱ་རྒྱ་རྒྱ༔ཟབ་རྒྱ༔གཏེར་རྒྱ༔སྦས་རྒྱ༔ྈྈྈདཔལ་བདེ་མཆོག་འཁོར་ལོའི་ཕྱི་སྒྲུབ་འཁོར་སྡེ་ལྔ་བླ་མ་ལྟར་སྒྲུབ་པ་བཞུགས་སོ༔ྈྈྈྈྈྈྈྈྈྈདཔལ་བདེ་མཆོག་འཁོར་ལོ་ཡབ་ཡུམ་ལ་ཕྱག་འཚལ་ལོ༔དཔལ་བདེ་མཆོག་འཁོར་ལོའི་ཕྱི་སྒྲུབ་འཁོར་སྡེ་ལྔ་དང་བཅས་ཏེ༔བླ་མ་ལྟར་བསྒྲུབ་པ་ནི༔ས་བཟང་ལ་མཎྜལ་པདྨ་འདབ་བཞི་བྱས་ལ༔དབུས་ལྟེ་བ་མཐིང་ག༔ཤར་དཀར༔ལྷོ་སེར༔ནུབ་དམར༔བྱང་ལྗང་གུ་བྱས་ལ༔ཤར་གྱི་འདབ་མ་ལ་རྡོ་རྗེ་རིགས་ཀྱི་དྷཱ་ཀི་མ་དཀར་མོ༔ཕྱག་ན་རྡོ་རྗེ་དང་བྷནྡྷ་བསྣམ་པ་བསྐྱེད༔ལྷོར་རཏྣ་དྷཱ་ཀི་མ་སེར་མོ་རཏྣ་དང་བྷནྡྷ་བསྣམས་པ་བསྐྱེད༔ནུབ་ཏུ་པདྨ་དྷཱ་ཀི་མ་དམར་མོ་ཕྱག་ན་པདྨའི་སྡོང་པོ་དང་བྷནྡྷ་བསྣམས་པ་བསྐྱེད༔བྱང་དུ་ལས་ཀྱི་དྷཱ་ཀི་མ་ལྗང་གུ་ཕྱག་ན་རྡོ་རྗེ་རྒྱ་གྲམ་དང་བྷནྡྷ་བསྣམས་པ་བསྐྱེད༔ལྟེ་བ་ལ་སློབ་དཔོན་པདྨ་དང་འཁྲིལ་སྦྱོར་དུུ༔བུདྡྷ་དྷཱ་ཀི་མ་ཕྱག་ན་འདོད་པའི་ཡོན་ཏན་ལྔ་དང་ལྡན་པ་ཡིད་བཞིན་གྱི་གཏེར་གྱིས་གང་བའི་བྷནྡྷ་བསྣམས་པ་བསྐྱེད༔ཡེ་ཤེས་པ་སྤྱན་དྲངས་ལ་བསྟིམ༔དེ་ནས་ཅི་འབྱོར་པའི་མཆོད་པ་འབུལ༔འབྲུ་སྣ་ཚོགས་དང་འབྲུ་གསུམ་དང་བདུད་རྩི་ཨ་མྲྀཏ་དང༔ཟས་ཀྱི་བྱེ་བྲག་ཅི་འབྱོར་པས་རིན་པོ་ཆེའི་སྣོད་བཀང་ལ་མཎྜལ་གྱི་དབུས་སུ་བཞག་གོ༔དེ་ནས་རང་མཁའ་འགྲོའི་གཙོ་མོའི་ཏིང་ངེ་འཛིན་དུ་བཞུགས་ནས༔སྔགས་འདིས་གཏོར་མ་འབུལ༔དྷཱ་ཀི་དྷེ་ཝ་དྷཱ་ཀི་ནཱི་སུ་ར་བ་ཏེ་ས་ར་དྷཱ་ཀི་ཁཱ་ཧི་ཁཱ་ཧི༔ཨཱོྃ་ཨཱཿཧཱུྃ་བཛྲ་གུ་རུ་པདྨ་སིདྡྷི་ཁཱ་ཧི༔ཞེས་པས་གཏོར་མ་འབུལ༔ཡན་ལག་བདུན་པ་ཚར་གཅིག་བྱའོ༔དེ་ནས་ངག་སྨྲ་བ་བཅད་དེ༔དབང་སྡུད་ཀྱི་བསྙེན་པ་ཞག་ཉི་ཤུ་རྩ་གཅིག་བསྒྲུབ་བོ༔ཨཱོྃ་ཨཱཿཧཱུྃ༔ཀུ་ལུ་ཀུ་ལུ་མ་མ་ཧྲིང་ཧྲིང༔མ་མ་ཁ་ཤི་མི་སྙིང་སྒུལ་སྒུལ༔མི་འགྲམ་ཆོག་ཆོག༔ཧྲིང་ཧྲིང༔སྡུས་སྡུས༔མ་མ་ཁ་ཤི་ནི༔ཧ་རི་ནི་ས༔དེ་ལྟར་བཟླས་པས་རྟགས་ནི༔ནས་ཀྱི་རི་ལ་འཛེགས་ན་འབྲུའི་དངོས་གྲུབ་ཐོབ༔གངས་ཀྱི་རི་ལ་འཛེགས་ན་ཆོས་ཀྱི་འོ༔གསལ་ཤིང་འཐུ་ན་ནོར་གྱི་འོ༔ཟས་དང་ནོར་གྱི་གྲོགས་རྨིས་སྟོན་ན་ཟས་ནོར་གང་ཡང་ཡོང་ངོ༔དམ་ཚིག་ཏུ་སྒྲུབ་ཐབས་མི་ལ་མི་འཆད་དོ༔དངོས་གྲུབ་ཅི་བྱུང་ཡང་དང་པོ་བླ་མ་ལ་འབུལ༔དེ་ནས་ཞག་རེ་ལ་སྙིང་པོ་བརྒྱ་རྩ་རེ་བཟླས༔རྒྱུན་གཏོར་རེ་ནངས་ནུབ་ཏུ་གཏང་ངོ༔སྲོག་སྔགས་དང་གཏོར་མའི་སྔགས་སྦྲེལ་ལ་འབུལ༔འདི་ནི་ཕྱི་ལྟར་སྒྲུབ་པ་སྟེ༔སྤེལ་བར་ཕངས་ནས་རིན་ཆེན་གཏེར་དུ་སྦས༔རྣལ་འབྱོར་ལས་འཕྲོ་ཅན་གཅིག་དང་འཕྲད་པར་ཤོག༔ཕྱི་མཎྜལ་ལ་བརྟེན་ནས་སྒྲུབ་པ་རྫོགས་སོ༔ཧ་རི་ནི་ས་ཙིཏྟ་ཧྲིང་ཧྲིང་ཛཿཛ༔སྙིང་ནས་འགུགས་པའི་སྲོག་སྙིང་ཡིན་ནོ༔ྀཨཚ༔སྦྱིན་སྲེག་བཞུགས༔དྷཱ་ཀི་ལ་ན་མོ༔ཕྲིན་ལས་གང་སྒྲུབ་ཀྱང་མེ་མཆོད་དང་སྦྲེལ་དགོས་ཏེ༔མཎྜལ་གྱི་སྟེང་དུ་ཕྱེའི་པདྨ་འདབ་བཞི་བྲིས་ལ༔ཞི་བ་ལ་ལྟེ་བ་ཟླུམ་པོ་དཀར་པོ༔རྒྱས་པ་ལ་གྲུ་བཞི་སེར་པོ༔དབང་ལ་ཟླ་གམ་དམར་པོ༔དྲག་པོ་ལ་མཐིང་ནག་གྲུ་གསུམ༔དེ་དག་གི་ཕྱོགས་སུ་ལས་གང་བྱེད་དུ་ཁ་བལྟས་ལ༔ཤིང་སྣ་མང་པོ་སོ་སོའི་རིགས་དང་མཐུན་པ་དེའི་དབྱིབས་སུ་བརྩིགས་ལ༔པདྨའི་སྟེང་དུ༔ཧ་རི་ནི་ས་ར་ཙ་ཧྲི་ཡ༔ཞེས་བརྗོད་པས༔དྷཱ་ཀི་ཡབ་ཡུམ་བསྐྱེད་དེ༔སྤྱན་དྲངས་ལ་བསྟིམ༔མཆོད་པ་སྣ་ཚོགས་དང་བ་ལིཾ་འབུལ༔སྨན་དང་ཟས་གོས་ཅི་ཡོད་འབུལ༔རྩ་སྔགས་ལ་གོང་གི་ལས་སྔགས་བཏགས༔འགྲོ་བ་ཐམས་ཅད་དབང་དུ་སྡུས་ཤིག་ལ་སོགས་པའི་གསོལ་བ་གདབ༔སྦ་ལྕག་དང་དར་དམར་པོས་གཡབ༔ཐལ་བ་མཁའ་འགྲོ་མར་བསམ་ལ་ལོགས་སུ་གཏོར༔རབ་བཞག་བདུན༔འབྲིང་ཉེར་གཅིག༔ཐ་མ་ཟླ་བ་གཅིག་གིས་འགྲུབ༔འགྲུབ་རྟགས་སུ་བུད་མེད་ཀྱི་ཚོགས་འདུ་བ་དང༔ཆུས་ཁྱེར་བའམ༔སས་གནོན་པ་ལ་སོགས་པའོ༔ཕོ་མང་ན་བདུད་རྩི་ལྔའི་སྦྱིན་སྲེག་བྱའོ༔རང་ཡང་ལོངས་སྤྱོད༔རི་ཁྲོད་འགྲིམ༔མོ་མང་ན་ཕྱེ་མར་གྱི་སྦྱིན་སྲེག་བྱ༔ནང་འདུ་བ་སྙོམས་པའི་དུས་སུ་སྦྱིན་སྲེག་བྱའོ༔བསྙེན་སྒྲུབ་དུས་ཆུ་བུར་མིག་གི་སྒོ་སོལ་ཅེས་པའི་སྔགས་བར་དུ་གདགས་བུམ་པའི་ཆུས་ཁྲུས་བྱ༔དེས་ཉམས་གསལ་ལོ༔སྒྲུབ་པ་ཐོན་ནས་རྟེན་འབྲེལ་ཤ་བའི་སྙིང་རྩེ་ལ་སོགས་ལུས་ལ་བཏགས༔ཐུན་མཚམས་སུ་གཏོར་མ་གཏང༔ཡིག་བརྒྱ་བཟླ༔དེས་འདོད་པའི་དོན་ཡིད་བཞིན་དུ་འགྲུབ༔དྷཱ་ཀིའི་གསང་སྒྲུབ་ཁྱད་པར་གྱི་གདམས་པ༔མངའ་བདག་ཡབ་སྲས་དང༔ཡེ་ཤེས་མཚོ་རྒྱལ་ལ་གདམས་པའོ༔ལས་ཅན་གསུང་གི་སྲས་དང་འཕྲད་པར་ཤོག༔ྀཨཚ༔སྒྲུབ་རྫས་ཡིག་ཆུང༔འདིའི་སྒྲུབ་རྫས་ལ་མཎྜལ་པདྨ་འདབ་བཞི་ཕྱོགས་ཚོན་ལྟེ་བ་ཟླ་གམ་དམར་པོ་བྱས་པའི་དབུས་སུ༔ཀ་པཱ་ལར་བཟའ་བ་རྣམས་ཀྱི་གཏོར་མ་བྱས་ཏེ༔རྒྱན་སྣ་ཚོགས་ཀྱིས་བརྒྱན་པ་གཅིག་བཤམ༔རྟེན་འབྲེལ་ཀྱི་རྫས་ཤ་བའི་སྙིང་རྩེ༔ཕག་མོའི་ཟེ་བ༔སིནྡྷུ་ར་དང་གསུམ༔དར་དམར་པོས་བཏུམས་ལ་བཞག་གོ༔བུམ་པ་མཚན་ལྡན་རྒྱུན་འབབ་ཀྱི་ཆུས་བཀང་བ་བཞག༔དེའི་སྟེང་མེ་ལོང་ལ་སིནྡྷུ་རས་བྱུག༔ཆོས་འབྱུང་བསྣོལ་མ་དབུས་སུ་རྩ་སྔགས༔ཟུར་ལ་ཡི་གེ་བརྒྱད་པ་བྲིས་པས་ཁ་བཅད་དོ༔ཚོགས་མཆོད་གཏོར་མ་བཟང་དུ་བཤམ༔འབུལ་བ་སྤྱི་དང་འདྲ༔དེ་ལྟར་བསྒྲུབས་པས་རྟགས་ནི་ག་པུར་གྱི་དྲི་བསྣམ་པ་དང༔ཐོད་པའི་བདུད་རྩི་ཕྱུར་བ་དང༔འོད་དང་སྒྲ་འབྱུང་བ་དང༔རྒྱན་དང་མེ་ཏོག་སྟེར་བ་དང༔བུད་མེད་ཚོགས་འདུས་ནས་ལོངས་སྤྱོད་སྟེར་བ་རྨིས་པའོ༔དེ་ནི་སྒྲུབ་པའི་རྟགས་སོ༔དེ་ལྟར་གཞུང་གི་སྒྲུབ་པ་ཐེམས་ནས༔གདོད་མཛེས་མའི་འཁོར་ལོ་བསྒྲུབ་པར་བྱའོ༔ས་མ་ཡ༔རྒྱ་རྒྱ་རྒྱ༔ཟབ་རྒྱ༔གཏེར་རྒྱ༔སྦས་རྒྱ༔གཏད་རྒྱ༔ྈདཔལ་བདེ་མཆོག་འཁོར་ལོའི་ནང་སྒྲུབ་དགོས་འདོད་རེ་སྐོང་བཞུགས་སོ༔ྈྈྈྈྈྈདཔལ་བདེ་མཆོག་འཁོར་ལོ་ཡབ་ཡུམ་ལ་ཕྱག་འཚལ་ལོ༔བདག་འདྲ་པདྨ་འབྱུང་གནས་ཀྱིས༔དཔའ་བོ་མཁའ་འགྲོ་དབང་སྡུད་ཕྱིར༔བདེ་མཆོག་འཁོར་ལོའི་ནང་སྒྲུབ་བཤད༔སྐལ་ལྡན་གང་ཟག་བརྩོན་འགྲུས་ཅན༔དུར་ཁྲོད་ལ་སོགས་དབེན་གནས་སུ༔བདེ་བའི་སྟན་ལ་འདུག་བྱས་ལ༔ཐོག་མར་བྱང་ཆུབ་སེམས་བསྐྱེད་ལ༔སྐད་ཅིག་མ་ཡི་ཏིང་འཛིན་གྱིས༔རང་ཉིད་དཔལ་ཆེན་རྟ་མགྲིན་སྐུ༔དཔའ་བོ་ཆེན་པོ་འབར་ཆེན་པོ༔ཞལ་གཅིག་ཕྱག་གཉིས་སྐུ་མདོག་དམར༔གཡས་པས་རྡོ་རྗེ་གྲི་གུག་ལ༔གཡོན་པས་ཐོད་པ་ཁྲག་བཀང་ལ༔རྡོ་རྗེས་དཀྲུག་ཅིང་ཞལ་དུ་གསོལ༔སྐུ་ལ་དུར་ཁྲོད་ཆས་ཀྱིས་བརྒྱན༔དབུ་གཙུག་རྟ་མགོ་རྟ་སྐད་འཚེར༔ཞབས་གཉིས་དྲེགས་པ་ཉི་ཟླ་གནོན༔དེ་ལྟ་བུ་རུ་གསལ་བ་དང༔ལུས་དང་གྲིབ་མའི་ཚུལ་བཞིན་དུ༔མཁའ་འགྲོ་རྡོ་རྗེ་ཕག་མོ་ནི༔སྐུ་མདོག་དམར་ནག་འབར་བ་ལ༔གཡས་པ་རྟོག་མེད་ཕག་གདོང་ཞལ༔གཡོན་པ་ཆགས་ཚུལ་ཁྲོ་མོའི་ཚུལ༔ཕྱག་གཉིས་གྲི་གུག་ཐོད་པ་འཛིན༔ཞབས་གཉིས་བརྐྱང་བསྐུམ་ཡབ་ལ་འཁྲིལ༔དུར་ཁྲོད་ཆས་ཀྱིས་བརྒྱན་པ་ཡི༔དེ་ལྟར་ཡབ་ཡུམ་གསལ་བསྒོམས་ལ༔སྤྱི་བོ་མགྲིན་པ་སྙིང་ག་རུ༔ཨཱོྃ་ཨཱཿཧཱུྃ་གིས་བྱིན་གྱིས་བརླབས༔སྤྱི་བོར་བླ་མ་ཡབ་ཡུམ་བསྒོམ༔ཡབ་ཀྱི་སྤྱི་བོ་མགྲིན་པ་དང༔སྙིང་ག་ལྟེ་བ་གསང་གནས་བཞིར༔དཔའ་བོ་གིང་བཞི་བསྒོམ་པར་བྱ༔ཡུམ་གྱི་གནས་བཞིར་མཁའ་འགྲོ་བཞི༔སྐུ་རྒྱན་ཕྱག་མཚན་གཙོ་དང་མཐུན༔དེ་ལྟར་སྐུ་ནི་གསལ་བ་དང༔དམ་ཚིག་ཡེ་ཤེས་གཉིས་མེད་བསྒོམ༔གསང་སྔགས་གནད་ཀྱི་སྙིང་པོ་ནི༔མཁའ་འགྲོ་གནད་ཀྱི་སྲོག་ཡིག་ཡིན༔ཨཱོྃ་ཨཱཿཧཱུྃ༔ཧྲཱིཿམ་ཧ་རི་ནི་ས་ར་ཙ་ཧྲི་ཡ༔འོག་རླུང་བསྡམ་ཞིང་སྟེང་རླུང་མནན༔རོ་སྟོད་འགུལ་ཞིང་རྟོག་མེད་བསྒོམ༔ཐབས་ཀྱི་རང་བཞིན་དཔའ་བོ་ལྔས༔སྐུ་ལྔ་འགྲུབ་ཅིང་ས་ལམ་སྦྱོང༔ཤེས་རབ་རང་བཞིན་དཔའ་མོ་ལྔས༔ཡེ་ཤེས་ལྔ་ཡི་དབྱིངས་སུ་སྦྱོར༔ཡབ་ཡུམ་ཐབས་དང་ཤེས་རབ་སྟེ༔ལུས་ལ་བདེ་བ་རྒྱུན་མི་ཆད༔ངག་ལ་ནུས་པ་རྒྱུན་མི་ཆད༔སེམས་ལ་རྟོགས་པ་རྒྱུན་མི་ཆད༔ཐུན་མོང་དངོས་གྲུབ་སྣ་ཚོགས་འབྱུང༔མཁའ་འགྲོའི་མན་ངག་གསང་བ་ལས༔རང་གི་ལུས་ལ་བརྟེན་ནས་སུ༔ནང་ལྟར་སྒྲུབ་པའི་མན་ངག་ནི༔རྗེ་རྒྱལ་མངའ་བདག་ཡབ་སྲས་དང༔ཡེ་ཤེས་མཚོ་རྒྱལ་ཁྱོད་ལ་གཏད༔སྤེལ་ན་མཁའ་འགྲོའི་བཀའ་ཆད་ཡོང༔མ་འོངས་འགྲོ་བའི་དོན་ཕྱིར་དུ༔ཟབ་རྒྱས་རིན་ཆེན་གཏེར་དུ་སྦ༔གསུང་གི་སྲས་དང་འཕྲད་པར་ཤོག༔ས་མ་ཡ༔རྒྱ་རྒྱ་རྒྱ༔ཟབ་རྒྱ༔གཏེར་རྒྱ༔སྦས་རྒྱ༔གཏད་རྒྱ༔ྈདཔལ་བདེ་མཆོག་འཁོར་ལོའི་གསང་སྒྲུབ་ཡིད་བཞིན་ནོར་བུ་བཞུགས་སོ༔ྈྈྈྈྈྈྈརྒྱ་གར་སྐད་དུ༔ཝ་ཤཾ་དྷཱ་ཀི་ནཱི་སརྦ་ནཱ་མ༔བོད་སྐད་དུ༔མཁའ་འགྲོ་དབང་སྡུད་ཅེས་བྱ་བ༔བཅོམ་ལྡན་བདེ་མཆོག་ཡབ་ཡུམ་ལ་ཕྱག་འཚལ་ལོ༔བདག་འདྲ་པདྨ་འབྱུང་གནས་ཀྱིས༔མཁའ་འགྲོ་དབང་དུ་བསྡུ་བའི་ཕྱིར༔མཁའ་འགྲོ་ཡབ་ཡུམ་གསང་སྒྲུབ་བཤད༔ལས་ཅན་གཅིག་དང་འཕྲད་པར་ཤོག༔འདི་ལ་སྤྱི་དོན་རྣམ་བཞི་སྟེ༔ཏིང་འཛིན་མི་འགྱུར་གནད་དང་གཅིག༔དྲག་སྔགས་མི་འགྱུར་གནད་དང་གཉིས༔འཕྲོ་འདུ་མི་འགྱུར་གནད་དང་གསུམ༔དགོངས་པ་མི་འགྱུར་གནད་དང་བཞི༔གཟེར་བཞིའི་གནད་དང་འཕྲད་པ་ན༔མཁའ་འགྲོ་ཕོ་མོའི་དངོས་གྲུབ་འོང༔ཏིང་འཛིན་མི་འགྱུར་གནད་བསྟན་པ༔དུར་ཁྲོད་ལ་སོགས་དབེན་གནས་སུ༔བདེ་བའི་སྟན་ལ་འདུག་ནས་ནི༔སྐད་ཅིག་མ་ཡི་ཏིང་འཛིན་གྱིས༔བདག་ཉིད་དཔལ་ཆེན་ཧེ་རུ་ཀ༔ཞལ་གཅིག་ཕྱག་གཉིས་སྐུ་མདོག་དམར༔ཕྱག་གཡས་གྲི་གུག་ལྕགས་ཀྱུ་བསྣམས༔གཡོན་པས་ཐོད་པ་ཁྲག་བཀང་འཛིན༔སྐུ་ལ་དུར་ཁྲོད་ཆས་ཀྱིས་བརྒྱན༔སྤྱི་གཙུག་རྟ་མགོ་ལྗང་ཞུར་འཚེར༔ཞབས་གཉིས་དྲེགས་པ་ཉི་ཟླ་གནོན༔དེ་ལྟ་བུ་རུ་གསལ་བ་དང༔ལུས་དང་གྲིབ་མའི་ཚུལ་བཞིན་དུ༔མཁའ་འགྲོ་རྡོ་རྗེ་ཕག་མོ་ནི༔སྐུ་མདོག་དམར་མོ་མཛེས་མ་ལ༔ཁྲོ་ཞལ་རབ་འཇིགས་བརྗིད་པའི་ཞལ༔དུར་ཁྲོད་ཆས་ཀྱིས་སྐུ་ལ་བརྒྱན༔སྤྱི་གཙུག་རྟོག་མེད་ཕག་ཞལ་ནག༔ཞབས་གཉིས་བརྐྱང་བསྐུམ་ཡབ་ལ་འཁྲིལ༔དེ་ལྟར་ཡབ་ཡུམ་གསལ་བསྒོམས་ནས༔སྤྱི་བོ་མགྲིན་པ་སྙིང་ག་རུ༔ཨཱོྃ་ཨཱཿཧཱུྃ་གིས་བྱིན་བརླབ་ཅིང༔སྤྱི་བོར་བླ་མ་ཡབ་ཡུམ་བསྒོམ༔ཡབ་ཀྱི་སྤྱི་བོ་མགྲིན་པ་དང༔སྙིང་ག་ལྟེ་བ་གསང་གནས་བཞིར༔ར་ཙ་ཧྲི་ཡ་བཞི་ལས་ནི༔དཔའ་བོ་གིང་བཞི་བསྒོམ་པར་བྱ༔ཡུམ་གྱི་གནས་བཞིར་དཔའ་མོ་བཞི༔ཧ་རི་ནི་ས་བཞི་ལས་བསྐྱེད༔སྐུ་རྒྱན་ཕྱག་མཚན་རིགས་དང་མཐུན༔དེ་ལྟར་སྐུ་ནི་གསལ་བ་ལ༔དམ་ཚིག་ཡེ་ཤེས་གཉིས་མེད་བསྒོམ༔ཡབ་ཡུམ་ཐུགས་ཀར་ཧྲཱིཿམ་ལ༔རྩ་སྔགས་སོ་སོས་བསྐོར་བ་ལས༔ངག་ཏུ་ལན་གཅིག་བརྗོད་པ་ཡིས༔ཡུམ་གྱི་སྲོག་སྙིང་ཞལ་ནས་ཐོན༔ཡབ་ཀྱི་ཞལ་ནས་ཐུགས་ཀར་བབས༔སྲོག་སྔགས་གཉིས་འབྲེལ་དབུ་མའི་ནང༔ནོར་བུའི་ནང་ནས་པདྨར་བབས༔པདྨའི་ནང་ནས་དྷཱུ་ཏིར་ཡར༔མགལ་མེའི་འཁོར་ལོ་བཞིན་བསམ་ལ༔གསང་སྔགས་འདི་ཉིད་དྲག་ཏུ་བཟླ༔ཨཱོྃ་ཧྲཱིཿཧ་ཧ་ཧུྃ་ཧཱུྃ་ཕཊ་སྭཱ་ཧཱ༔ཨཱོྃ་ཛཾ་བྷི་མོ་ཧ་ར་ལ་སྭཱ་ཧཱ༔འབུམ་ཕྲག་རེ་རེའི་བསྙེན་པ་བྱ༔ཐོད་པའི་བདུད་རྩི་ཕྱུར་ལ་སོགས༔རྟགས་ལ་ཞག་བདུན་ཤེས་པར་བྱ༔མཚོ་ལ་ངང་ངུར་འཚོགས་ལྟར་འོང༔དེ་ནི་དྲག་སྔགས་གནད་ཡིན་ནོ༔འཕྲོ་འདུའི་ཏིང་འཛིན་གཟེར་བཏབ་པས༔ཕྲིན་ལས་རྣམ་བཞིའི་ལས་ལ་སྦྱོར༔འཕྲོ་འདུའི་ཕྲིན་ལས་མ་ཤེས་ན༔དམིགས་པ་རྩེ་གཅིག་ལས་མི་འགྲུབ༔འཕྲོ་འདུའི་བསམ་པ་སྦྱོར་བ་ཡིས༔གང་ལྟར་བསམ་པ་དེ་ལྟར་འགྲུབ༔དཔེར་ན་ཡིན་བཞིན་ནོར་བུ་འདྲ༔འཕྲོ་འདུའི་ཏིང་འཛིན་གནད་ཡིན་ནོ༔དགོངས་པ་མི་འགྱུར་གནད་བསྟན་པ༔དཔའ་བོ་ཕོ་ཚོགས་མོ་ཚོགས་རྣམས༔ལོགས་ན་ཡོད་པ་མ་ཡིན་ཏེ༔སྐྱེ་མེད་ཆོས་སྐུའི་གནས་ལུགས་དེ༔བདེ་མཆོག་འཁོར་ལོའི་གནས་ལུགས་ཡིན༔ཀུན་གཞི་འཁོར་འདས་དབྱེར་མེད་དེ༔རྡོ་རྗེ་ཕག་མོའི་ངོ་བོ་ཡིན༔རང་བཞིན་རིག་རྩལ་མ་འགགས་པ༔དཔའ་བོ་ཕོ་མོའི་ཚོགས་སུ་ཤར༔སེམས་ཀྱི་དྲན་རྟོག་ཐམས་ཅད་ནི༔ཕོ་དང་མོ་དང་མཁའ་འགྲོའི་འཁོར༔བསམ་གྱིས་མིི་ཁྱབ་ཡེ་སངས་རྒྱས༔དགོངས་པ་མི་འགྱུར་གཟེར་མེད་ན༔མཁའ་འགྲོ་དངོས་སུ་འགྲུབ་གྱུར་ཀྱང༔ཐུན་མོང་དངོས་གྲུབ་སྟེར་བ་ལས༔མཆོག་གི་དངོས་གྲུབ་ཐོབ་མི་སྲིད༔དགོངས་པ་མི་འགྱུར་གཟེར་ཐེབས་ན༔དུར་ཁྲོད་འདྲེ་མོ་བསྒྲུབས་གྱུར་ཀྱང༔མཆོག་དང་ཐུན་མོང་དངོས་གྲུབ་ཐོབ༔མཁའ་འགྲོ་ཕོ་མོའི་ཚོགས་ཀུན་ཀྱང༔རང་དབང་མེད་པ་མངོན་དུ་འོང༔ཐབས་དང་ཤེས་རབ་རང་བཞིན་གྱི༔ལུས་ལ་བདེ་བ་རྒྱུན་མི་ཆད༔ཐམས་ཅད་དབང་དུ་འདུ་བར་འགྱུར༔མཁའ་འགྲོའི་གསང་སྒྲུབ་ཁྱད་པར་ཅན༔གུས་ལྡན་ཡེ་ཤེས་མཚོ་རྒྱལ་དང༔མངའ་བདག་ཡབ་སྲས་རྣམས་ལ་གདམས༔མ་འོངས་བསྐལ་པའི་ཐ་མ་ལ༔གསུང་གི་སྲས་དང་འཕྲད་པར་ཤོག༔ད་ལྟ་སྤེལ་བའི་གནས་མེད་པས༔རིན་ཆེན་གསང་བའི་གཏེར་དུ་སྦོས༔ས་མ་ཡ༔རྒྱ་རྒྱ་རྒྱ༔དེ་ལྟར་ཡབ་ཡུམ་བསྙེན་ཐེམས་ནས༔ཡབ་ཡུམ་གསལ་བའི་གནས་བརྒྱད་ཀྱི༔དཔའ་བོ་ཡབ་ཡུམ་ཐུགས་ཀ་རུ༔སོ་སོའི་སྙིང་པོ་དྲག་ཏུ་འཁོར༔རང་དབང་མེད་པར་ལས་བྱེད་ཅིང༔ས་བོན་འོད་ཟེར་ལྕགས་ཀྱུ་འཕྲོས༔འགྲོ་བ་ཀུན་གྱི་སྙིང་ལ་ཕོག༔འོད་དུ་ཞུ་ནས་ཚུར་འདུས་པས༔ཡབ་ཡུམ་ཐུགས་ཀར་ཐིམ་པར་བསམ༔ལྷ་འདྲེ་མི་གསུམ་ནོར་རྫས་དང༔ཁམས་གསུམ་ཐམས་ཅད་དབང་བསྡུས་བསམ༔ཡབ་ཡུམ་ཐམས་ཅད་སྔགས་སྒྲ་སྒྲོག༔ཐམས་ཅད་མཁའ་འགྲོ་ཡབ་ཡུམ་བསྐྱེད༔ཧྲཱིཿམ་ཧ་རི་ནི་ས༔ར་ཙ་ཧྲི་ཡ༔ཨ་ཏྲི་ནྲྀ་ཛཿབཱ་ཤཾ་ཀུ་རུ་སིདྡྷི་ཧཱུྃ་ཧཱུྃ་ཛ༔ཏིང་འཛིན་མ་ཡེངས་བཟླས་པར་བྱ༔དེ་ལྟར་བྱས་ན་འགྲུབ་པར་འགྱུར༔བདག་ཉིད་མཁའ་འགྲོའི་དབང་སོང་ནས༔རིག་པ་ནོན་པར་མ་གྱུར་ན༔ཨཱོྃ་ཧ་རི་ནི་ས་ར་ཙ་ཧྲི་ཡ་ཧཱུྃ༔དེ་བཟླས་མཁའ་འགྲོ་རང་དབང་འདུ༔ས་ནི་རི་ཧ༔ཡ་ཧྲི་ཙ་ར༔རྟགས་མ་བྱུང་ན་དེ་ཉིད་བཟླ༔ཞག་བདུན་ཙམ་ལས་བྱ་མི་རུང༔དེ་ཡིས་མཁའ་འགྲོ་རང་དབང་འདུ༔རྟགས་ནི་འདི་ལྟར་འབྱུང་བ་ཡིན༔ལུས་ལ་བདེ་བ་འབར་བ་དང༔ངག་ལ་ནུས་པ་འབར་བ་དང༔སེམས་ལ་རྟོགས་པ་འཆར་བར་འགྱུར༔ཆོས་ལ་ཉམས་མྱོང་རང་བྱན་ཚུད༔ཉིན་མོ་མི་འདུ་ནངས་ནུབ་ཟས་ནོར་འདུ༔ནུབ་མོ་མཁའ་འགྲོའི་ཚོགས་རྣམས་འདུ༔མངོན་ཤེས་ཤར་ན་ཀུན་ལ་འཆད་མི་བྱ༔ལྷ་འདྲེ་མི་གསུམ་དབང་དུ་འདུ༔ཟས་ནོར་ལོངས་སྤྱོད་ཆར་ལྟར་འབེབ༔བྱིན་རླབས་ཐོགས་པ་མེད་པར་འོང༔སྐྱེས་པ་དབང་དུ་མ་འདུས་ན༔རྡོ་རྗེ་མཁའ་འགྲོ་དབང་དུ་མ་འདུས་པས༔ཧ་རི་ནི་ས་རྐྱང་པ་བཟླ༔ཟས་ནོར་དབང་དུ་མ་འདུས་ན༔རཏྣ་དྷཱ་ཀི་དབང་དུ་མ་འདུས་པས༔རི་ནི་ས་ཧ་བཟླ་བར་བྱ༔བུད་མེད་དབང་དུ་མ་འདུས་ན༔པདྨ་དྷཱ་ཀི་དབང་དུ་མ་འདུས་པས༔ནི་ས་ཧ་རི་བཟླ་བར་བྱ༔བྱིན་རླབས་འབར་དུ་མི་བཏུབ་ན༔ལས་ཀྱི་དྷཱ་ཀི་དབང་དུ་མ་འདུས་པས༔ས་ཧ་རི་ནི་བཟླ་བར་བྱ༔གདུག་རྩུབ་ཆེ་ན་ཟློག་ལ་བཟླ༔རྟགས་མ་བྱུང་ན་དཀྲུགས་ལ་བཟླ༔ཕྲིན་ལས་བཞི་ནི་རྩ་སྔགས་ལ༔ཞི་བ་ལ་ནི་ཤཱནྟིཾ་བཏགས༔དེ་བཞིན་རིམ་པ་བཞིན་དུ་བྱ༔མངོན་ཤེས་འཆར་བར་འདོད་པ་ལ༔ཆུ་བུར་མིག་གི་སྒོ་སོལ༔ནི་ས་ར་ཡ༔ཞེས་པ་བཏགས་ལ་བཟླ་བར་བྱ༔ལས་ཅན་གསུང་གི་སྲས་དང་འཕྲད་པར་ཤོག༔དྷཱ་ཀི་ཡབ་ཡུམ་གྱི་གསང་སྒྲུབ་ཡིད་བཞིན་ནོར་བུ་རྫོགས་སོ༔ས་མ་ཡ༔རྒྱ་རྒྱ་རྒྱ༔ཟབ་རྒྱ༔གཏེར་རྒྱ༔སྦས་རྒྱ༔རྒྱ་རྒྱ་རྒྱ༔ྈདཔལ་བདེ་མཆོག་འཁོར་ལོ་ཡབ་ཡུམ་གྱི་དབང་སྡུད་ལས་ཚོགས་བཞུགས་སོ༔ྈྈྈྈྈྈྈྈདཔལ་བདེ་མཆོག་འཁོར་ལོ་ཡབ་ཡུམ་ལ་ཕྱག་འཚལ་ལོ༔དབང་སྡུད་ཡིད་བཞིན་ནོར་བུ་མཛེས་མ་རྒྱན་གྱི་འཁོར་ལོ་འདི་ལ༔སྤྱི་དོན་རྣམ་པ་བདུན་ཏེ༔དང་པོ་རྫས་གསག་པ་དང་གཅིག༔བཅའ་གཞི་བྱ་བ་དང་གཉིས༔འཁོར་ལོ་བྲི་བ་དང་གསུམ༔སྒྲུབ་པ་བྱ་བ་དང་བཞི༔གྲུབ་རྟགས་ཕན་ཡོན་དང་ལྔ༔ནོར་སྒྲུབ་དྲག་འགུགས་བསྟན་པ་དང་དྲུག༔སྤོགས་ཆོག་ལག་སྒུལ་བསྟན་པ་དང་བདུན་ནོ༔དང་པོ་ནི༔དར་ལེ་བརྒན་གཅིག༔མེ་ལོང་ཆེ་ཆུང་གསུམ༔སིནྡྷུ་ར༔བ་དམར་མོའི་འོ་མའམ་མར༔འབྲི་མོག༔མཚལ༔ཀེ་རི་ལུ༔ཤེས་རབ་མཚལ༔ཀ་པཱ་ལ་མཚན་ལྡན༔བདེ་མཆོག་ཡབ་ཡུམ་གྱི་སྐུ༔རྣམ་ལྔ་ལ༔་་་རང་གི་མིག་རྣག༔རྣ་སྤབས༔སྣབས༔སོ་སྐྱག༔དྲི་ཆུ་དང་ལྔའོ༔ཁྲུས་ཆུ་བུམ་རྫས་དེ་རྣམས་སྟ་གོན་དུ་བྱའོ༔གཉིས་པ་ནི༔དབེན་ཞིང་ཉམས་དགའ་བའི་གནས༔མཁའ་འགྲོ་འདུ་བའི་གནས་སུ་ཕྱག་བརྡར་དང་རྐྱང་ནུལ་བྱ༔དྲི་ཞིམ་པོའི་ཆུས་ཆག་ཆག་གདབ༔དེར་མཎྜལ་དམར་པོ་ཟླུམ་པོ་ལ་དམར་པོ་གྲུ་གསུམ་དུ་བྲིས་ལ་ཕོ་སྔགས་མོ་སྔགས་སྐུལ་ཚིག་དང་བཅས་པ་བྲི༔ཟླ་གམ་ལ་ཧ་རི་ནི་ས་བྲི༔མུ་ཁྱུད་ལ་འགུགས་སྔགས་བྲི༔གྲུ་གསུམ་ལ་གཏོར་མ་བཞག༔གཏོར་མའི་སྟེང་དུ་འཁོར་ལོ་བཞག༔ཤར་གྱི་ཟླ་གམ་ལ་རང་གི་རྣམ་ལྔ་བཞག༔ལྷོའི་ཟླ་གམ་ལ་ཐོད་པ་མེ་ལོང་མཎྜལ་བཞག༔ནུབ་ཀྱི་ཟླ་གམ་ལ་མེ་ལོང་སིནྡྷུ་ར་འབྲི་མོག་མཚལ༔བ་དམར་མོའི་འོ་མ༔ཀེ་རི་ལུ་རྣམས་སྦྱར་ལ་བཞག༔བྱང་གི་ཟླ་གམ་ལ་སྦ་ལྕག་བཞག༔མེ་ལོང་གཅིག་གིས་རྫས་དང་ཙཀྲ་རྣམས་ལ་སྐུ་ཁྲུས་གསོལ༔སྐུ་གསུང་ཐུགས་ཀྱི་རྟེན་རྣམས་བཀྲམ༔མཎྜལ་གྱི་མཐའ་མར་མཆོད་པ་རྣམ་ལྔ་བཤམ༔དེ་ནི་བཅའ་གཞི་འོ༔གསུམ་པ་ནི༔ཕོ་འཁོར་མུ་ཁྱུད་རིམ་པ་བཞི་བསྐོར་བའི་ལྟེ་བ་ལ་རཱུ་པ་བྲི༔དེའི་སྤྱི་གཙུག་རྡོ་རྗེ་མཁའ་འགྲོ་བདག་གི་དབང་དུ་གྱུར་ཅིག་བྲི༔མགྲིན་པར་རཏྣ་དྷཱ་ཀིྎསྙིང་གར་པདྨ་དྷཱ་ཀིྎལྟེ་བར་ལས་ཀྱི་དྷཱ་ཀིྎའདོམས་སུ་འདོད་ཆགས་ཀྱི་དྷཱ་ཀིྎརྐང་མཐིལ་དུ་སྣ་ཚོགས་ཀྱི་དྷཱ་ཀིྎཡན་ལག་བཞི་ལ་ལོ་ཀའི་དྷཱ་ཀི་ཐམས་ཅད་བདག་གི་དབང་དུ་གྱུར་ཅིག༔སྐྱེས་བུ་རབ་འབྲིང་ཐ་མ་ཐམས་ཅད་བདག་གི་དབང་དུ་གྱུར་ཅིག༔ཅེས་བྲི༔དེའི་རྩ་གནས་སུ༔ར་ཙ་ཧྲི་ཡ་བཞི་བྲིའོ༔དེའི་ཕྱིའིི་མུ་ཁྱུད་ལ་མུ་ལེའི་སྔགས་བྲིའོ༔དེའི་ཕྱི་རིམ་རྩིབས་བཞི་ལ་ཕོ་སྔགས་བྲི༔དེའི་རྩིབས་མཆན་ལ༔སྲིད་པ་ཀུན་གྱི་ཡབ་བདེ་མཆོག་དཔའ་བོ་གཅིག་པ་ལ་ཕྱག་འཚལ་ལོ༔ཁྱོད་ནི་འདོད་པའི་གཙོ་བོ་སྟེ༔སྒྲུབ་པ་པོ་ལ་དངོས་གྲུབ་སྩོལ༔སྲིད་པ་ཕོ་རྒྱུད་ཐམས་ཅད་བདག་གི་དབང་དུ་སྡུས་ཤིག༔ཅེས་པ་བྲི༔དེའི་ཕྱི་རིམ་རྩིབས་བརྒྱད་ལ་ཧྲཱིཿབརྒྱད་བྲི༔དེའི་ཕྱི་རིམ་མུ་ཁྱུད་ལ༔ཡེཾ་ཡེཾ་གི་སྔགས་བྲི༔ཕོ་འཁོར་གི་ཝཾ་གིས་སེར་པོ་བྱའོ༔ྀཨཚ༔མོ་འཁོར་མུ་ཁྱུད་གོང་དང་འདྲ་བ་ལས༔ལྟེ་བར་ལིངྒ་བྲིས་པའི་སྤྱི་གཙུག་ཏུ༔མུ་ལེ་མུ་ལེ་ཧེད་ཧེད་ཨུ་ལེ་ཨུ་ལེ༔ཐམས་ཅད་བདག་གི་དབང་དུ་གྱུར་ཅིག་བྲི༔མགྲིན་པར་སྲོག་རྩ་བྲེང་བྲེང༔སྙིང་གར༔སྙིང་སྒུལ༔སེམས་རྒྱུད་བདག་གི་དབང་དུ་གྱུར་ཅིག་བྲི༔ལྟེ་བར་མིང་རུས་བྲི༔བརླ་གཉིས་ལ༔ལྷོད་ལྷོད་བརླ་སྦྱོར་ཅིག་བྲི༔དེའི་ཕྱི་རིམ་མུ་ཁྱུད་ལ་མུ་ལེའི་སྔགས་བྲིའོ༔དེའི་ཕྱི་རིམ་གྱི་པདྨ་འདབ་བཞི་ལ༔མོ་སྔགས་བྲི༔དེའི་འདབ་མཆན་བཞི་ལ༔དཔལ་རྡོ་རྗེ་རྣལ་འབྱོར་མ་ལ་ཕྱག་འཚལ་ལོ༔ཁྱོད་ནི་འདོད་པའི་གཙོ་མོ་སྟེ༔བདག་ལ་མི་ནོར་ཟས་གསུམ་དངོས་གྲུབ་སྩོལ༔སྲིད་པ་མོ་རྒྱུད་ཐམས་ཅད་བདག་གི་དབང་དུ་སྡུས་ཤིག་བྲི༔དེའི་ཕྱི་རིམ་པདྨ་འདབ་བརྒྱད་ལ༔བཾ་བརྒྱད་བྲི༔དེའི་ཕྱི་རིམ་མུ་ཁྱུད་ལ་ཡེཾ་ཡེཾ་གི་སྔགས་བྲི༔མཚལ་སིནྡྷུ་ར་དམར་པོས་བྲི༔དེ་ཡང་འཁོར་ལོ་འདི་གསུམ་བྲིས་ཏེ༔ཕོ་མོ་གཉིས་ཁ་སྦྱོར༔སྐྱེས་པ་འདུ་བར་འདོད་ན་ཕོ་འཁོར་གཅིག་ཁ་ཕྱིར་བསྟན༔ཨུ་མ་ཨེ་དྷ་འདུ་བར་འདོད་ན་མོ་འཁོར་གཅིག་ཁ་ཕྱིར་བསྟན༔ྀཨཚ༔འགུགས་པའི་ཙཀྲ་ནི་མུ་ཁྱུད་དྲུག་བསྐོར་བའི་ལྟེ་བར་རཱུ་པ་བསྣོལ་མར་བྲི༔དེའི་ཕྱི་རིམ་རྩིབས་བཞི་ལ་ཕོ་སྔགས༔འདབ་མ་བཞི་ལ་མོ་སྔགས༔དེ་ཕྱི་རིམ་རྩིབས་བརྒྱད་ལ་ཧྲཱིཿབརྒྱད་བྲི༔དེའི་ཕྱི་རིམ་འདབ་བརྒྱད་ལ་བཾ་བརྒྱད་བྲི༔དེའི་ཕྱི་རིམ་མུ་ཁྱུད་ལ་འགུགས་སྔགས་དང༔དེའི་ཕྱི་རིམ་མུ་ཁྱུད་ལ་མུ་ལེ་མུ་ལེ་དང༔ཡེཾ་ཡེཾ༔ཞེས་པ་བྲིའོ༔རྩིབས་རྣམས་ལ་གི་ཝཾ་གིས་སེར་པོ་བྱ༔པདྨ་དམར་པོ་མཚལ་གྱིས་བྱ༔རཱུ་པའི་སྤྱི་བོར་བདེ་བའི་མཁའ་འགྲོ་མ་བདག་གི་དབང་དུ་གྱུར་ཅིག་བྲི༔མགྲིན་པར་ལོངས་སྤྱོད་ཀྱི་དྷཱ་ཀི་མྎསྙིང་གར་ཆོས་ཀྱི་དྷཱ་ཀི་མྎལྟེ་བར་སྤྲུལ་པའི་དྷཱ་ཀི་མྎའདོམས་སུ་འདོད་ཆགས་ཀྱི་དྷཱ་ཀི་མ་བདག་གི་དབང་དུ་གྱུར་ཅིག་བྲི༔དེ་ནི་ཙཀྲའོ༔དེ་ནས་བཞི་པ་སྒྲུབ་པ་བྱ་བ་ནི༔སྤྱི་སྒྲུབ་དང༔ཕོ་སྒྲུབ་དང༔མོ་སྒྲུབ་དང༔གཅིག་སྒྲུབ་དང་བཞི་ལས༔དང་པོ་ནི༔སྐད་ཅིག་གིས་བདེ་མཆོག་ཡབ་ཡུམ་དུ་བསྐྱེད་ལ༔ཡབ་ཀྱི་གནས་བཞི་རུ་ར་ཙ་ཧྲི་ཡ་བཞི་ལས་དཔའ་བོ་བཞི་བསྐྱེད༔ཡུམ་གྱི་གནས་བཞི་རུ་ཧ་རི་ནི་ས་བཞི་ལས་མཁའ་འགྲོ་སྡེ་བཞི་བསྐྱེད༔སྣོད་བཅུད་ཐམས་ཅད་བདེ་མཆོག་ཡབ་ཡུམ་གྱི་གཞལ་ཡས་ཁང་དང་ལྷ་ཚོགས་སུ་བསྐྱེད་ལ༔སྔགས་འདི་བཟླ་འོ༔ཨཱོྃ་ཧྲཱིཿཧ་ཧ་ཧུྃ་ཧཱུྃ་ཕཊཿསྭཱ་ཧཱ༔ཨཱོྃ་ཛཾ་བྷི་མོ་ཧ་ར་ལ་སྭཱ་ཧཱ༔དེ་ནས་ཞག་གསུམ་སྔགས་དྲིལ་ལ་སྒྲུབ་བོ༔དེ་ནས་ལས་ལ་སྦྱར་བའི་སྔགས་འདི་ཞག་གཅིག་བསྒྲུབ་བོ༔ཨཱོྃ་ཡེཾ་ཡེཾ་ཁང་ཁང༔ཙག་ཙག༔དུང་དུང༔ཨུ་མ་ཨེ་དྷ་ཐམས་ཅད་ཀྱི་ཡིད་ཀྱི་རྣམ་ཤེས་ཁྱོད་ཀྱིས་ཁུག་ལ་ཁྱེར་ལ་ཤོག་དུང་ནྲྀ་སྭཱ་ཧཱ༔ཡང་སྔགས་འདི་ཞག་བཞི་བསྒྲུབ་བོ༔ཨཱོྃ་མུ་ལེ་མུ་ལེ་ཕེད་ཕེད༔ཧེད་ཧེད༔གུམ་གུམ༔ཆུཾ་ཆུཾ༔སྐྱེ་འགྲོ་ཕོ་ཐམས་ཅད་ཁུག་ཅིག་དུང་ནྲྀ་སྭཱ་ཧཱ༔དེ་ལྟར་སྒྲུབ་པ་ཐོན་པ་དང༔གོང་གི་རྫས་ཀྱིས་དཔྲལ་བ་ལ་ཟླ་གམ་གཅིག་བྲི༔སྨིན་མཚམས་སུ་སིནྡྷུ་ར་ཡི་ཐིག་ལེ་བྱའོ༔དར་དམར་པོ་དེ་ལུས་ཀྱི་གཡས་སུ་བཏགས༔ཙཀྲ་མགུལ་དུ་བཏགས༔དེ་ཐམས་ཅད་བདག་ལ་བྱམས་ཤིང་འདུ་བར་འགྱུར་རོ༔དེ་ནི་སྤྱིར་སྒྲུབ་པའི་ཐབས་སོ༔སྤྱི་སྒྲུབ་ཡིད་བཞིན་ནོར་བུ་འདི༔ལས་ཅན་གཅིག་དང་འཕྲད་པར་ཤོག༔ྀཨཚ༔དྷཱ་ཀི་ལ་ན་མོ༔ཕོ་སྒྲུབ་རྐྱང་པ་བྱེད་ན༔རང་ཉིད་སྐད་ཅིག་གིས་ཕག་མོར་བསྐྱེད༔ལུས་ལ་ཌཱ་ཀི་བཞིས་བསྐོར༔ཁྱེའུ་ལོ་བཅུ་དྲུག་གམ་ལོ་བརྒྱད་ལོན་པའི་ཀེ་རི་ལུ་དང་གོང་བའི་དྲེག་པ་བླང་ལ༔ཀ་ཆ་གསར་རྙིང་གང་འདོད་པ་ཞིག་གཡར་ལ་ཕོ་འཁོར་མོའི་སྟེང་དུ་བཀབ༔མོ་འཁོར་གཅིག་ཁ་ཕྱིར་བསྟན༔སྒྲུབ་པ་ཞག་གསུམ་བྱ༔སྔགས་མུ་ལེ་ལ་ཞག་བཞི་སྟེ་བརྒྱད་བསྒྲུབ༔འཁོར་ལོ་འདོགས་པ་དང་རྫས་ཀྱི་ཐིག་ལེ་གོང་བཞིན་བྱ༔སྔར་གྱི་ཁྱེའུའི་དྲུང་ཕྱིན་ལ༔ཁྱེའུ་བདེ་མཆོག་དཔའ་བོ་གཅིག་པར་བསྐྱེད་ལ༔ཁྱོད་ནི་བདེ་མཆོག་དཔའ་བོ་གཅིག་པ་སྟེ༔སྲིད་པ་ཕོ་རྒྱུད་ཐམས་ཅད་བདག་གི་དབང་དུ་གྱུར་ཅིག༔བདག་ལ་ཅི་འདོད་པའི་དངོས་གྲུབ་བསྩལ་དུ་གསོལ༔ཅེས་པས་གསོལ་བ་བཏབ༔ཀེ་རི་ལུ་རང་གི་དཔྲལ་བར་བྱུག༔རྫས་ཁོའི་གདོང་པར་བྱུག༔ཀ་ཆ་གཏད་དོ༔དེས་ཕོ་ཐམས་ཅད་དབང་དུ་འགྱུར་རོ༔ཕོ་རྐྱང་སྒྲུབ་པའོ༔ྀཨཚ༔མོ་སྒྲུབ་རྐྱང་པ་བྱེད་ན༔རང་སྐད་ཅིག་གིས་བདེ་མཆོག་ཏུ་བསྐྱེད་ལ༔ལུས་ལ་དྷཱ་ཀ་བཞི་བཀོད༔བུ་མོ་ལོ་བཅུ་གསུམ་མམ་བཅོ་ལྔའམ་བཅུ་དྲུག་ལོན་པ་གཅིག་ལས༔ཀ་ཆ་གསར་རྙིང་གང་འདོད་པ་ཞིག་གཡར་ལ༔གོང་བ་གཡས་པའི་དྲེག་པ་བླང་ལ༔མོ་འཁོར་ཕོའི་སྟེང་དུ་བཀབ༔ཕོ་འཁོར་གཅིག་ཁ་ཕྱིར་བསྟན་ལ་སྒྲུབ་པ་གོང་ལྟར་བྱ༔ལས་སྦྱོར་ཡང་མོ་དབང་དུ་སྡུད་པའི་སྔགས་ཞག་གསུམ་མམ་བདུན་བྱ༔མཚམས་ཐོན་ནས་ཐིག་ལེ་སོགས་གོང་ལྟར་བྱ༔སྔར་གྱི་བུ་མོའི་རྩར་ཕྱིན་ལ༔བུ་མོ་རྗེ་བཙུན་མར་བསྐྱེད་ལ༔ཁྱོད་ནི་འདོད་པ་ཀུན་གྱི་གཙོ་མོ་སྟེ༔སྲིད་པ་མོ་རྒྱུད་བདག་གི་དབང་དུ་གྱུར་ཅིག༔ཅེས་དངོས་སམ་ཡིད་ཀྱིས་གསོལ་བ་བཏབ༔གོང་བའི་དྲེག་པ་མོའི་གདོང་ལ་བྱུག༔དེ་ནས་ཀ་ཆ་གཏད༔དེ་ནི་མོ་རྐྱང་སྒྲུབ་པའོ༔བུད་མེད་ཐམས་ཅད་དབང་དུ་འདུ་བར་འགྱུར་རོ༔ྀཨཚ༔་་་འདིར་གཅིག་དྲིལ་སྒྲུབ་པ་མི་འདུག།ལྔ་པ་རྟགས་དང་ཕན་ཡོན་བཤད་པ་ནི༔རྨི་ལམ་དུ་རྒྱན་དང་མེ་ཏོག་སྟེར་བ་དང༔བདག་གི་བཀའ་ལ་ཉན་པ་དང༔བདག་ལ་བསྐོར་བ་བྱེད་པ་དང༔བུད་མེད་དང་ཁྱེའུའི་ཚོགས་རྣམས་འདུ་བ་དང༔རང་གི་ཐིག་ལེ་འཕྲོག་པ་རྣམས་རབ་དངོས༔འབྲིང་ཉམས༔ཐ་མ་རྨི་ལམ་དུ་འབྱུང་ངོ༔སྨན་མོ་དང༔བསེན་མོ་དང༔མཛེ་སྤྲང་བྱུང་ན་བར་ཆད་ཡིན་པས་བསྐྲད་དོ༔དེ་ལྟར་བསྒྲུབས་པའི་ཕན་ཡོན་བསམ་གྱིས་མི་ཁྱབ་སྟེ༔བླ་མ་ཡི་དམ་དྷཱ་ཀི་དང༔ཁྱད་པར་དྷཱ་ཀི་སྡེ་བཞིས་སྐྱོབ༔དངོས་གྲུབ་ཀུན་འབྱུང་བར་ཆད་ཞི༔མཆོག་དང་ཐུན་མོང་དངོས་གྲུབ་ཐོབ༔སྤྱི་སྒྲུབ་བྱས་པའི་ཕན་ཡོན་གྱིས༔དཔའ་བོ་མཁའ་འགྲོ་དབང་དུ་འདུ༔བསོད་ནམས་མངའ་ཐང་ཆེན་པོ་བསྐྱེད༔ལྷ་འདྲེ་མི་གསུམ་དབང་དུ་འདུ༔ཟས་ནོར་ལོངས་སྤྱོད་ཆར་བཞིན་འབབ༔བསམ་པ་ཐམས་ཅད་འགྲུབ་པར་འགྱུར༔ཕོ་སྒྲུབ་བྱས་པའི་ཕན་ཡོན་ནི༔ཉིན་མོ་ཕོ་ཡི་ཚོགས་རྣམས་འདུ༔སྐྱེ་བོ་ཐམས་ཅད་བྱམས་ཤིང་དད༔ནུབ་མོ་དཔའ་བོ་ཐམས་ཅད་འདུ༔བར་ཆད་སེལ་ཞིང་བྱིན་གྱིས་རློབ༔ནངས་ནུབ་ཟས་ནོར་ཐམས་ཅད་འདུ༔བདག་ལ་ནོར་གྱི་དངོས་གྲུབ་འབྱུང༔མོ་སྒྲུབ་བྱས་པའི་ཕན་ཡོན་ནི༔ཉིན་མོ་བུད་མེད་ཚོགས་རྣམས་འདུ༔ཐམས་ཅད་བདག་གི་དབང་དུ་འགྱུར༔ནུབ་མོ་དྷཱ་ཀིའི་ཚོགས་རྣམས་འདུ༔དབང་སྐུར་བྱིན་རློབ་བདེ་ཆེན་སྟེར༔མ་དང་སྲིང་ལྟར་གདུང་ཞིང་བྱམས༔གཅིག་སྒྲུབ་བྱས་པའི་ཕན་ཡོན་གྱིས༔མཚན་དང་ལྡན་པའི་ཕྱག་རྒྱ་མ༔ལུས་དང་གྲིབ་མ་ཅི་བཞིན་འདུ༔རྩ་ཁྲིད་སྐྱོང་ཞིང་བདེ་བ་སྐྱེད༔ལྷན་སྐྱེས་ཡེ་ཤེས་མངོན་དུ་འགྱུར༔གཞན་ཡང་འདི་ལྟར་སུས་བསྒྲུབས་པ༔སྤྱི་སྒྲུབ་བྱས་པའི་ཕན་ཡོན་ནི༔བླ་མ་ཡི་དམ་དྷཱ་ཀི་དང༔ཆོས་སྐྱོང་ལྷ་འདྲེ་མི་རྣམས་ཀྱི༔སྤྱན་ལ་མཛེས་ཤིང་དངོས་གྲུབ་སྟེར༔ཐུན་མོང་ཅི་བསམ་འགྲུབ་པར་འགྱུར༔ཕོ་སྒྲུབ་བྱས་པའི་ཡོན་ཏན་གྱིས༔བདེ་མཆོག་ཞི་ཁྲོ་ལ་སོགས་པ༔ཕོ་རྒྱུད་ལྷ་ཚོགས་ཐམས་ཅད་ཀྱིས༔བྱིན་གྱིས་རློབ་ཅིང་དངོས་གྲུབ་སྟེར༔མོ་སྒྲུབ་བྱས་པའི་ཡོན་ཏན་གྱིས༔གསང་སྔགས་མོ་རྒྱུད་ཐམས་ཅད་དང༔ཁྱད་པར་ཕག་མོས་དངོས་གྲུབ་སྟེར༔དབང་སྐུར་བྱིན་རློབ་མཁའ་སྤྱོད་ཁྲིད༔དེ་སོགས་ཡོན་ཏན་བསམ་མི་ཁྱབ༔ཨེ་མ་དྷཱ་ཀི་གསང་བའི་བདག༔སྐལ་མེད་རྣམས་དང་འཕྲད་མི་སྲིད༔ལས་ཅན་གཅིག་དང་འཕྲད་པར་ཤོག༔དྲུག་པ་ནོར་སྒྲུབ་བསྟན་པ་ནི༔སིནྡྷུ་ར་ཐུན་གསུམ༔པདྨ་རཀྟ་ཐུན་གསུམ༔ཀེ་རི་ལུ་ཐུན་གསུམ༔རཏྣ་ལྔ༔དེ་རྣམས་ཞིབ་ཏུ་བཏགས་ལ༔སྤྲ་ཚིལ་གཙང་མ་བསྲེས་ལ༔ཕག་མོའི་སྐུ་གཅིག་བྱ༔དེའི་ནང་དུ་དབང་སྡུད་ཀྱི་ཙཀྲ་གཉིས་བཅུག་ལ༔རབ་གནས་བྱས་ནས་དར་དམར་པོས་དྲིལ་ལ་དུས་རྒྱུན་དུ་སྐུ་ཁྲུས་གསོལ་ཞིང༔རྩ་སྔགས་བྲེང་ངེ་བཟླས་ན་ནོར་འཕྱུར་བ་ལྟར་འོང་ངོ༔རྟེན་མིས་མ་མཐོང་བར་བྱའོ༔དེ་ནས་འགུགས་སྔགས་བསྟན་པ་ནི༔མའི་ཐོག་ཏུ་བུ་རྒྱུག་པ་ལྟ་བུ་དང༔ལུག་མ་བུ་འཕྲད་པ་ལྟ་བུ་དང༔རྟ་རྒོད་སྒྲོག་ཏུ་བཅུག་པ་ལྟ་བུ་དང༔ཁྱི་རྒོད་རྟོད་ལ་མནན་པ་ལྟ་བུ་དང༔བྱ་རྒོད་རྙི་ལ་བཟུང་བ་ལྟ་བུ་དང༔ཤ་ཐེད་ལ་བྱ་འཁོར་བ་ལྟ་བུ་དང༔ཤ་རུལ་ལ་སྦྲང་མ་འདུས་པ་ལྟ་བུ་སྟེ༔ལུས་འགུགས་པ༔སེམས་སྒྱུར་བ༔དེ་ཐམས་ཅད་འདི་ལ་ཚང་བའི་གདམས་པ་ཡིན་ཏེ༔དང་པོ་འགུགས་སྔགས་ཙཀྲ་མིང་རུས་དང་བཅས་པ་ལ་ཞག་གསུམ་བསྒྲུབ༔ལས་སྔགས་ཞག་བཞི་སྟེ་བདུན༔ཡུངས་དཀར༔ཡུངས་ནག༔སིནྡྷུ་ར་ལ་བསྒྲུབ་སྟེ༔རང་ཧེ་རུ་ཀར་དམིགས་ལ༔གང་འདོད་པ་དེའི་འོག་ནས་ཡཾ་ལས་རླུང་གིས་བསྐྱོད་ནས་བྱུང་སྟེ་རང་གི་མདུན་དུ་ཚལ་གྱི་སྟན་ལ་འདུག་པར་བསམ་ལ༔ཙཀྲ་སྤྱི་འཁོར་རྒྱབ་ཏུ་འདུག་པའི་ཙཀྲ་བཀབ་སྟེ་ལུས་ལ་བཅང༔རྫས་ཀྱི་ཐིག་ལེ་ལ་སོགས་པ་རྣམས་གཞུང་བཞིན་བྱའོ༔བསྒྲུབ་རྫས་སྤྱི་བོར་བཏབ་ལ་འདིར་ཤོག་བྱ་བའི་དམོད་མོ་བོར༔དེར་ཐོ་གཅིག་བརྩིགས་ལ་དེ་ལ་ཡང་རྫས་གཅིག་བཏབ༔དེས་ཁུག་ངེས་སོ༔ཡང་ལུགས་གཅིག་ལ༔རྫས་ནི་སྦ་ལྕག་དཀར་པོ་ཚིགས་གསུམ་པ༔མེ་ལོང༔ཤེས་རབ་མཚལ༔ཀེ་རི་ལུ༔རང་གི་རྣམ་ལྔ༔དེ་རྣམས་བསགས་ལ༔འཁོར་ལོ་རྩིབས་བཞི་རེ་མིག་ཅན་གྱི་ལྟེ་བ་ལ༔ཧྲཱིཿར་ཙ་ཧྲི་ཡ་བཞི་བྲི༔རྩིབས་ལ་བཛྲ་ཡ་ག་ཟི་དག༔དབང་པོ་ཆོམ་ཆུམ༔ཨཱོྃ་སརྦ་ཙིཏྟ་དག༔ཀེ་རི་ལུ་ཆིངས་ཤིག༔ཆུག་བཛྲ་ཨཾ་ཀུ་ཤ་ཛ༔ཅེས་མགོ་ཕྱིར་བསྟན་ལ་བྲིའོ༔པདྨ་འདབ་བཞི་རེ་མིག་ཅན་གྱི་ལྟེ་བ་ལ༔མཾ་ཧ་རི་ནི་ས་བཞི་བྲིའོ༔འདབ་མ་བཞི་ལ༔བཛྲ་ཡ་ག་ཟི་མགོ་ནང་དུ་བསྟན་ལ་བྲིའོ༔དེ་ཁ་སྦྱར་ལ་འགུགས་སྔགས་བཟླ༔མཎྜལ་གོང་ལྟར་བྱ༔དེའི་སྟེང་དུ་མེ་ལོང་ལ་ཤེས་རབ་མཚལ་གྱིས་པདྨ་འདབ་བརྒྱད་བྲིས་ལ་བཞག༔དེའི་སྟེང་དུ་ཙཀྲ་ལ༔ཚོན་སྣ་ལྔས་དཀྲིས་ལ་བཞག༔རྣམ་ལྔའི་རྫས་རིལ་མ་ཙམ་རེ་ལྟོར་གཏང༔སྦ་ལྕག་ཚིགས་གསུམ་ལ་ངར་བཏགས༔རང་ཕག་མོར་བསྐྱེད༔ཐམས་ཅད་དབང་དུ་འདུ་བར་བསམ༔རྟགས་བྱུང་སྒྲུབ་པ་ཐོན་ནས་ཙཀྲ་དང་དར་ལུས་ལ་བཏགས༔གཅིག་ལ་བྱེད་ན་རཱུ་པ་བྱས་ལ༔ནང་དུ་མིང་རུས་དང་སྐུལ་ཚིག་བྲི༔ཐ་མ་བཛྲ་ཡ་ག་ཟིས་བསྐོར༔རྫས་གདོང་ལ་བྱུག༔གཞན་གོང་དང་འདྲའོ༔ྀཨཚ༔མཁའ་འགྲོ་མའི་བླ་རྡོ་ལ་སྦ་ལྕག་མཐོ་གང་བ་གཅིག་གི་ནང་དུ་མཐིང་ཤོག་ལ་བ་དམར་མོའི་འོ་མས་བུད་མེད་གང་འདོད་པའི་རཱུ་པ་བྲིས་ཏེ༔ཐ་མ་བཛྲ་ཡ་ག་ཟིས་བསྐོར༔ནང་དུ་སྐུལ་ཚིག་མི་བྲིའོ༔སྦ་ལྕག་གི་སྣ་གཉིས་ཟངས་དང་ལྕགས་ཀྱིས་བཏུམ༔དེ་ལ་དར་དམར་པོ་བཏགས༔དེ་རྐེད་པ་ལ་གཟུག་གོ༔ྀཨཚ༔ཤི་ས་བསྟན་པ་ནི༔མཎྜལ་གོང་དང་མཚུངས༔རྫས་དང་འཁོར་ལོ་ལ་སྐུ་ཁྲུས་གསོལ༔སྦ་ལྕག་གི་ངོས་གཅིག་ལ་བུད་མེད་ཀྱི་ཞབས་མ་དང་དར་དམར་པོ་བཏགས་ལ་གཡབ༔མི་གཡབ་པའི་དུས་མཆན་ཁུང་གཡོན་དུ་བཅང༔དེས་ཀྱང་མ་བྱུང་ན་ཙཀྲ་བལ་ཚོོན་གྱིས་བྱད་དུ་གཞུག༔བཛྲ་ཡ་ག་ཟི་དྲག་ཏུ་བཟླ༔མེ་མཆོད་སྦྱིན་སྲེག་བྱ༔དེ་དུས་ཤེས་པ་ཁྲོ་འཚིག་འོང༔ལག་གཉིས་ཀ་ས་ལ་བརྡབ་སྙིང་འདོད་པ་ཡོང༔དེ་ཙམ་ན་བརྡབ་ལ་བརྟགས༔དེས་མཁའ་འགྲོ་མ་ཙི་རིང་གིས་འོང༔ྀཨཚ༔ཡང་འགུགས་པའི་རིགས་གཅིག་ལ༔ར་ཐུག་རུ་ཅོའི་ནང་དུ་རྒྱལ་མོ་ཉུང་དཀར་གསུམ༔བྱ་ཀ་ལན་ཏ་ཀའི་ཀླད་པ་དང་སྙིང་བཅུག་ལ་སྔགས་འདི་བཟླའོ༔ཨཱོྃ་སི་སི༔རབ་རབ༔ཡ་ར་ཏི་ཏ་ཧའི་ཕོབ༔ལུས་ཤིག༔སེམས་སྒྱུར༔དྲན་པ་སྨྱོ་རུ་ཆུག་ཅིག་སྭཱ་ཧཱ༔ཞག་གསུམ་སྒྲུབ་པར་བྱ༔གང་འདོད་པའི་སྤྱི་བོར་བཏབ་ལ༔ཕྱག་གིས་ཏབ་ཏབ་ལན་གསུམ་བྱའོ༔དོ་ནུབ་འདིར་ཤོག་བྱས་ལ་ཐོ་གཅིག་བརྩིག༔དེ་ལ་རྫས་ཞད་གཅིག་བཏབ༔དེའི་ནུབ་ཐོ་ཡི་རྩར་ཕྱིན་ལ༔ཐོ་དེ་བུད་མེད་དུ་བསྒོམས་ན་འོང་ངེས་སོ༔བླ་ཁྱི་དང་འདྲ་སྟེ་རྫས་ཀྱི་མན་ངག་གོ༔མ་ཧཱ་དེ་ཝ་པདྨས་སྐོར་རྩི་བཅུད་ཐང་སྦོབ་ཡ༔རྩི་བཅུད་དྭངས་མ་ཉི་ལི་ལི༔མ་ཧཱ་དེ་ཝ་ཡ་མ་ཧཱ་མ་ཧཱ་ཁ་སྐོར་ཡཾ༔ལྷོད་ལྷོད་ཡ་དང་ཡ་དང༔ཆུམ་དང་ཕོབ་ཡ༔པདྨའི་དྭངས་མ་དབང་དུ་འདུས་པར་གྱུར་ཅིག༔སྒལ་བའི་གོང་དུ་ནག་མོའི་ཡིད་དྭངས་མ་དེ་གསུམ་གྱི་ཁ་ནང་ནས་ཡར་བསམ་སྟེ༔འདར་ཟེང་ཟེང་སྨྱོ་ཐབས་སུ་འདུག་པར་བསམ་མི་ཁུག་མི་སྲིད་དེ༔འགུགས་པ་འདི་རྣམས་གང་གི་སྒྲུབ་པ་ཆེན་པོ་དང་སྦྲེལ་ཞིང༔ལས་ཁ་ཚར་དུ་གདམས་པ་ཡིན་ནོ༔གོང་གི་སྒྲུབ་པ་ལ་རྟགས་ཐོན་ནས་འགུགས་པ་ལ་ཚེགས་མེད་པར་ཡོང་ངོ༔བདུན་པ་མ་འགྲུབ་ན་སྤོགས་པའི་ཆོ་ག་ནི༔ལན་གསུམ་མམ་བདུན་ལ་སོགས་པ་བསྐྱར༔རྩ་སྔགས་དབུ་ཞབས་བཟློག༔ཕོ་འཁོར་ལ་མོའི་ས་བོན་བྱུག༔སིནྡྷུ་ར་དཔྲལ་བར་བྱུག༔དར་དམར་པོའི་དུམ་གཅིག་མགོ་ལ་བཏགས༔དེས་འགྲུབ་པར་ཐེ་ཚོམ་མེད༔ྀཨཚ༔ལག་སྒུལ་ནི༔ནུབ་མོ་ཉལ་བའི་སྔས་སུ༔ཐོད་པའམ་ཟངས་གཞོང་དུ༔ཆུ་གཙང་མ་ལ་མེ་ཏོག་དང་དྲི་བཟང་བཏབ་ལ༔རྩ་བའི་སྔགས་ཉི་ཤུ་རྩ་གཅིག་བཏབ་ལ་རང་འགྲོ་བའི་སར་གཏོར་རོ༔རང་གི་ལག་པ་གཡས་པ་ལ༔པདྨ་འདབ་བཞིའི་ལྟེ་བ་ལ་མཾ་བྲི༔འདབ་མ་ལ་ཧ་རི་ནི་ས་བྲི༔དབུས་ཀྱི་མཾ་ལས་ཕག་མོ་དམར་མོ་བསྐྱེད༔ཡི་གེ་བཞི་ལ་རིགས་བཞིར་བསྒོམ༔འཁོར་ལོ་མིས་མ་མཐོང་བར་བྱ༔མཐོང་ཚད་ཀྱིས་ཟས་ནོར་སྟེར༔གཞུང་བསྙེན་ཐེམས་ན་ཇི་ལྟ་བ་བཞིན་འགྲུབ་ངེས་སོ༔གཏོར་མ་འབུལ་བ་ནི་སྔགས་ཉི་ཤུ་རྩ་གཅིག་གིས་འབུལ་ལོ༔བྱིན་རླབས་སྤྱི་དང་འདྲ༔གསུང་གི་སྲས་དང་འཕྲད་པར་ཤོག༔ས་མ་ཡ༔རྒྱ་རྒྱ་རྒྱ༔ྈདཔལ་བདེ་མཆོག་འཁོར་ལོ་ཡབ་ཡུམ་གྱི་བླ་རྡོའི་ཙཀྲ་བཞུགས་སོ༔ྈྈྈྈྈྈྈདཔལ་བདེ་མཆོག་འཁོར་ལོ་ཡབ་ཡུམ་ལ་ཕྱག་འཚལ་ལོ༔དྷཱ་ཀི་ཡབ་ཡུམ་གྱི་བླ་རྡོའི་ཙཀྲ་ནི༔ཡབ་རྟ་མགྲིན་གྱི་ལྟེ་བར་མུ་ཁྱུད་བཞི་ཧྲཱིཿདང་འདོད་གསོལ་བྲི༔མུ་ཁྱུད་ནང་མ་ལ་ཡབ་ཀྱི་སྙིང་པོ་བྲི༔རྩིབས་བཞི་ལ་ར་ཙ་ཧྲི་ཡ་བྲི༔རྩིབས་མཆན་ལ་ལྷ་འདྲེ་མི་གསུམ་གྱི་སྙིང་པོ་བྲི༔ཕྱིའི་མུ་ཁྱུད་ལ་རྟེན་འབྲེལ་སྙིང་པོ་དང་འདོད་གསོལ་བྲི༔ཡུམ་གྱི་ལྟེ་བར་མ་དང་འདོད་གསོལ་བྲི༔མུ་ཁྱུད་ནང་མ་ལ་ཡུམ་གྱི་སྙིང་པོ་བྲི༔འདབ་མ་བཞི་ལ་ཧ་རི་ནི་ས་བྲི༔གོང་རས་ལྷ་འདྲེ་མི་གསུམ་གྱི་སྙིང་པོ་བྲི༔ཕྱིའི་མུ་ཁྱུད་ལ་རྟེན་འབྲེལ་སྙིང་པོ་དང་འདོད་གསོལ་བྲི༔དེ་ལ་སྨན་དང་དྲི་བཟང་སྣ་ཚོགས་ཀྱིས་བྱུགས༔རབ་གནས་བྱ༔ཡབ་ཡུམ་བསྟིམ༔ཤེས་རབ་མའི་མཚལ་ལམ༔གསེར་གྱིས་ཙཀྲ་བྲིས་ལ་ཙཀྲ་གཉིས་ཁ་སྦྱོར་གྱི་བར་དུ་བཅུག་ལ་དར་གྱིས་དྲིལ་ལ་མགུལ་དུ་གདགས་སོ༔ཙིཏྟའི་འཁོར་ལོ་ནི༔རིན་པོ་ཆེ་འབར་བ་མིག་གསུམ་པ་བྱས་ལ༔འོག་མ་གཉིས་ཕོ་འཁོར་མོ་འཁོར་གོང་དང་འདྲ༔མིག་གོང་མ་ལ་རིན་པོ་ཆེ་ཟུར་བཞི་པ་ལ་བླ་མའི་སྙིང་པོ་བཀོད༔དབུས་སུ་ཡི་གེ་གསུམ་དགོད༔མཚམས་བཞི་ལ་བླ་མ་ཡི་དམ་གྱི་སྙིང་པོ་བྲི༔རབ་གནས་བླ་མ་ཡི་དམ་མཁའ་འགྲོ་བསྟིམ༔མི་ལ་སོགས་པའི་ཁྲག་རྙེད་ཚད་བྱུག་ཅིང༔རྟ་དམར་པོ་དང་ཕག་གི་སྙིང་ཤུན་དང་དར་སྣ་ལྔས་དྲིལ་ཏེ་སྤྱི་བོའི་གཙུག་གམ་མཆན་ཁུང་དུ་བཅུག་ན༔བླ་མ་ཡི་དམ་མཁའ་འགྲོ་ལུས་དང་གྲིབ་མ་བཞིན་དུ་འོང༔ཙིཏྟ་སྲོག་གི་འཁོར་ལོ་ཞེས་བྱ་བའི་གདམས་པ་ཟབ་མོ༔མངའ་བདག་ཡབ་སྲས་དང་མཚོ་རྒྱལ་ལ་གདམས་པ༔བསམ་ཡས་མི་འགྱུར་ལྷུན་གྱིས་གྲུབ་པའི་སྟེང་ཁང༔ལྷོ་ནུབ་ཀྱི་གདུང་གཡུང་དྲུང་རིས་གསེར་གྱི་པ་ཏྲ་འཁྱིལ་བའི་འོག་ཏུ་སྦས་པའོ༔མ་འོངས་ལས་ཅན་གསུང་གི་སྲས་དང་འཕྲད་པར་ཤོག༔ས་མ་ཡ༔རྒྱ་རྒྱ་རྒྱ༔ཟབ་རྒྱ༔གཏེར་རྒྱ༔སྦས་རྒྱ༔འཁོར་ལོ་འདི་མཚལ་དང་བུད་མེད་གཙང་མའི་མངལ་ཁྲག་བསྲེས་ལ་བྲི༔ཟངས་མའི་གྭའུ་ཁ་སྦྱོར་དུ་བཅུག་ལ༔ཧ་རི་ནི་ས་ཨཱ་ཝེ་ཤ་ཡ་ཧྲིང་ཧྲིང་ཕེཾ་ཕེཾ༔ཞེས་བརྗོད་པས་ཡེ་ཤེས་པ་དང་ལས་ཀྱི་དྷཱ་ཀི་སྤྱན་དྲངས་ལ་བསྟིམས་པས༔རྣམ་པ་ཡིག་འབྲུ་ལ་ངོ་བོ་མཁའ་འགྲོའི་གཞལ་ཡས་ཁང་དུ་བསམ༔འཁོར་ལོའི་ཟླ་ལ་མན་ཤེལ་དང་ཆུ་ཤེལ་གཉིས་གཞུག༔གྭའུ་དེ་ཟ་འོག་དང་དར་དམར་པོས་དྲིལ་ལ་རང་གི་ལུས་ལ་བཅང༔དེས་ལུས་དང་གྲིབ་མ་བཞིན་དུ་དྷཱ་ཀི་ཐམས་ཅད་འགྲོགས་སོ༔ཟབ་གནད་དོ༔ྈབདེ་མཆོག་འཁོར་ལོའི་ཆུ་སྦྱིན་གཏེར་གྱི་འདོད་འཇོ་བཞུགས་སོ༔ྈྈྈྈྈྈྈྈདཔལ་བདེ་མཆོག་འཁོར་ལོ་ཡབ་ཡུམ་ལ་ཕྱག་འཚལ་ལོ༔ཆུ་སྦྱིན་གཏེར་གྱི་འདོད་འཇོ་ནི༔རིན་པོ་ཆེའི་སྣོད་ཡངས་ཤིང་རྒྱ་ཆེ་བའི་ནང་དུ༔ཡི་གེ་མཾ་དམར་པོ་གཅིག་བསམ༔དེ་ཡོངས་སུ་གྱུར་པ་ལས་རྗེ་བཙུན་མ་སྐུ་མདོག་དམར་མོ༔ཞལ་གཅིག་ཕྱག་གཉིས་མ༔ཞབས་གཡས་བརྐྱང་གཡོན་བསྐུམ་པ༔ཕྱག་གཡས་པས་གྲི་གུག་ནམ་མཁའ་ལ་འཕྱར་བ༔གཡོན་པས་ཐོད་པ་ཁྲག་གིས་གང་བ་ཐུགས་ཀར་འཛིན་པ༔གཅེར་བུ་སྐྲ་གྲོལ་བ༔ཐོད་པ་སྐམ་པོ་ལྔས་དབུ་བརྒྱན་པ༔རློན་པ་ལྔ་བཅུའི་ཕྲེང་བ་དོ་ཤལ་དུ་འཕྱང་བ༔རིན་པོ་ཆེ་རྣམ་པ་སྣ་ཚོགས་པས་བརྒྱན་པར་བསྒོམ༔དེའི་ཕྱོགས་བཞིར༔ཧ་རི་ནི་ས་ར་ཙ་ཧྲི་ཡ་བཞི་ལས༔ཤར་དུ་རྡོ་རྗེ་དྷཱ་ཀི་ཡབ་ཡུམ་དཀར་པོ༔ཕྱག་ན་རྡོ་རྗེ་དང་བྷནྡྷ་བསྣམས་པ་བསྐྱེད༔ལྷོར་རིན་ཆེན་དྷཱ་ཀི་ཡབ་ཡུམ་སྐུ་མདོག་སེར་པོ་ཕྱག་ན་རིན་པོ་ཆེ་དང་བྷནྡྷ་བསྣམས་པ་བསྐྱེད༔ནུབ་ཏུ་པདྨ་དྷཱ་ཀི་ཡབ་ཡུམ་དམར་པོ་ཕྱག་ན་པདྨ་དང་བྷནྡྷ་བསྣམས་པ་བསྐྱེད༔བྱང་དུ་ལས་ཀྱི་དྷཱ་ཀི་ཡབ་ཡུམ་ལྗང་གུ་ཕྱག་ན་རྡོ་རྗེ་རྒྱ་གྲམ་དང་བྷནྡྷ་བསྣམས་པ་བསྐྱེད༔ཛཿཧཱུྃ་བཾ་ཧོ༔ཞེས་བརྗོད་པས་ཡེ་ཤེས་སེམས་དཔའ་འང་དམ་ཚིག་པ་ལ་བསྟིམ༔མཆོད་པ་རྣམ་ལྔ་འབུལ༔དེ་ནས༔ཇི་ལྟར་བལྟམས་པ་ཙམ་གྱིས་ནི༔ཅེས་སོགས་ཚིག་གི་བརྗོད་པས༔ཆུ་ཕྱར་ལ༔ཨཱོྃ་ཧྲཱིཿཧ་ཧ་ཧུྃ་ཧཱུྃ་ཕཊ་སྭཱ་ཧཱ༔ཨཱོྃ་ཛཾ་བྷི་མོ་ཧ་ར་ལ་སྭཱ་ཧཱ༔ཅེས་བརྒྱ་རྩ་བརྒྱད་བརྗོད་ལ༔སྨོན་ལམ་འདི་ལྟར་བཏབ་བོ༔དཔལ་རྡོ་རྗེ་རྣལ་འབྱོར་མ་ལ་ཕྱག་འཚལ་ལོ༔ཁྱོད་ནི་འདོད་པའི་གཙོ་མོ་སྟེ༔སྲིད་པ་མོ་རྒྱུད་ཐམས་ཅད་དབང་དུ་སྡུས༔བདག་ལ་འདོད་པའི་དངོས་གྲུབ་སྩོལ༔ཅེས་བརྗོད་ལ་བཛྲ་མུ༔ཞེས་བརྗོད་པས་ཡེ་ཤེས་པ་གཤེགས༔དམ་ཚིག་པ་རང་ལ་བསྡུ༔འདི་ཤིན་ཏུ་བྱིན་རླབས་ཆེ༔འཕྲལ་གྱི་བར་ཆད་སེལ༔ཐུན་མོང་གི་དངོས་གྲུབ་འབད་རྩོལ་མེད་པར་འབྱུང༔བདག་འདྲ་ཨུ་རྒྱན་པདྨ་ཡིས༔མངའ་བདག་ཆོས་རྒྱལ་ཡབ་སྲས་དང༔ཡེ་ཤེས་མཚོ་རྒྱལ་རྣམས་ལ་གདམས༔མ་སྤེལ་རིན་ཆེན་གཏེར་དུ་སྦོས༔མ་འོངས་བསྐལ་པའི་ཐ་མ་ལ༔གསུང་གི་སྲས་དང་འཕྲད་པར་ཤོག༔ས་མ་ཡ༔རྒྱ་རྒྱ་རྒྱ༔ཟབ་རྒྱ༔གཏེར་རྒྱ༔སྦས་རྒྱ༔གཏད་རྒྱ༔ྈདཔལ་བདེ་མཆོག་འཁོར་ལོ་ཡབ་ཡུམ་གྱི་གསང་སྤྱོད་མཁའ་འགྲོའི་དབང་སྒྲུབ་བཞུགས་སོ༔ྈྈྈྈྈདཔལ་བདེ་མཆོག་འཁོར་ལོ་ཡབ་ཡུམ་ལ་ཕྱག་འཚལ་ལོ༔བདག་འདྲ་ཨུ་རྒྱན་པདྨ་ལ༔དུར་ཁྲོད་བསིལ་བའི་ཚལ་ཆེན་དུ༔གསང་སྤྱོད་མཁའ་འགྲོའི་སྒྲུབ་ཐབས་ནི༔སུ་ཁ་སིདྡྷིས་བདག་ལ་གནང༔གསང་བ་ཡེ་ཤེས་དྷཱ་ཀིའི་སྒྲུབ་ཐབས་ལ༔ཕྱི་ནང་གསང་བ་གསུམ་པོ་དེ༔ཐོག་མར་དབང་བསྐུར་གཙོ་ཆེ་བས༔དེ་ཡང་སྔོན་འགྲོ་བླ་མའི་དབང་ཐོབ་བྱ༔དེ་ནས་དྷཱ་ཀིའི་དབང་བསྐུར་ཏེ༔ཁྱད་པར་ཡར་ངོའི་ཚེས་བཅུ་ལ་དབེན་ཞིང་ཉམས་དགའི་གནས་དག་ཏུ༔ས་བཟང་པོ་ལ་རཏྣ་བདར་ལ༔སྤོས་ཆུ་དང་དཀར་གསུམ་གྱི་ཆག་ཆག་གདབ༔དུང་དང་རིན་པོ་ཆེའི་མཎྜལ་ཁྲུ་གང་པ་ལ་པདྨ་འདབ་བརྒྱད་བྲིའོ༔ལྟེ་བ་སེར་པོ་པདྨ་དམར་པོ་བྱའོ༔དེའི་དབུས་སུ་མོ་ཐོད་དུམ་བུ་བཞི་པའམ༔གཅིག་པའི་ནང་དུ༔རཏྣ་ལྔ་དང་བྱེ་རུ་དང་འབྲུ་སྣ་ལྔ་དང༔སིནྡྷུ་ར་དང་ག་པུར་དང༔གུར་གུམ་དང་སིཧླ་དང་ལི་ཁྲི་དེ་རྣམས་ཐོད་པའི་ནང་དུ་བླུགས་ལ་དཀྱིལ་འཁོར་གྱི་དབུས་སུ་བཞག་གོ༔པདྨ་འདབ་བརྒྱད་ལ་པཱུ་ཛ་འགོད༔ཤ་ཆང་ལ་སོགས་པ་ཚོགས་འཁོར་དུ་བྱས་ལ༔དང་པོ་བླ་མ་དཀོན་མཆོག་ལ་མཆོད་པ་འབུལ༔དེ་ནས་དགེ་འདུན་ལ་ཆོས་སྟོན་འབྱོར་ཚད་བཏང༔དེ་ནས་བསྙེན་པ་བྱ་སྟེ༔ཐོད་པའི་དབང་རྫས་ལ་བསྙེན་པ་འདི་བསྐྱལ་ལོ༔ཨཱོྃ་ཨཱཿཧཱུྃ༔གུ་རུ་རཏྣ་བཛྲ་པདྨ་ཀརྨ་སིདྡྷི་སིདྡྷི་ཕ་ལ༔ཨཱརྱ་དྷེ་ཝ་ཧྲཱི༔ཞེས་བསྐྱལ་ལོ༔དེ་ནས་རྩ་བའི་བསྙེན་པ་སྟོང་བཟླས་ལ༔ཡང་བདག་ལ་བསྐྱལ་ལོ༔ཏིང་ངེ་འཛིན་ནི་རང་གི་སྙིང་གར་ཧྲཱིཿདམར་པོ་ལས༔དབང་གི་དྷཱ་ཀི་མ་དམར་མོ་རུས་པའི་རྒྱན་ཅན༔ཕྱག་ན་དབང་གི་བུམ་པ་བསྣམས་པ་བསྐྱེད་དོ༔དེའི་ཐུགས་ཀར་ཡེ་ཤེས་ཀྱི་མཁའ་འགྲོ་མ་སེར་མོ་བྷནྡྷ་རིན་པོ་ཆེས་གང་བ་བསྣམས་ཏེ༔གང་འདོད་པའི་དངོས་གྲུབ་སྟེར་བར་བསམ༔ཅི་འབྱོར་པའི་དབང་ཡོན་བླ་མ་ལ་ཕུལ་དབང་ཞུའོ༔དེ་ནས་བླ་མས་བྷནྡྷ་སྤྱི་བོར་བཞག་ལ༔ཧྲཱིཿམ་ཕ་ལ་སིདྡྷི་གུ་རུ་ཆེན་པོ་ཧྲིང་ཧྲིང༔ཞེས་བརྒྱ་རྩ་བརྒྱད་བཟླ༔ཡང་མགྲིན་པར་བཞག་སྟེ༔ཧྲཱིཿམ་ཨཱརྱ་དྷེ་ཝ་ཕ་ལ་སིདྡྷི་སིདྡྷི་ཧྲིང་ཧྲིང༔ཞེས་འགྲེས༔སྙིང་གར་བཞག་སྟེ༔ཧྲཱིཿམ་དྷ་ར་ས་མ་ཏི་ཕ་ལ་ན་ཡ་སིདྡྷི་ཧྲིང་ཧྲིང༔ཞེས་བརྗོད་ལ་མཁའ་འགྲོ་མ་སྟོང་གི་དངོས་གྲུབ་ཐོབ་པར་བསམ་པ་ཡིན་ནོ༔དབང་བཞི་རྫོགས་ཐོབ་པ་དང་མཉམ༔དེ་ནས་ཐོད་པའི་རྫས་རྣམས་ལུས་ལ་བཅང་དངོས་གྲུབ་ཏུ་ཟའོ༔བྲིས་སྐུའི་གསེབ་ཏུ་བཏང་ངོ༔དམ་ཚིག་ཏུ་སིནྡྷུ་ར་རང་གི་ལུས་ལ་བཅང་ངོ༔ཡུགས་ས་མོ་དང་མི་ཉལ༔བཤན་པའི་རྟེན་ཟས་མི་ཟའོ༔བདག་འདྲ་ཨོ་རྒྱན་པདྨས་མངའ་བདག་ཆོས་རྒྱལ་ཡབ་སྲས་དང༔ཡེ་ཤེས་མཚོ་རྒྱལ་རྣམས་ལ་གདམས་པ༔མ་སྤེལ་རིན་ཆེན་གཏེར་དུ་སྦོས༔མ་འོངས་བསྐལ་པའི་ཐ་མ་ལ༔གསུང་གི་སྲས་དང་འཕྲད་པར་ཤོག༔ས་མ་ཡ༔རྒྱ་རྒྱ་རྒྱ༔ཟབ་རྒྱ༔གཏེར་རྒྱ༔སྦས་རྒྱ༔གཏད་རྒྱ༔ྈདཔལ་བདེ་མཆོག་འཁོར་ལོ་ཡབ་ཡུམ་གྱི་ལས་བྱང་བཞུགས་སོ༔ྈྈྈྈྈྈྈྈདཔལ་བདེ་མཆོག་འཁོར་ལོ་ཡབ་ཡུམ་ལ་ཕྱག་འཚལ་ལོ༔དེ་ཉིད་ཀྱི་ལས་བྱང་རིམ་པ་ནི༔སྔོན་འགྲོ་དངོས་གཞི་རྗེས་དང་གསུམ་མོ༔དེ་ལ་ཐོག་མར་སྐལ་ལྡན་སྒྲུབ་པ་པོས༔དབེན་པའི་གནས་སུ་ཕྱགས་དར་རྐྱང་ནུལ་བྱ༔འདི་ཉིད་ཀྱི་རྟེན་བཀྲམ༔སྒྲུབ་ཐབས་བཞིན་དཀྱིལ་འཁོར་བཞེངས༔ཕྱི་ནང་གསང་གསུམ་གྱི་མཆོད་པ༔ཚོགས་འཁོར་ལ་སོགས་བག་དྲོ་གཟི་བརྗིད་དང་ལྡན་པར་བཤམ༔དད་པའི་ཤུགས་བསྐྱེད་ལ་སྙིང་རྗེ་བྱང་སེམས་བསྒོམས་ལ་སྐྱབས་སུ་འགྲོ་བ་ནི༔ན་མོ༔བླ་མ་ཡི་དམ་སངས་རྒྱས་དམ་པའི་ཆོས༔བདེ་མཆོག་ཡབ་ཡུམ་ཚོགས་མཆོག་དྷཱ་ཀིའི་ཚོགས༔སྲུང་མ་དམ་ཅན་ཚོགས་ལ་སྐྱབས་སུ་མཆི༔བདག་གིས་དུས་འདི་ནས་གཟུང་ནས༔ཅི་སྲིད་སངས་རྒྱས་མ་ཐོབ་བར༔དེ་སྲིད་བྱང་ཆུབ་སེམས་བསྐྱེད་ནས༔འགྲོ་ཀུན་དགེ་ལ་འགོད་པར་བྱ༔བླ་མ་ཡི་དམ་དྷཱ་ཀི་གཤེགས༔ཕྱག་འཚལ་མཆོད་འབུལ་སྡིག་པ་བཤགས༔དགེ་ལ་ཡི་རང་ཆོས་འཁོར་སྐོར༔མྱ་ངན་མི་འདའ་བཞུགས་གསོལ་འདེབས༔དགེ་རྩ་རྡོ་རྗེ་ཐེག་པར་བསྔོ༔བགེགས་གཏོར་སྤྱི་ལྟར་བྱིན་གྱིས་བརླབ༔ཧཱུྃ༔བདེ་མཆོག་ལྷ་ཡི་དཀྱིལ་འཁོར་འདིར༔འདུ་བའི་ལྷ་རྣམས་མ་གཏོགས་པ༔གནོད་བྱེད་བགེགས་ཀྱི་ཚོགས་རྣམས་ཀུན༔གཏོར་མ་ལོངས་ལ་རང་གནས་དེངས༔གལ་ཏེ་བར་གཅོད་ཐོ་འཚམ་ན༔དཔལ་ཆེན་སྐུ་ཡི་མེ་འོད་ཀྱིས༔ལུས་ངག་ཡིད་གསུམ་ཐལ་བར་བརླག༔དེ་བས་རང་རང་གནས་སུ་སོང༔སུམྦྷ་ནི་བརྗོད་བགེགས་བསྐྲད༔མཚམས་གཅད་པ་ནི༔ཧཱུྃ༔ང་ནི་བདེ་མཆོག་འཁོར་ལོའི་སྐུ༔སྐུ་ལས་འོད་འཕྲོས་སྣང་སྲིད་ཀུན༔ཐམས་ཅད་གཞལ་ཡས་ཁང་ཡིན་ཏེ༔སྟེང་འོག་ཕྱོགས་མཚམས་རྡོ་རྗེའི་གུར༔ཡེ་ཤེས་འབར་བའི་མེ་ཡིས་གང༔ཨཱོྃ་གྷ་གྷ་གྷཱ་ཏ་ཡ༔གྷཱ་ཏ་ཡ༔སརྦ་དུཥྚཱན་མཱ་ར་ཡ་ཕཊ༔ཀཱི་ལི་ཀཱི་ལ་ཡ་སརྦ་པཱ་པཾ་བཛྲ་དྷ་རོད་ཨཱ་ཛྙཱ་པ་ཡ་ཏི༔ཀཱ་ཡ་ཝཱ་ཀ་ཙིཏྟ་ཏིཥྛ་བཛྲ་ཀཱིི་ལི་ཀཱི་ལ་ཧཱུྃ་ཕཊ༔བཛྲ་ཛྭ་ལ་རཾ་ཧཱུྃ་ཕཊ༔མཆོད་པ་བྱིན་གྱིས་བརླབ་པ་ནི༔ཧཱུྃ༔ཆོས་དབྱིངས་ཕོ་བྲང་དམ་པ་ནས༔བླ་མ་ཡི་དམ་དྷཱ་ཀིའི་ཚོགས༔ཐུགས་རྗེས་བདག་ལ་བརྩེར་དགོངས་ནས༔དབང་སྐུར་མཆོད་རྫས་བྱིན་གྱིས་རློབས༔གུ་རུ་དེ་ཝ་དྷཱ་ཀི་ནཱི་ཧྲཱིཿམ་ཧ་རི་ནི་ས་ར་ཙ་ཧྲི་ཡ་ས་མ་ཡ་ཨཱ་བེ་ཤ་ཡ་ཨཱ༔ཨཱོྃ་བིག་ནན་ཏ་ཀྲྀཏ་ཧཱུྃ་ཕཊ༔ཨཱོྃ་སྭ་བྷཱ་ཝ་སོགས༔སྟོང་པ་ཉིད་དུ་གྱུར༔ཡཾ་ལས་རླུང་གི་དཀྱིལ་འཁོར་གཞུ་བདུངས་པའི་དབྱིབས་ཅན་གཡོ་བ༔མཆོག་མ་དང་ཆངས་གཟུང་གཉིས་ལ་ཡཾ་ཡིག་གིས་མཚན་པ༔དེའི་སྟེང་དུ་མེའི་དཀྱིལ་འཁོར་དམར་པོ་གྲུ་གསུམ་རཾ་གིས་མཚན་པ༔དེའི་སྟེང་དུ་ཀེཾ་གསུམ་ལས་བྱུང་བའི་མི་མགོའི་སྒྱེད་པུ་རི་རབ་དང་མཉམ་པ་ཁ་ཕྱིར་བསྟན་པ་གསུམ་གྱི་སྟེང་དུ༔ཨ་ལས་བྷནྡྷ་ཡངས་ཤིང་རྒྱ་ཆེ་བ་རྒྱ་ཁྱོན་ཆོས་ཀྱི་དབྱིངས་དང་མཉམ་པ༔ཕྱི་དཀར་ལ་ནང་དམར་བ་དེའི་ནང་དུ་ཤར་དུ་ཧ་ལས་གླང་པོ་ཆེའི་ཤ༔ལྷོར་ཨ་ལས་རྟའི་ཤ༔ནུབ་ཏུ་ཀུ་ལས་ཁྱིའི་ཤ༔བྱང་དུ་གོ་ལས་བ་གླང་གི་ཤ༔དབུས་སུ་ན་ལས་མིའི་ཤ༔ཤར་ལྷོར་ཤུ་ལས་བྱང་སེམས་དཀར་པོ་ཤེལ་ལྟ་བུ༔ལྷོ་ནུབ་ཏུ་བི་ལས་དྲི་ཆེན་གསེར་ལྟ་བུ༔ནུབ་བྱང་དུ་ར་ལས་རཀྟ་མདངས་ལྡན་དམར་པོ༔བྱང་ཤར་དུ་མུ་ལས་དྲི་ཆུ་སྔོན་པོ་ཨིནྡྲི་ནཱི་ལའི་མདངས་ལྟ་བུ༔སླར་དབུས་སུ་མ་ལས་ཀླད་པ་དུང་ལ་ཕོ་ཚོས་བྱུགས་པ་ལྟ་བུ་སྟེ༔ཤ་ལྔ་བདུད་རྩི་ལྔས་ཡོངས་སུ་གང་བ༔དེའི་ནང་དུ་དབུས་སུ་ཧཱུྃ་མཱུཾ་མཐིང་ག༔ཤར་དུ་ཨཱོྃ་ལཱཾ་དཀར་པོ༔ལྷོ་རུ་ཏྲཱཾ་མཱཾ་སེར་པོ༔ནུབ་ཏུ་ཧྲཱིཿཔཱཾ་དམར་པོ༔བྱང་དུ་ཧཱ་ཏཱཾ་ལྗང་གུ༔ཡེ་ཤེས་ལྔའི་རང་བཞིན་ཧཱུྃ་བྷྲཱུྃ་ཛྲིཾ་ཁཾ་ཨཱཾ༔དེ་ལ་ཉི་ཟླ་ཁ་སྤྲོད་ཨཱ་དི་ལྔ་བཅུས་མཚན་པ་གཅིག་ཏུ་གྱུར༔དེ་ནས་གསུང་གི་བདག་ཉིད་ཧེ་རུ་ཀར་གསལ་བའི་སྐུའི་གནས་གསུམ་གྱི་ཡི་གེ་ཨཱོྃ་ཨཱཿཧཱུྃ་གསུམ་ལས་འོད་ཟེར་འཕྲོས༔ཕྱོགས་བཅུའི་སངས་རྒྱས་དང་བྱང་ཆུབ་སེམས་དཔའ་ཐམས་ཅད་རིགས་ལྔའི་སངས་རྒྱས་ཀྱི་རྣམ་པར་མདུན་གྱི་ནམ་མཁའི་གནས་སུ་བྱོན༔རང་ཉིད་གསུང་མཆོག་ཧེ་རུ་ཀ་ལས་འོད་ཟེར་འཕྲོས༔ཡཾ་ལ་ཕོག་རླུང་གཡོས༔རཾ་ལས་མེ་འབར་ཐོད་པའི་ནང་གི་རྫས་ཁོལ་མི་གཙང་བའི་དྲི་མ་ཐམས་ཅད་ལྦུ་བའི་རྣམ་པར་ཕྱིར་བོ༔རིགས་ལྔ་ཡབ་ཡུམ་ཀྱི་སྐུ་ལས་ཡེ་ཤེས་ཀྱི་བདུད་རྩིའི་རྒྱུན་བབས༔རྒྱུའི་ས་བོན་ཉི་ཟླ་ཁ་ཆོད་ཨཀྵ་ལྔ་བཅུ་དང་བཅས་པ་འོད་དུ་ཞུ༔ཡེ་ཤེས་ཀྱི་བདུད་རྩི་སྨན་གཏོར་རཀྟའི་རང་བཞིན་ནམ་མཁའི་ཁམས་ཐམས་ཅད་གང་བར་གྱུར༔ཨཱོྃ་ཨཱཿཧཱུྃ་སརྦ་ཨ་མྲྀཏ༔མ་ཧཱ་རཀྟ་སརྦ་པཱུ་ཙ་ཁ་ཁ་ཁཱ་ཧི་ཁཱ་ཧི༔ཨརྒྷཾ་པཱ་དྱཾ་པུཥྤེ་དྷཱུ་པེ་ཨཱ་ལོ་ཀེ་གནྡྷེ་ནཻ་བིདྱཱ་ཤབྡ་ཨཱཿཧཱུྃ༔བདུད་རྩིའི་རྒྱ་མཚོ་ཆེན་པོས་ནམ་མཁའི་ཁམས་གང་བ༔ཕྱོགས་དུས་བདེ་བར་གཤེགས་པ་ཐམས་ཅད་ཀྱི་སྐུ་གསུང་ཐུགས་ཀྱི་རང་བཞིན༔རྩ་བ་གསུམ་གྱི་ལྷ་ཚོགས་མཆོད་པས་མཉེས་པར་གྱུར༔བཤགས་པ་བྱ་བ་ནི༔ཧཱུྃ༔བླ་མ་ཡི་དམ་དྷཱ་ཀིའི་དཀྱིལ་འཁོར་ལྷ༔ཐམས་ཅད་མ་ལུས་བདག་ལ་དགོངས་སུ་གསོལ༔རྣལ་འབྱོར་བདག་ཅག་མ་རིག་ལས་དབང་གིས༔ཕྱི་ནང་གསང་གསུམ་ཡང་གསང་ལ་སོགས་པའི༔དམ་ཚིག་བསྲུང་མཚམས་གང་དང་ཅི་མཆིས་པ༔འགལ་འཁྲུལ་ཉམས་ཆག་གྱུར་པ་ཐམས་ཅད་ཀུན༔བཟོད་པར་བཞེས་ལ་དག་པར་མཛད་དུ་གསོལ༔ཞེས་ཡིག་རྒྱ་བརྗོད༔དངོས་གཞི་ནི།ཆོས་རྣམས་དམིགས་མེད་སྤྲོས་དང་བྲལ་བ་ལས༔སེམས་ཅན་ཀུན་ལ་ཁྱབ་པའི་སྙིང་རྗེ་སྒོམ༔རང་རིག་ཧྲཱིཿལས་རྡོ་རྗེ་བྷྲཱུྃ་ཡིག་ལས༔རྒྱུ་ལས་བསྐྱེད་པའི་འབྱུང་ལྔའི་གདན་སྟེང་དུ༔ཕུང་ལྔ་སྐྱེ་མཆེད་དག་པའི་གཞལ་ཡས་ཁང༔བཀོད་པ་དུ་མས་མཛེས་པའི་ཕོ་བྲང་དབུས༔རྟོག་མེད་རོ་གདན་པདྨ་ཉི་ཟླའི་སྟེང༔བདག་ཉིད་ཁྲོ་རྒྱལ་བདེ་མཆོག་འཁོར་ལོའི་སྐུ༔དམར་སེར་ཞལ་གཅིག་ཕྱག་གཉིས་གྲི་ཐོད་འཛིན༔ཞལ་གདངས་མཆེ་གཙིགས་སྤྱན་གསུམ་སྡང་མིག་བསྒྲད༔རལ་པ་སྤྱིར་བཅིངས་རྟ་མགོ་ལྗང་ཞུར་འཚེར༔རྔོག་མ་ལེ་བརྒན་འབར་ཞིང་ཚྭ་ཚྭ་འཕྲོ༔གླང་ཆེན་སྟོད་གཡོགས་སྟག་གི་ཤམ་ཐབས་དཀྲིས༔ཐོད་སྐམ་རིན་ཆེན་ལྔ་ཡི་རྩེ་བྲན་ཅན༔ཐོད་རློན་ལྔ་བཅུ་སྦྲུལ་ནག་ག་ཤལ་དཀྲིས༔ཞག་དང་རཀྟའི་ཐིག་ལེ་ཐལ་ཆེན་སྤྲས༔སྣ་ཚོགས་དར་དང་རིན་ཆེན་རྒྱན་རྣམས་སྤྲས༔ཞབས་གཉིས་འདོར་ཐབས་སྲིན་པོ་ཁྲོས་པའི་ཚུལ༔རྔམ་པའི་སྐུ་ལ་བརྗིད་པའི་རྣམ་འགྱུར་ཅན༔གར་དགུའི་ཉམས་ལྡན་སྟོབས་ཆེན་ཁྲོ་བོའི་རྒྱལ༔དེ་ཡི་ཐུགས་ཀར་མཆོང་གུར་སྨུག་པོའི་དབུས༔རྗེ་བཙུན་པདྨ་རྡོ་རྗེ་ཐོད་ཕྲེང་རྩལ༔དཀར་དམར་མདངས་ལྡན་སྤྲུལ་སྐུའི་ཆ་ལུགས་ཅན༔ཟབ་བེར་ཆོས་གོས་པཎ་ཞུ་རིན་ཆེན་མཛེས༔རྡོ་རྗེ་ཐོད་པ་བདུད་རྩི་ཕྱག་ན་བསྣམས༔སྣང་སྲིད་ཟིལ་གྱིས་གནོན་པའི་ཚུལ་དུ་བསྐྱེད༔བདག་ཉིད་རྟ་མགྲིན་ཡབ་ལ་འཁྲིལ་བའི་ཡུམ༔ཕག་མོ་དམར་ནག་ཞལ་གཅིག་ཕྱག་གཉིས་པ༔གཡས་པས་གྲི་གུག་ཡབ་ཀྱི་མགུལ་ནས་འཁྱུད༔གཡོན་པས་ཐོད་ཁྲག་ཡབ་ལ་སྟོབས་པའི་ཚུལ༔སྤྱི་གཙུག་ཕག་ཞལ་མཐིང་ནག་ངུར་སྒྲ་སྒྲོག༔གཅེར་བུ་དར་དང་རིན་ཆེན་རུས་པས་བརྒྱན༔རབ་ཏུ་ཁྲོ་ཞིང་བཞད་པའི་རྣམ་འགྱུར་སོགས༔ཡབ་ཡུམ་གཉིས་མེད་གར་དགུའི་ཉམས་དང་ལྡན༔ཡབ་ཀྱི་གནས་ལྔར་དཔའ་བོ་སྡེ་ལྔ་པོ༔ཡུམ་གྱི་གནས་ལྔར་དཔའ་མོ་སྡེ་ལྔ་རྣམས༔དཀར་སེར་དམར་ལྗང་རིན་ཆེན་རྒྱན་གྱིས་སྤྲས༔ཕྱག་གཡས་རྡོ་རྗེ་རིན་ཆེན་པདྨ་དང༔རྒྱ་གྲམ་གྱིས་མཚན་གྲི་གུག་མཁའ་ལ་ཕྱར༔གཡོན་པས་ཐོད་ཁྲག་ཞལ་དུ་སྟོབ་པར་བསྐྱེད༔ཞབས་རྣམས་བརྐྱང་བསྐུམ་བརྗིད་ལྡན་ཚུལ་གྱིས་བཞུགས༔ཕྱི་རོལ་དཔའ་བོ་དྷཱ་ཀི་དམ་ཅན་རྣམས༔ནམ་མཁའི་སྤྲིན་ཕུང་གཏིབ་པ་བཞིན་དུ་བསམ༔སྐུ་གསུང་ཐུགས་རྣམས་བྱིན་གྱིས་བརླབས་ནས་ནི༔ཡེ་ཤེས་རྣམ་པ་ལྔ་ཡི་དབང་རྫོགས་ཤོག༔ཨཱོྃ་ཨཱཿཧཱུྃ་སྭཱ་ཧཱ༔སྤྱན་འདྲེན་པ་ནི༔ཧཱུྃ༔ནུབ་ཕྱོགས་ཨུ་རྒྱན་བཀོད་པའི་ཕོ་བྲང་ནས༔རྗེ་བཙུན་བླ་མ་ཡབ་ཡུམ་གཤེགས་སུ་གསོལ༔རང་བྱུང་བདེ་ཆེན་ལྷུན་གྲུབ་ཕོ་བྲང་ནས༔ཡི་དམ་བདེ་མཆོག་འཁོར་བཅས་གཤེགས་སུ་གསོལ༔དུར་ཁྲོད་རྩུབ་འགྱུར་ཅན་གྱི་ཕོ་བྲང་ནས༔ཡུམ་ཆེན་རྡོ་རྗེ་ཕག་མོ་གཤེགས་སུ་གསོལ༔ཕྲིན་ལས་རྣམ་བཞི་ཕྱོགས་བཞིའི་ཕོ་བྲང་ནས༔དཔའ་བོ་དཔའ་མོ་ཡབ་ཡུམ་གཤེགས་སུ་གསོལ༔གུ་རུ་ཧྲཱིཿམ་ཧ་རི་ནི་ས་ར་ཙ་ཧྲི་ཡ་ཧྲིང་ཧྲིང་ཛཿཛ༔གཞུགས་སུ་གསོལ་བ་ནི༔རང་བཞིན་དག་པའི་དཀྱིལ་འཁོར་འདིར༔ཉི་ཟླ་པདྨའི་གདན་སྟེང་དུ༔བླ་མ་ཡི་དམ་མཁའ་འགྲོ་རྣམས༔འགྱུར་མེད་བརྟན་པར་བཞུགས་སུ་གསོལ༔གུ་རུ་ཧྲཱིཿམ་ཧ་རི་ནི་ས་ར་ཙ་ཧྲི་ཡ་སརྦ་ས་མ་ཡ་ཏིཥྛ་ལྷན༔ཕྱག་འཚལ་བ་ནི༔བླ་མ་བདེ་མཆོག་རྒྱལ་བའི་དཀྱིལ་འཁོར་ལྷ༔དྷཱ་ཀི་འཁོར་དང་བཅས་པ་ལ༔རྣལ་འབྱོར་སྒྲུབ་མཆོག་བདག་ཅག་གིས༔གཉིས་མེད་ཡིད་ཀྱིས་ཕྱག་འཚལ་ལོ༔གུ་རུ་ཧྲཱིཿམ་ཧ་རི་ནི་ས་ར་ཙ་ཧྲི་ཡ་ཨ་ཏི་པཱུ་ཧོ༔པྲ་ཏི་ཙ་ཧོ༔མཆོད་པ་འབུལ་བ་ནི༔བླ་མ་བདེ་མཆོག་དཀྱིལ་འཁོར་ལྷ༔ཡབ་ཡུམ་སྲས་འཁོར་བཅས་པ་ལ༔མཆོད་པའི་བྱེ་བྲག་འབུལ་བ་ནི༔མེ་ཏོག་བདུག་སྤོས་མར་མེ་དྲི༔ཞལ་ཟས་སིལ་སྙན་རོལ་མོ་དང༔གཟུགས་སྒྲ་དྲི་རོ་རེག་བྱ་ཆོས༔སྦྱོར་སྒྲོལ་ཏན་གྷན་རྨད་དུ་བྱུང༔རྩ་བརྒྱད་སྟོང་སྦྱར་ཨ་མྲྀཏ༔དུག་གསུམ་རཀྟ་ཛ་གད་ཆང༔དམ་རྫས་གཏོར་ཆེན་འདོད་ཡོན་ཚོགས༔དངོས་སམ་ཡིད་ཀྱིས་རྣམ་སྤྲུལ་ཏེ༔དགྱེས་པ་སྐོང་བའི་མཆོད་ཡོན་ཚོགས༔མཆོད་པའི་ལྷ་མོ་རྣམས་ཀྱིས་ནི༔གར་དང་ཕྱག་རྒྱ་སྒྱུར་བཞིན་དུ༔དགྱེས་པར་འབུལ་ལོ་བཞེས་སུ་གསོལ༔གུ་རུ་ཧྲཱིཿམ་ཧ་རི་ནི་ས་ར་ཙ་ཧྲི་ཡ༔ཨརྒྷཾ་པཱ་དྱཾ་པུཥྤེ་དྷཱུ་པེ་ཨཱ་ལོ་ཀེ་གནྡྷེ་ནཻ་བིདྱཱ་ཤབྡ༔རཱུ་པ་ཤབྡ་གནྡྷེ་ར་ས་སྤརྴེ་དྷརྨེ་མ་ཧཱ་གུ་ཎ་ཨ་མྲྀཏ་རཀྟ་ཏ་ན་ག་ན་བྷོ་དྷི་ཙིཏྟ་པཱི་པཱ་པཱུ་ཛ་ཧོ༔བསྟོད་པ་ནི༔ཆོས་སྐུ་ནམ་མཁའ་ལྟ་བུའི་རང་བཞིན་ལས༔ལོངས་སྐུ་སྣ་ཚོགས་གར་བྱེད་ཕྱོགས་བཅུར་འཕྲོ༔སྤྲུལ་སྐུ་གང་ལ་གང་འདུལ་དེར་སྟོན་མཛད༔རྗེ་བཙུན་བླ་མ་མཆོག་ལ་ཕྱག་འཚལ་བསྟོད༔དུས་གསུམ་བདེ་གཤེགས་ཀུན་རྣམས་འདུས་པའི་སྐུ༔སྤྲུལ་སྒྱུར་སྣ་ཚོགས་འགྲོ་དོན་གར་ཐབས་སྒྱུར༔སྣང་སྲིད་ཟིལ་གནོན་དྲེགས་པ་དབང་དུ་སྡུད༔བདེ་མཆོག་འཁོར་ལོའི་སྐུ་ལ་ཕྱག་འཚལ་བསྟོད༔ཞལ་གཅིག་ཕྱག་གཉིས་ཐབས་ཤེས་འགྲོ་བ་འདུལ༔ལོག་འདྲེན་ཚར་གཅོད་གྲི་གུག་ཐོད་ཁྲག་འཛིན༔ཉོན་མོངས་དྲུངས་འབྱིན་ཀུན་བཟང་ཡུམ་དང་སྦྱོར༔ཡུམ་ཆེན་རྡོ་རྗེ་ཕག་མོའི་སྐུ་ལ་ཕྱག་འཚལ་བསྟོད༔ཞི་རྒྱས་དབང་དྲག་ཕྲིན་ལས་སོ་སོ་ཡིས༔ལོག་འདྲེན་འདུལ་ཞིང་ཆོས་ཀྱི་དབྱིངས་དང་སྦྱོར༔ཐམས་ཅད་དབང་སྡུད་སྲིད་གསུམ་ཟིལ་གྱིས་གནོན༔དཔའ་བོ་དཔའ་མོ་རྣམས་ལ་ཕྱག་འཚལ་བསྟོད༔ཚོགས་བྱིན་རླབས་ནི༔ཚོགས་ཀྱི་ཡོ་བྱད་ལ་བདུད་རྩི་བསང་ཆུ་གཏོར་ལ༔ཧྲཱི༔རྡོ་རྗེ་ལྟ་བུའི་ཡེ་ཤེས་ཏིང་ངེ་འཛིན༔འཁོར་འདས་ཆོས་རྣམས་སྒྱུ་མར་རིག་པའི་ཕྱིར༔བསྲེགས་སྦྱངས་བཀྲུས་པས་མ་དག་གང་ཡང་མེད༔དེ་ཕྱིར་འདིར་བཤམས་ཚོགས་ཀྱི་ཡོ་བྱད་རྣམས༔དངོས་དང་དངོས་མིན་བག་ཆགས་མ་ལུས་ཀུན༔རཾ་ལས་མེ་བྱུང་ཉོན་མོངས་བག་ཆགས་བསྲེགས༔ཡཾ་ལས་རླུང་བྱུང་དངོས་འཛིན་ཞེ་སྡང་གཏོར༔ཁཾ་ལས་ཆུ་བྱུང་དངོས་འཛིན་རྣམ་རྟོག་བཀྲུས༔རཾ་ཡཾ་ཁཾ་གིས་བསྲེགས་ཤིང་གཏོར་དང་བཀྲུས༔དག་ཅིང་གཙང་ལ་རྙོགས་པ་མེད་པར་བྱ༔རཾ་སྥ་ར་ཎ་ཕཊ༔སཾ་ཧ་ར་ཎ་ཧཱུྃ༔ཡཾ་སྥ་ར་ཎ་ཕཊ༔སཾ་ཧ་ར་ཎ་ཧཱུྃ༔ཁཾ་སྥ་ར་ཎ་ཕཊ༔སཾ་ཧ་ར་ཎ་ཧཱུྃ༔ཨཱོྃ་བཛྲ་ཨ་མྲྀཏ་ཀུཎྜ་ལཱི་ཧ་ན་ཧ་ན་ཧཱུྃ༔ཨཱོྃ་ཧཱུྃ་ཏྲཱཾ་ཧྲཱིཿཨཱ༔ཨཱོྃ་ལས་འདོད་པའི་ཡོན་ཏན་ལྔ༔ཧཱུྃ་ལས་ཡེ་ཤེས་བདུད་རྩིར་གྱུར༔ཏྲཱཾ་ལས་ལོངས་སྤྱོད་ཕུན་སུམ་ཚོགས༔ཧྲཱིཿལས་མགྲོན་རྣམས་སྤྱན་དྲངས་ལ༔ཨཱཿཡིག་སོ་སོའི་དགྱེས་པ་བསྐང༔ཨཱོྃ་ཧཱུྃ་ཏྲཱཾ་ཧྲཱིཿཨཱ༔ཡེ་ཤེས་རྣམ་ལྔའི་རང་བཞིན་ལས༔ཞལ་ཟས་བྱིན་རླབས་ཡི་གེ་ལྔ༔སྒྲ་བཅས་ཚོགས་ཐིམ་འོད་དུ་ཞུ༔ཡེ་ཤེས་འོད་ཀྱིས་བྱིན་གྱིས་བརླབས༔རྒྱལ་བ་རྣམས་ཀྱི་ཐུགས་དམ་བསྐངས༔མ་ཚོགས་མཁའ་འགྲོ་ཚིམས་གྱུར་ཅིག༔བླ་མ་བདེ་མཆོག་དཀྱིལ་འཁོར་ལྷ༔ཞལ་ཟས་ཚོགས་ལ་སྤྱན་འདྲེན་གཤེགས༔དགྱེས་པའི་གདན་བཞུགས་ཚོགས་མཆོད་བཞེས༔སྐུ་གསུང་ཐུགས་ཀྱི་དངོས་གྲུབ་སྩོལ༔གུ་རུ་ཧྲཱིཿམ་ཧ་རི་ནི་ས་ར་ཙ་ཧྲི་ཡ་ག་ཎ་ཙཀྲ་པཱུ་ཛ་ཧོ༔བླ་མ་བདེ་མཆོག་དཀྱིལ་འཁོར་ལྷ༔རྣལ་འབྱོར་རིག་འཛིན་བདག་ཅག་གིས༔མ་རིག་ཆག་ཉམས་སུ་མཆིས་པ༔འདོད་ཡོན་ཚོགས་ཀྱི་མཆོད་པས་བཤགས༔ས་མ་ཡ་པཱུ་ཛ་ཧོ༔ཚོགས་ཟན་ཐ་མ་དགྲ་བགེགས་གཟུགས་སུ་དམིགས་ལ༔ཧྲཱི༔ང་ནི་ཁྲོ་རྒྱལ་བདེ་མཆོག་ཡབ་ཡུམ་སྟེ༔འཁོར་དུ་དཔའ་བོ་དཔའ་མོ་མང་པོས་བསྐོར༔རབ་འཇིགས་སྐུར་སྟོན་སྐུ་ལས་མེ་འོད་འཕྲོས༔གྲི་གུག་ཐོད་ཁྲག་དཀྲུག་ཅིང་ཞལ་དུ་གསོལ༔སྐུ་སྨད་ཡེ་ཤེས་ཕུར་པ་ངར་ཅན་འདེབས༔དྲག་པོར་གྱུར་པ་ཕུར་པའི་ཚྭ་ཚྭ་འཕྲོ༔རྣོ་ངར་མཚོན་ཆ་འོད་ཟེར་སྐར་ལྟར་འཁྲུགས༔གནོད་བྱེད་དགྲ་བགེགས་ལུས་སེམས་རྡུལ་དུ་རློགས༔ཧྲཱིཿམ་ཧ་རི་ནི་ས་ར་ཙ་ཧྲི་ཡ་བཛྲ་ས་མ་ཡ་བཛྲ་ནྲྀྀ་ཏྲི་ཤ་ཏྲུཾ་མཱ་ར་ཡ་རྦད༔གུ་རུ་ཧྲཱིཿམ་ཧ་རི་ནི་ས་ར་ཙ་ཧྲི་ཡ་དགྲ་བོའི་ཤ་ཁྲག་རུས་པ་ལ་ཁ་རཾ་ཁཱ་ཧི༔སྐབས་འདིར་མཆེད་ལྕམ་རྣམས་ཚོགས་ལ་རོལ༔བཟླས་པ་བྱ་བ་ནི༔གུ་རུ་ཧྲཱིཿམ་ཧ་རི་ནི་ས་ར་ཙ་ཧྲི་ཡ་ཙིཏྟ་ཧྲིང་ཧྲིང་ཛཿཛ༔ཨ་ནྲྀ་ཏྲི་ལོ་ཀ་པཱ་ཤཾ་ཀུ་རུ་ཧཱུྃ༔བསྐུལ་བ་བྱ་བ་ནི༔ཧཱུྃ༔མི་མངོན་དབྱིངས་ནས་སྐུ་བཞེངས་ཤིག༔བཞེངས་ཤིག་ཆོས་ཀྱི་དབྱིངས་ནས་བཞེངས༔བསྐུལ་ལོ་སེམས་ཅན་དོན་ལ་སྐུལ༔མཛོད་ཅིག་དྲག་པོའི་ལས་མཛོད་ཅིག༔བླ་མ་བདེ་མཆོག་དཀྱིལ་འཁོར་ལྷ༔དཔའ་བོ་མཁའ་འགྲོ་དམ་ཅན་ཚོགས༔མཆོད་སྦྱིན་གཏོར་མ་འདི་བཞེས་ལ༔ཞི་རྒྱས་དབང་དྲག་ཕྲིན་ལས་ཀྱི༔ལས་རྣམས་མ་ལུས་འགྲུབ་པར་མཛོད༔ཅེས་བསྐུལ་ཞིང་རྗེས་ཀྱི་ཆད་མདོ་བརྟན་སྐྱོང་ལ་སོགས༔བླ་མའི་ལས་བྱང་རྣམས་འགྲེས་ཤེས་པར་བྱ༔དཔལ་བདེ་མཆོག་འཁོར་ལོའི་ལས་བྱང་འདི༔མངའ་བདག་ཡབ་སྲས་དང་མཚོ་རྒྱལ་ལ་གདམས་ཏེ༔སྐལ་ལྡན་གསུང་གི་སྲས་དང་འཕྲད་པར་ཤོག༔ས་མ་ཡ༔རྒྱ་རྒྱ་རྒྱ༔གཏེར་རྒྱ༔ཟབ་རྒྱ༔སྦས་རྒྱ༔གཏད་རྒྱ༔ྈདཔལ་བདེ་མཆོག་འཁོར་ལོ་མཁའ་འགྲོའི་གསང་སྒྲུབ་ཡིད་བཞིན་ནོར་བུའི་དབང་ཆོག་བཞུགས་སོ༔ྈྈྈྈྈྈྈྈྈདཔལ་བདེ་མཆོག་འཁོར་ལོ་ཡབ་ཡུམ་ལ་ཕྱག་འཚལ་ལོ༔མཁའ་འགྲོའི་གསང་སྒྲུབ་ཡིད་བཞིན་ནོར་བུའི་དབང་འདི་ལ༔སྔོན་འགྲོ་དངོས་གཞི་རྗེས་ལས༔དང་པོ་སྔོན་འགྲོ་ནི༔དབེན་པའི་གནས་སུ་ཕྱགས་དར་བྱས་ལ༔དྲི་བཟང་ཆུ་ཡིས་ཆག་ཆག་གདབ༔ས་བཟང་པོ་ལ་རཏྣ་བདར་བའི་ཆུ་དང༔ཤེས་རབ་མཚལ་གྱིས་བྱུགས་ནས༔པདྨ་འདབ་བརྒྱད་ཕྱོགས་ཚོན་དུ་བྲི༔དབུས་སུ་ཟླ་གམ་དམར་པོ་བྱས་ལ་དེའི་སྟེང་དུ༔ཁྲིའུའི་ཁར་མོ་ཐོད་མཚན་ལྡན་གྱི་ནང་དུ༔ཆང་ལ་ཨ་མྲྀཏ་དང་སྨན་སྣ་ཚོགས་ཚད་དང༔བདུད་རྩིས་བཀང་ལ་བཞག༔དེའི་སྟེང་དུ་མེ་ལོང་ལ་སིནྡྷུ་རའི་མཎྜལ་ཆོས་འབྱུང་གཉིས་བརྩེགས་བསྣོལ་མའི་ལྟེ་བར་ཟླ་གམ་བྲི༔ལྟེ་བ་ལ་གུ་རུ་པདྨ་དྷཱ་ཀི་ནཱི་སིདྡྷི་ཧཱུྃ་ཧྲཱིཿམ་བྱ་བ་བྲི༔གྲྭ་དྲུག་ལ་དཔའ་བོ་མཁའ་འགྲོའི་སྙིང་པོ་བྲིའོ༔མུ་ཁྱུད་ལ་འདོད་གསོལ་བྲི༔དེའི་དབུས་སུ་བླ་མ་ཡབ་ཡུམ་གྱི་བྱང་སེམས་དཀར་དམར༔བུ་རམ་དང་ཅུ་གང་བསྲེས་ལ་བཞག༔དེ་ལ་དར་དམར་པོའི་གུར་ཕུབས༔དཀྱིལ་འཁོར་གྱི་མཐའ་ལ་ཚོགས་འཁོར་རྒྱ་ཆེན་པོ་བཤམ༔བུ་མོ་མཚན་ལྡན་མ་དམ་ཚིག་སྲུང་བ་ཞིག་ཁྲུས་བྱས༔རྒྱན་སྣ་ཚོགས་ཀྱིས་བརྒྱན་ལ་བདག་སྒྲུབ་པ་པོའི་གཡོན་དུ་བཞག༔གསང་སྒྲུབ་ཀྱི་དཔེའུ་ཆུང་དང་སྐུ་གསུང་ཐུགས་ཀྱི་རྟེན་བཀྲམས་ལ༔མཆོད་པ་ཅི་འབྱོར་བཤམ༔དེ་ནས་ཕྱི་གཏོར་བཤམས་ལ་མཚམས་གཅད༔མཆོད་པ་ཅི་རིགས་པ་བྱ༔ཡབ་ཡུམ་གྱི་བསྐྱེད་རྫོགས་གསལ་བཏབ་ལ་རྩ་བའི་སྙིང་པོ་སྟོང་བཟླ༔དེ་ནས་བདག་ཡི་དམ་ཡབ་ཡུམ་དུ་བསྒོམ་པའི་ཐུགས་ཀ་ནས༔ཨཱོྃ་གུ་རུ་པདྨ་དྷཱ་ཀི་ནཱི་ཧྲཱིཿམ་ཧ་རི་ནི་ས་ར་ཙ་ཧྲི་ཡ༔ཞེས་འཕྲོས་པས་མདུན་གྱི་མེ་ལོང་དུ༔དྷཱ་ཀི་ཡབ་ཡུམ་བླ་མ་དང་བཅས་པ་བསྐྱེད༔ཡེ་ཤེས་པ་བསྟིམས་ལ་མཆོད་བསྟོད་རྒྱ་ཆེན་པོ་བྱ༔འགྲུབ་ན་ལས་བྱང་གི་གཞུང་བསྲང་བར་བྱའོ༔དེ་ནང་གི་སྙིང་པོ་དང༔ཨ་ཏྲི་ནྲྀ་ཛ་སིདྡྷི་ཀུ་རུ་སྡུས་པཱ་ཤཾ་ཀུ་རུ་ཧཱུྃ་ཛ༔ཞེས་བསྙེན་པ་བྱས་ལ༔དེ་ནས་བསྙེན་པའི་འོད་ཟེར་མདུན་གྱི་ལྷའི་ཐུགས་ཀར་ཕོག༔དེ་ལས་འོད་འཕྲོས་འཕགས་པའི་ཚོགས་རྣམས་མཆོད༔འོད་ཟེར་ཚུར་འདུས་ལྷའི་ཐུགས་ཀར་ཐིམ༔དེས་ཐུགས་རྒྱུད་བསྐུལ་ནས་ཡབ་ཡུམ་སྦྱོར་བ་མཛད་པའི་བྱང་སེམས་མེ་ལོང་ཐོད་པར་བབས༔དེ་ལས་འོད་ཟེར་འཕྲོས་ལྷ་འདྲེ་མི་གསུམ་དབང་དུ་བསྡུས༔ལོངས་སྤྱོད་ཆར་བཞིན་དུ་བབས་པར་བསམ་ལ༔བསྙེན་པ་ཅི་འགྲུབ་བྱ༔དེ་ནི་སྔོན་འགྲོའི་རིམ་པའོ༔ད་དངོས་གཞིར་སློབ་མ་ལ་གནོད་པའི་བགེགས་ལ་གཏོར་མ་བྱིན་ལ་བསྐྲད༔སྤྲོ་བསྐྱེད་པའི་ཆོས་བཤད༔སྐྱབས་འགྲོ་རྒྱས་བསྡུས་ཅི་རིགས་སུ་ཕོགས༔དེ་ནས་སློབ་མས་བླ་མ་ལ་ཕྱག་འཚལ༔ཕྱག་རྟེན་རཏྣ་ལྔའི་མཎྜལ༔འབྲུ་སྨན་གྱི་མཎྜལ་འབུལ༔དེ་ནས་དབང་གི་གསོལ་བ་གདབ་པ་འདི་སྐད་དོ༔ཧོ༔བླ་མ་ཡི་དམ་མཁའ་འགྲོ་དགོངས༔བདག་ནི་ལས་དང་སྐལ་པར་ལྡན༔བདག་གཞན་ཐུགས་རྗེས་བསྐྱབ་པའི་ཕྱིར༔རྩ་བ་གསུམ་གྱི་དབང་བསྐུར་ཞུ༔ཞེས་ཞུ་བ་ཕུལ༔དེ་ནས་བླ་མས༔ཀྱེ་མ་རིགས་ཀྱི་བུ་ཁྱོད་གསོན༔ཀུན་ནས་བར་ཆད་མི་མངའ་འམ༔འབྱོར་པ་ཀུན་དང་ལྡན་གྱུར་ཏམ༔ཡོ་བྱད་རྫས་རྣམས་ཀུན་ཚོགས་སམ༔རྩ་གསུམ་དམ་ཚིག་སྲུང་ནུས་སམ༔འགྲོ་དོན་རྒྱ་ཆེན་བྱེད་ནུས་སམ༔ཞེས་དྲིའོ༔དེ་ནས་སློབ་མས༔བདག་ནི་བླ་མས་ཅི་ལྟར་གསུང་བཞིན་ལྡན༔དམ་ཚིག་དུས་ལས་འདའ་རེ་ཀན༔ཞེས་བརྗོད༔དེ་ནས་དམ་ཚིག་གི་མནའ་ཆུ་བླུད༔ཧཱུྃ༔འདི་ནི་ཁྱོད་ཀྱི་དམྱལ་བའི་ཆུ༔འདས་ན་སྲེག་ཅིང་དམྱལ་བར་ལྷུང༔བསྲུངས་ན་དངོས་གྲུབ་ཆེན་པོ་ཐོབ༔ཅེས་དམ་ཆུ་བླུད༔སྐབས་འདིར་བསྐྱེད་རིམ་ཕོགས་ལ་ཡེ་ཤེས་དབབ༔དེ་ནས་བླ་མས་སློབ་མའི་མགོ་ཐོག་ཏུ་ཐོད་པ་བཞག་ལ༔ལྷ་གསལ་གདབ་ནས༔ཧཱུྃ༔ཡེ་ཤེས་ལྔ་ལྡན་རིགས་ལྔ་གསང་བའི་སྐུ༔བནྡྷ་ཟླུམ་པོ་ཡེ་ཤེས་ཕོ་བྲང་ནས༔དྷཱ་ཀི་ཡབ་ཡུམ་སྐུ་ཡི་དབང་བསྐུར་རོ༔ཧྲཱིཿམ་ཕ་ལ་སིདྡྷི་གུ་རུ་དྷཱ་ཀི་ནཱི་ཧྲིང་ཧྲིང༔ཅེས་བརྒྱ་རྩ་བརྒྱད་བརྗོད༔ལྷ་ཚོགས་རྣམས་ཀྱི་སྐུ་ལས་འོད་ཟེར་དཔག་ཏུ་མེད་པ་འཕྲོས༔སློབ་མའི་སྤྱི་གཙུག་ཏུ་ཕོག༔ལུས་ཀྱི་སྡིག་སྒྲིབ་གསུམ་པོ་ལ་སོགས་པ་དག་ནས༔དཔའ་བོ་དྷཱ་ཀི་འབུམ་ཕྲག་བསམ་གྱིས་མི་ཁྱབ་པ་མང་པོ་བྱུང་ནས་ལུས་ལ་ཐིམ་པས༔སྐུའི་དངོས་གྲུབ་ཐམས་ཅད་ཐོབ་སྟེ་གཉིས་སུ་མེད་པར་བསྒོམ༔དེས་ལུས་དག་པར་བྱེད་པ་བུམ་པའི་དབང་ཐོབ༔སྐལ་པ་བསྐྱེད་རིམ་སྒོམ་པ་ལ་དབང༔འབྲས་བུ་སྤྲུལ་སྐུ་ཐོབ༔གཟུགས་སུ་གྱུར་པ་ཐམས་ཅད་དབང་དུ་འགྱུར་རོ༔དེ་ནས་མེ་ལོང་གི་བྱང་སེམས་ལྕེ་ལ་བཞག་ལ༔ཧཱུྃ༔བྱང་སེམས་དཀར་དམར་ཧེ་རུ་ཡབ་ཡུམ་བཅུ༔བོ་དྷི་ཙིཏྟ་བྱང་ཆུབ་སེམས་ཀྱི་རྒྱུན༔གསང་བའི་དམ་རྫས་བདུད་རྩིའི་བཅུད་ཆེན་པོ༔དྷཱ་ཀི་ཡབ་ཡུམ་གསུང་གི་དབང་བསྐུར་རོ༔ཧྲཱིཿམ་ཨཱརྱ་དེ་ཝ་ཕ་ལ་སིདྡྷི་ཧྲིང་ཧྲིང༔ཞེས་བརྒྱ་རྩ་བརྒྱད་བརྗོད་པས༔ལྷ་ཚོགས་རྣམས་ཀྱི་གསུང་ལས་འོད་ཟེར་དམར་པོ་འཕྲོས༔སློབ་མའི་མགྲིན་པར་ཕོག༔ངག་གི་སྒྲིབ་པ་བཞི་ལ་སོགས་པ་ཐམས་ཅད་དག་ནས༔དྷཱ་ཀི་འབུམ་ཕྲག་བསམ་གྱིས་མི་ཁྱབ་པ་ཐམས་ཅད་ངག་ལ་ཐིམ་ནས༔གསུང་གི་དངོས་གྲུབ་ཐོབ་གཉིས་སུ་མེད་པར་སྒོམས༔དེས་ངག་དག་པར་བྱེད་པ་གསང་བའི་དབང་ཐོབ༔སྐལ་པ་བདུད་རྩི་ལྔ་ལ་སྤྱོད་པ་དང༔ངག་སྙིང་པོ་བཟླ་བ་ལ་དབང༔འབྲས་བུ་ལོངས་སྐུ་ཐོབ༔སྒྲ་གྲགས་སྟོང་དབང་དུ་འདུ་འོ༔དེ་ནས་བླ་མ་ཡབ་ཡུམ་བྱང་སེམས་སློབ་མའི་ལག་ཏུ་གཏད་དེ༔ཧཱུྃ༔ཐབས་དང་ཤེས་རབ་གཉིས་སུ་མེད་པ་ཡི༔ལྷན་ཅིག་སྐྱེས་པའི་ཡེ་ཤེས་འདི་ལས་བྱུང༔འགྱུར་མེད་ཡེ་ཤེས་ཆོས་སྐུ་བདེ་བ་ཆེ༔ཕྱག་རྒྱ་ཆེན་པོ་རྫོགས་པའི་དབང་བསྐུར་རོ༔ཧྲཱིཿམ་ཧ་རི་ནི་ས་ན་མ་ཏི་ཨ་ཨ༔ན་མ་སིདྡྷི་ཧཱུྃ་ཧཱུྃ་ཧྲིང་ཧྲིང༔ཞེས་བརྒྱ་རྩ་བརྒྱད་བརྗོད་པས༔ལྷ་ཚོགས་རྣམས་ཀྱི་ཐུགས་ལས་འོད་ཟེར་དཔག་ཏུ་མེད་པ་འཕྲོས༔སློབ་མའི་ཐུགས་ཀར་ཐིམ༔ཡིད་ཀྱི་སྒྲིབ་པ་གསུམ་པོ་ཐམས་ཅད་ལ་སོགས་པ་བྱང་ནས༔དཔའ་བོ་དྷཱ་ཀི་མ་འབུམ་ཕྲག་བསམ་གྱིས་མི་ཁྱབ་པ་ཐུགས་ལ་ཐིམ་ནས༔ཐུགས་ཀྱི་དངོས་གྲུབ་ཐམས་ཅད་ཐོབ་སྟེ་གཉིས་སུ་མེད་པར་སྒོམས༔དེས་ཡིད་དག་པར་བྱེད་པ་ཤེས་རབ་ཡེ་ཤེས་ཀྱི་དབང་ཐོབ༔སྐལ་པ་རྫོགས་པའི་རིམ་པ་སྒོམ་པ་ལ་དབང༔འབྲས་བུ་ཆོས་སྐུ་ཐོབ༔སངས་རྒྱས་ཐུགས་གནས་ཆོས་དབང་དུ་འདུ་འོ༔དེ་ནས་དཔའ་བོ་དྷཱ་ཀིའི་སྐུ་མེ་ལོང་དུ་བསྟན་ལ༔སྐུ་སྣང་ལ་རང་བཞིན་མེད་པ་ལོངས་སྤྱོད་རྫོགས་པའི་སྐུར་ངོ་སྤྲད༔ཐུགས་སྐྱེ་མེད་ཆོས་སྐུར་ངོ་སྤྲད༔དྷཱ་ཀི་ཡབ་ཡུམ་ལྔ་ཡང་ཕྱི་ལྟར་ན་སྐུ་ལྔ༔ནང་ལྟར་ན་མཁའ་འགྲོ་ལྔ༔གསང་བ་ལྟར་ན་ཡེ་ཤེས་ལྔའོ༔ཕྱི་ལྟར་ན་སངས་རྒྱས་མཁའ་འགྲོ་ཡབ་ཡུམ་ཆོས་ཀྱི་སྐུ༔རྡོ་རྗེ་མཁའ་འགྲོ་ཡབ་ཡུམ་ལོངས་སྤྱོད་རྫོགས་པའི་སྐུ༔རིན་ཆེན་མཁའ་འགྲོ་ཡབ་ཡུམ་སྤྲུལ་པའི་སྐུ༔པདྨ་མཁའ་འགྲོ་ཡབ་ཡུམ་ངོ་བོ་ཉིད་ཀྱི་སྐུ༔ཀརྨ་མཁའ་འགྲོ་ཡབ་ཡུམ་མངོན་པར་བྱང་ཆུབ་པའི་སྐུ༔ནང་ལྟར་ན༔བུདྡྷ་ཡབ་ཡུམ་གཏི་མུག་རྣམ་པར་དག་པ༔བཛྲ་ཡབ་ཡུམ་ཞེ་སྡང་རྣམ་པར་དག་པ༔རཏྣ་ཡབ་ཡུམ་ང་རྒྱལ་རྣམ་པར་དག་པ༔པདྨ་ཡབ་ཡུམ་འདོད་ཆགས་རྣམ་པར་དག་པ༔ཀརྨ་ཡབ་ཡུམ་ཕྲག་དོག་རྣམ་པར་དག་པ༔གསང་བ་ལྟར་ན༔ཡེ་ཤེས་ལྔ་ནི༔བུདྡྷ་ཡབ་ཡུམ་ཆོས་ཀྱི་དབྱིངས་ཀྱི་ཡེ་ཤེས༔བཛྲ་མེ་ལོང་ཡེ་ཤེས༔རཏྣ་མཉམ་ཉིད་ཡེ་ཤེས༔པདྨ་སོར་རྟོག་ཡེ་ཤེས༔ཀརྨ་བྱ་གྲུབ་ཡེ་ཤེས༔ལྟ་བ་སངས་རྒྱས་དྷཱ་ཀི་ཡབ་ཡུམ་སྟེ༔གང་ཤར་རང་བྱུང་མ་འགགས་པ༔རང་བཞིན་མི་འགྱུར་རང་ལ་ཤར་བ་ཡིན༔སྒོམ་པ་རྡོ་རྗེ་དྷཱ་ཀི་ཡབ་ཡུམ་སྟེ༔མི་འགྱུར་མི་ཤིགས་རང་གསལ་བསྒོམ་དང་བྲལ༔སྤྱོད་པ་རིན་ཆེན་དྷཱ་ཀི་ཡབ་ཡུམ་སྟེ༔ཆགས་མེད་སྐྱོན་བྲལ་ཅིར་ཡང་མཐུན་པར་སྤྱོད༔འབྲས་བུ་པདྨ་དྷཱ་ཀི་ཡབ་ཡུམ་སྟེ༔ཆགས་མེད་རང་གྲོལ་ཡེ་ཤེས་ཀུན་ཏུ་བཟང༔དམ་ཚིག་ལས་ཀྱི་དྷཱ་ཀི་ཡབ་ཡུམ་སྟེ༔འགྲོ་དོན་ཐབས་མཁས་ཕྲིན་ལས་སྣ་ཚོགས་སྤྱོད༔ལྟ་སྒོམ་སྤྱོད་པ་འབྲས་བུ་ཡང༔མཁའ་འགྲོ་ཕོ་མོའི་སྲོག་ལ་ཚང༔ཧྲཱིཿནི་མི་འགྱུར་ཆོས་དབྱིངས་ངང༔མ་ནི་ཡེ་ཤེས་རྩལ་ཉིད་དོ༔ཧྲཱིཿནི་ཐབས་ཆེན་འགྱུར་བ་མེད༔མ་ནི་བདེ་ཆེན་འགྱུར་མེད་དབྱིངས༔དབྱེར་མེད་ཉི་མའི་འོད་ཀྱི་ཚུལ༔ཧ་ནི་སྲ་མཁྲེགས་འབྲས་བུ་སྟེ༔ཕྱོགས་ལྷུང་མེད་པའི་ནམ་མཁའ་འདྲ༔རི་ནི་མི་འགྱུར་སྒོམ་པ་ཡིན༔རི་རབ་བརྟན་ཅིང་མི་འགྱུར་བ༔ནི་ནི་དབང་སྡུད་གཅོད་པ་སྟེ༔འབྱུང་བ་ཆེན་པོ་ཀུན་ཏུ་གཡོ༔ས་ནི་སྲ་མཁྲེགས་འབྲས་བུ་སྟེ༔རིན་ཆེན་གླིང་དུ་ཕྱིན་པ་འདྲ༔ར་ནི་རང་བཞིན་ལྟ་བ་ཆུ་ལ་རལ་གྲི་བཏབ་པ་འདྲ༔ཙ་ནི་སྒོམ་པ་ཡེངས་མེད་ཆུ་རྒྱུན་འདྲ༔ཧྲི་སྤྱོད་པ་ཉམས་མྱོང་རྒྱ་མཚོ་བརྡོལ་བ་འདྲ༔ཡ་འབྲས་བུ་སྤྱད་ཀྱིས་མི་ཟད་འདྲ༔ཡི་གེ་བཅུ་པོ་ཡབ་ཡུམ་སྲོག༔རང་བྱུང་ཆེན་པོ་ཡེ་ནས་གནས༔བཟླས་པ་ཙམ་གྱིས་མཁའ་འགྲོ་འོང༔མ་ལ་བུས་འབོད་བྱ་བ་ཡིན༔སྣང་སྲིད་གྲགས་ཚད་དྷཱ་ཀིའི་སྒྲ༔གྲགས་པ་གསུང་གི་ཁྱེར་སོ་ཡིན༔ངག་ཏུ་བཟླས་པས་དྷཱ་ཀི་འོང༔ཡིད་ཀྱིས་བཟླས་པས་རྟོགས་པ་འཆར༔སེམས་ཉིད་སྟོང་པ་ཆེན་པོའི་ངང༔རང་བྱུང་རང་རྩལ་མ་འགགས་གསལ༔རྣམ་རྟོག་འགྱུ་དྲན་དངོས་པོ་སྟོང༔ཡེ་ཤེས་ལྷག་གིས་སྐྱེས་པར་གནས༔ད་གདོད་གསལ་ཞིང་བསྒྲུབ་ཏུ་མེད༔དེ་ལྟར་དཀྱིལ་འཁོར་གསུམ་བསྒོམས་པས༔ལུས་ནི་ལྷ་ཡི་དཀྱིལ་འཁོར་ལ༔བྲེང་ཆད་མེད་པར་རྒྱུན་དུ་གནས༔ངག་ནི་སྔགས་ཀྱི་དཀྱིལ་འཁོར་ལ༔གྲངས་ཚད་མེད་པར་རྒྱུན་དུ་གནས༔སེམས་ནི་ཆོས་ཉིད་དཀྱིལ་འཁོར་ལ༔མཉམ་རྗེས་མེད་པར་རྒྱུན་དུ་གནས༔དེ་ལྟར་རྒྱུན་ཆད་མེད་པ་རུ༔རྟག་ཏུ་དེ་ཉིད་ངང་གནས་ན༔ལུས་ལ་མཁའ་འགྲོ་དབང་འདུ་བས༔བུད་མེད་རིགས་ཀུན་འདུ་བར་འགྱུར༔སེམས་ལ་རྟོགས་པ་ཤར་བ་ཡིས༔རང་ཤར་རང་གྲོལ་ཆོས་རྣམས་འདུ༔ཚེ་འདིར་ཐུན་མོང་དངོས་གྲུབ་འབྱུང༔ཕྱི་མ་ཆོས་སྐུ་སྐྱེ་མེད་ལས༔ལོངས་སྐུ་སྤྲུལ་སྐུ་འགག་མེད་འཆར༔མཆོག་གི་དངོས་གྲུབ་སྐུ་གསུམ་འགྲུབ༔དེ་ལྟར་ངོ་སྤྲད་པས་གང་གི་དབང་བསྐུར་བྱ་སྐུར་བྱེད་ཀྱི་འཛིན་པ་དག༔མཁའ་འགྲོའི་དོན་ཆོས་ཉིད་དུ་ངོ་སྤྲད་པ་ནི༔དབང་བཞི་པ་ཚིག་དབང་རིན་པོ་ཆེའོ༔དེས་ལུས་ངག་ཡིད་གསུམ་གྱི་ཆགས་ཉམས་ཀྱི་འཛིན་སྒྲིབ་དག་ནས༔སྐལ་པ་རྫོགས་པ་ཆེན་པོ་སྒོམ་པ་ལ་དབང་ཞིང༔འབྲས་བུ་སྐུ་གསུམ་དབྱེར་མེད་ངོ་བོ་ཉིད་ཀྱི་སྐུ་ཐོབ་པར་འགྱུར་རོ༔དེ་ནས་དབང་བརྟན་པར་ཞུ་བ་ནི༔དྷཱ་ཀི་ཡབ་ཡུམ་གྱི་སྤྱི་བོའི་བླ་མ་ཡབ་ཡུམ་འོད་དུ་ཞུ་ནས་ཐིམ་པའི་ངང་ལས༔རང་དྷཱ་ཀི་ཡབ་ཡུམ་གྱི་སྐུ་སྣང་ལ་རང་བཞིན་མེད་པ་ལོངས་སྤྱོད་རྫོགས་པའི་སྐུར་གསལ་བཏབ་ནས༔ངག་གྲགས་སྟོང་དང༔སེམས་རིག་སྟོང་དུ་གནས་པར་གྱིས་ཤིག༔ཅེས་བྱའོ༔དེ་ནས་གཏོར་མ་འོད་རྣམ་པ་ལྔའི་གཞལ་ཡས་ཁང་དུ་བླ་མ་དྷཱ་ཀི་ཡབ་ཡུམ་འཁོར་དང་བཅས་པ་བཞུགས་པ་རྣམས་ཀྱིས་བྱིན་གྱིས་བརླབས་པའི་མཐར་སློབ་མ་ལ་འོད་དུ་ཞུ་ནས་ཐིམ་པར་བསམ་ཞིང༔གཏོར་མ་སྤྱི་བོར་བཞག་ལ༔ཨཱོྃ་ཨཱཿཧཱུྃ༔གུ་རུ་དྷཱ་ཀི་ནཱི་ཧྲཱིཿམ་ཧ་རི་ནི་ས་ར་ཙ་ཧྲི་ཡ་བ་ལིཾ་ཏ་སརྦ་ཏ་ཐཱ་ག་ཏ་ཨ་བྷི་ཥིཉྩ་ཨཱ༔ཞེས་བརྗོད་ལ་གཏོར་མས་དབང་བསྐུར་རོ༔རྗེས་ཀྱི་དམ་ཚིག་ལ༔ལུས་དྷཱ་ཀི་ཡབ་ཡུམ་དུ་སྒོམས༔ངག་བཟླས་པ་ཡིད་ཆོས་ཉིད་དང་མ་བྲལ་བར་བྱའོ༔དེ་ནས་གཏོར་མ་འབུལ༔ག་ཎ་ཙཀྲ་ཕུལ་ལ་ལོངས་སྤྱད༔བཀྲ་ཤིས་དང་བསྔོ་བ་སྨོན་ལམ་བྱའོ༔དེས་དྷཱ་ཀི་ཡབ་ཡུམ་གྱི་དབང་དུས་གཅིག་ལ་ཐོབ་པ་ཡིན་ནོ༔སྐལ་ལྡན་སྨིན་བྱེད་དབང་གི་ལམ༔གསང་སྒྲུབ་ནོར་བུའི་དབང་བཀའ་འདི༔རྗེ་རྒྱལ་མངའ་བདག་ཡབ་སྲས་དང༔ཡེ་ཤེས་མཚོ་རྒྱལ་རྣམས་ལ་གཏད༔ཕག་མོ་མངོན་པར་འབྱུང་བ་ཡི༔རྒྱུད་ལས་བསྡུས་ཏེ་ཡི་གེར་བཏབ༔མ་སྤེལ་རིན་ཆེན་གཏེར་དུ་སྦོས༔གསུང་གི་སྲས་དང་འཕྲད་པར་ཤོག༔སྐུ་གསུང་ཐུགས་ཀྱི་རྒྱ་ཡོད་དོ༔བདེ་མཆོག་འཁོར་ལོ་ཡབ་ཡུམ་གྱི་དབང་ཡིད་བཞིན་ནོར་བུ་རྫོགས་སོ༔ས་མ་ཡ༔རྒྱ་རྒྱ་རྒྱ༔ཟབ་རྒྱ༔གཏད་རྒྱ༔སྦས་རྒྱ༔ྈདཔལ་བདེ་མཆོག་འཁོར་ལོའི་སྤྱི་ཏི་བླ་མའི་སྒྲུབ་ཐབས་བཞུགས་སོ༔ྈྈྈྈྈྈྈརང་རིག་བླ་མ་ཀུན་བཟང་ལ་ཕྱག་འཚལ་ལོ༔ཆོས་སྐུ་སྤྲོས་པའི་མཐའ་དང་བྲལ༔རང་གསལ་བླ་མ་རྡོ་རྗེ་འཛིན༔སྣང་སྟོང་ཟུང་འཇུག་བདེ་བ་ཆེ༔འཁོར་འདས་སྐུ་གསུམ་གཅིག་གི་ངང༔ཚིག་དོན་སྟོང་ཉིད་ངོ་བོ་མཚོན༔ཚེ་གཅིག་སངས་རྒྱས་ཐེ་ཚོམ་མེད༔ས་མ་ཡ༔རྒྱ་རྒྱ་རྒྱ༔དབེན་ཞིང་འཚེ་བ་མེད་པའི་སར༔བདེ་བའི་སྟན་ལ་སྐྱིལ་ཀྲུང་བཅའ༔མདུན་གྱི་ནམ་མཁའ་དྭངས་པ་ལ༔པད་སྡོང་ཉི་མ་ཟླ་བའི་གདན༔རང་རིག་བླ་མ་རྡོ་རྗེ་འཆང༔སྣང་སྟོང་ལྷུན་གྲུབ་ལོངས་སྐུར་བསྒོམ༔ཐུགས་ཀའི་ཧཱུྃ་ལས་འོད་ཟེར་འཕྲོས༔རྩ་བརྒྱུད་བླ་མའི་ཚོགས་རྣམས་དང༔ཨུ་རྒྱན་པདྨ་ཡབ་ཡུམ་དང༔རེ་ཞིང་ལྟོས་པའི་བཤེས་གཉེན་རྣམས༔སྤྱན་དྲངས་གཉིས་མེད་ཐིམ་པར་བསམ༔གཉིས་རྟོག་མཚན་བྲལ་ངང་ཉིད་ལས༔གདུང་བས་གསོལ་བ་རྩེ་གཅིག་བཏབ༔གདོད་ནས་མ་སྐྱེས་ཆོས་ཀྱི་སྐུ༔ཟུང་འཇུག་བླ་མ་རྡོ་རྗེ་འཆང༔རང་རིག་རང་གསལ་གསོལ་བ་འདེབས༔སྣང་སེམས་སྐུ་གསུམ་དབྱེར་མེད་དུ༔ལྷན་སྐྱེས་གྲོལ་བར་བྱིན་གྱིས་རློབས༔ཀ་དག་ཆོས་སྐུ་བདེ་བ་ཆེ༔དབྱིངས་རིག་རང་གསལ་ཆེན་པོའི་ངང༔མངོན་གྱུར་འགགས་མེད་ཅིར་ཡང་གསལ༔གསལ་འགྲིབ་མེད་པར་མཐར་ཕྱིན་དུ༔ད་ལྟ་གྲོལ་བར་བྱིན་གྱིས་རློབས༔བློ་འདས་ཡེ་ཤེས་མངོན་གྱུར་ཅིང༔འགག་མེད་ཅིར་སྣང་གྲོགས་སུ་འཆར༔སྣང་སེམས་དབྱེར་མེད་ཆོས་སྐུར་གྲོལ༔མཁྱེན་པའི་ཡེ་ཤེས་མངོན་གྱུར་དུ༔ད་ལྟ་གྲོལ་བར་བྱིན་གྱིས་རློབས༔ཅེས་པས་གསོལ་བཏབ་ངང་ཉིད་ལ༔འཛིན་མེད་རང་གསལ་མཉམ་པར་གཞག༔རང་ངོ་རང་གསལ་རྗེན་ནེ་བ༔མ་མཐོང་མཐོང་རྒྱུ་སྨྲ་བརྗོད་མེད༔བློ་འདས་བསམ་བརྗོད་འཛིན་པ་བྲལ༔གཉུག་མའི་ཡེ་ཤེས་ནང་ནས་འཆར༔དེ་དོན་བརྟན་པ་གང་ཐོབ་པ༔ཨུ་རྒྱན་བདག་དང་སྐལ་པ་མཉམ༔དེ་ཕྱིར་རྗེས་འཇུག་གང་ཟག་རྣམས༔ཚིག་ཡིག་དཔེ་ཆས་ཅི་ཞིག་བྱ༔ཚེ་གཅིག་སངས་རྒྱས་འཐོབ་འདོད་ན༔བླ་སྒྲུབ་འདི་ལ་ནན་ཏན་སྐྱེད༔པདྨ་བདག་གི་སྙིང་ཁྲག་འདི༔ཆོས་རྒྱལ་མངའ་བདག་ཡབ་སྲས་དང༔ཡེ་ཤེས་མཚོ་རྒྱལ་རྣམས་ལ་གདམས༔མ་འོངས་འགྲོ་བའི་དོན་ཕྱིར་དུ༔རིན་ཆེན་གཏེར་དུ་སྦས་པ་འདི༔གསུང་གི་སྲས་དང་འཕྲད་པར་ཤོག༔གཡུ་ཕྲེང་ཅན་ལ་བཀའ་འདི་གཏད༔སྐལ་ལྡན་དེ་ཡི་མཐུན་རྐྱེན་སྒྲུབས༔ས་མ་ཡ༔རྒྱ་རྒྱ་རྒྱ༔གཏེར་རྒྱ༔སྦས་རྒྱ༔ཟབ་རྒྱ༔གཏད་རྒྱ༔བརྡ་ཐིམ༔ྈདཔལ་བདེ་མཆོག་འཁོར་ལོའི་ཚེ་སྒྲུབ་ཟབ་པའི་མཐར་ཐུག་བཞུགས་སོ༔ྈྈྈྈདཔལ་བདེ་མཆོག་འཁོར་ལོ་ལ་ཕྱག་འཚལ་ལོ༔ཚེ་སྒྲུབ་ཟབ་པའི་མཐར་ཐུག་པ༔འཆི་བ་ཟློག་པའི་གདམས་པ་ནི༔མཆོག་ཏུ་གྱུར་པ་འདི་ཟབ་བོ༔འདི་ལ་སྤྱི་དོན་རྣམ་པ་གསུམ༔སྦྱོར་བ་དངོས་གཞི་མཇུག་དོན་ནོ༔སྦྱོར་བ་སྐྱབས་འགྲོ་སེམས་བསྐྱེད་ནས༔རང་ཉིད་བདེ་མཆོག་ཡབ་ཡུམ་སྒོམས༔ཕྱག་རྒྱ་མཚན་ལྡན་ཚེ་ལམ་ཅན༔མཁའ་གསང་བྱིན་རླབས་སྦྱོར་བ་བྱ༔སྤྱི་བོར་བླ་མ་ཡི་དམ་རྣམས༔སྦྱོར་བ་བྱས་པའི་སྦྱོར་མཚམས་ནས༔བྱང་སེམས་བབས་པས་བུམ་དབང་ཐོབ༔འོད་འཕྲོས་སྣོད་བཅུད་ལྷ་རུ་གྱུར༔མགྲིན་པར་བབས་པས་གསང་དབང་ཐོབ༔འོད་འཕྲོས་ཕུང་ཁམས་ལྷ་རུ་གྱུར༔སྙིང་གར་བབས་པས་ཀུན་འཛིན་དབང༔འོད་འཕྲོས་ཨ་ཏི་ཡོངས་རྫོགས་ཐོབ༔གདན་ཐོག་གཅིག་ཏུ་དབང་བཞི་ཐོབ༔འདི་ལ་ཡོན་ཏན་དཔག་ཏུ་མེད༔ཉམས་ཆག་ཀུན་བསྐངས་དངོས་གྲུབ་ཐོབ༔ཚེ་ཡི་རིག་འཛིན་ཐོབ་པར་འགྱུར༔དེ་ནས་དངོས་གཞིའི་རིམ་པ་ནི༔དེ་ནས་གོང་ལྟར་བདེ་བ་བསྐུལ༔བདེ་བ་གཉིས་མེད་རྒྱས་པའི་དུས༔ལུས་འདི་བྱང་སེམས་དཀར་དམར་གྱིས༔གང་བར་བསམ་ལ་སྙིང་དཀྱིལ་དུ༔ཐིག་ལེ་དྭངས་མ་ཀུན་འདུས་ཏེ༔གསེར་གྱི་རྡོ་རྗེ་རྒྱ་གྲམ་གྱི༔ལྟེ་བར་མཆོང་གི་བུམ་པའི་ནང༔བཅོམ་ལྡན་མགོན་པོ་ཚེ་དཔག་མེད༔ལོངས་སྤྱོད་རྫོགས་པའི་རྒྱན་དང་ལྡན༔ཐིག་ལེ་དག་དང་དབྱེར་མེད་བསམ༔དེ་ལས་འོད་འཕྲོས་ཕྱོགས་བཅུ་ཡི༔སངས་རྒྱས་བྱང་སེམས་ཡི་དམ་དང༔དྷཱ་ཀི་ཆོས་སྐྱོང་སྣང་སྲིད་ཀྱི༔བཅུད་བསྡུས་སླར་ཡང་དེ་ལ་ཐིམ༔དེ་ལྟར་རྒྱུན་དུ་ཉམས་བླངས་ནས༔ཚེ་ལམ་ཚང་བའི་བུད་མེད་ལ༔རྡོ་རྗེ་ཆུ་འཐུང་དྭངས་མ་དྲང༔རང་གི་དྭངས་མ་མ་ཉམས་ན༔ཕྱག་རྒྱ་ཆེན་པོའི་རིག་འཛིན་ཐོབ༔གཡའ་རི་གངས་ཀྱི་བྲག་ཕུག་ཏུ༔ལྷ་ལྕམ་མནྡཱ་ར་བ་ལ༔བསྟེན་ནས་འདི་ཡིས་རིག་འཛིན་བསྒྲུབས༔ཚེ་ཡི་རིག་འཛིན་ཆེན་པོར་གྲུབ༔ཚེ་ལ་དབང་ཐོབ་དེ་ལྟར་ལགས༔འདི་ལྟར་ཉམས་སུ་ལེན་པའི་བུ༔ཚེ་ཡི་རིག་འཛིན་ངེས་པར་ཐོབ༔ནད་གདོན་རྐྱེན་གྱིས་འབྱུང་བ་འཁྲུགས༔དེ་ཡིས་དྭངས་མའི་གནས་འཆུགས་ན༔འདི་ལྟར་ཐུན་རེ་མ་ཆག་ན༔རིག་འཛིན་ལོ་དྲུག་དག་གིས་འགྲུབ༔འཆི་བའི་རྟགས་རྣམས་འཕྲལ་དུ་བཟློག༔འདི་ལས་ཟབ་པ་ཡོད་རེ་ཀན༔རྗེས་ནི་ཐུན་གཞུག་སྨོན་ལམ་དང༔བསྔོ་བ་དག་གིས་རྒྱས་གདབ་སྟེ༔བྱ་བ་དག་ལ་འཇུག་པར་བྱའོ༔དམ་ཚིག་རང་གི་ཐིག་ལེ་བསྲུང༔ཕྱག་རྒྱ་ངན་པ་བསྟེན་མི་རུང༔ལས་ཅན་གསུང་གི་སྲས་དང་འཕྲད་པར་ཤོག༔ས་མ་ཡ༔གཏེར་རྒྱ༔ཟབ་རྒྱ༔སྦས་རྒྱ༔གཏད་རྒྱ༔བདག་འདྲ་གར་གྱི་དབང་ཕྱུག་རྩལ་གྱིས་བསམ་ཡས་དབུ་རྩེ་སྟེང་ཁང་ལྷོ་ནུབ་ཀྱི་གདུང་གཡུང་དྲུང་རིས་གསེར་གྱི་པ་ཏྲ་འཁྱིལ་བ་ཅན་ནས་གདན་དྲངས་ནས།ཤོག་སེར་ངོས་ལས་དག་པར་ཕབ་པའི་ཡི་གེ་པ་ནི་ཁྲ་ོབོ་དཔལ་གྱིས་ཞུས་སོ།།དགེའོ།།།།ྈདཔལ་བདེ་མཆོག་འཁོར་ལོའི་སྤྱི་ཏི་བླ་མའི་རྫོགས་རིམ་ཟབ་པའི་མཐར་ཐུག་བཞུགས་སོ༔ྈྈྈྈྈྈྈཀུན་བཟང་ཡངས་པའི་ཀློང་ལ་ཕྱག་འཚལ་ལོ༔བདག་འདྲ་ཨོ་རྒྱན་པདྨ་ལ༔དམ་ཆོས་རྫོགས་པ་ཆེན་པོ་ཡི༔ཡང་གསང་ནང་གི་སྙིང་གི་སྙིང༔ཨ་ཏི་སྤྱི་ཏི་ཡང་གསང་གི༔ལག་ལེན་སྦར་བཅང་ཡི་གེར་བཀོད༔འདི་ནི་ཉམས་སུ་སུས་བླངས་པ༔འོད་ལུས་འགྲུབ་པར་ཐེ་ཚོམ་མེད༔ས་མ་ཡ༔ྈྈྈདེ་ཡང་འདི་ལྟར་ཉམས་སུ་བླང་བའི་ཐབས་ནི༔ཉི་མའི་ཟེར་གཉིས་ལ་རང་ཉིད་གན་རྐྱལ་དུ་གནས་ཏེ༔མིག་ཟིམ་བུས་བལྟས་པས༔མིག་ཚགས་ལྟ་བུ་ལོགས་གྲུ་གང་ལྷག་ཙམ་དུ་འཆར་རོ༔དེའི་ནང་དུ་ཐིག་ལེ་སྟོང་པའི་སྒྲོན་མ་ཕུབ་ལྟ་བུའམ༔ཀོ་མོག་ཏུ་རྡོ་བོར་བ་ལྟ་བུའམ༔རྨ་བྱའི་མདོངས་ལྟ་བུ་ཁ་དོག་ལྔ་ལྡན་མུ་ཁྱུད་ཀྱི་དྲྭ་བས་ཡོངས་སུ་བསྐོར་བ་འཆར་རོ༔དེའི་ཐིག་ལེ་པདྨ་རྣམས་ཆེ་བ་གཅིག་ལ་བཞིས་བསྐོར་བ་འཆར་རོ༔དེའི་དབུས་དང་མཚམས་སུ་རིག་པ་རྡོ་རྗེ་ལུ་གུ་རྒྱུད་ཕྲ་བ༔བཀྲག་པ་རིན་པོ་ཆེའི་སྐུད་པ་ལྟ་བུ་ལ༔མཚམས་སུ་ཐིག་ལེ་དངུལ་ཆུའམ་ཉ་མིག་ལྟ་བུས་འབྲེལ་བར་འཆར་རོ༔དེ་ཉིད་ཟུར་ལ་ལྡིང་ཐབས་ཀྱིས༔ཕོ་གཡས་མོ་གཡོན་ལ་ཁྲིད་དེ༔མི་འགུལ་བར་ཉམས་སུ་བླང་བ་གལ་ཆེའོ༔དེ་ལ་བོགས་འདོན་ནི༔དབྱིངས་རིག་སྣང་བ་དེ་རྣམས་དམར་ཤས་ཆེ་ན་ཐུར་དུ་ཕབ༔དཀར་ཤས་ཆེ་ན་གཡས༔སེར་ཤས་ཆེ་ན་གྱེན༔མཐིང་ཤས་ཆེ་ན་དབུས་དྲང་པོར་བལྟ་བ་གནད་དོ༔ལྔ་ལྡན་དུ་གསལ་བ་ན༔གཟིགས་སྟངས་གསུམ་པོ་གང་ཡིན་གྱིས་ཉམས་སུ་བླང་ངོ༔ཐིག་ལེ་འཕེལ་ཆུང་ན་སྨིན་ཕྲག་ལ་དྲིལ་ཏེ་བལྟའོ༔རླུང་ནི་སྣ་ལ་མི་བཏང་ལ་དལ་བར་བསླབ༔དེ་ལྟར་ཉམས་སུ་བླངས་པས་སྣང་བ་བཞི་འཕེལ་བར་འགྱུར༔རྟགས་ཚད་ནི་སྤྱི་དང་མཐུན་ནོ༔དེ་ཡང་ཉིན་ཞག་གཅིག་ལ་ཉམས་སུ་བླང་བ་ནི༔སྔ་དྲོར་གླང་ཆེན་གྱི་འདུག་སྟངས་དང༔གུང་ལ་སེང་གེ༔ཕྱི་དྲོ་དྲང་སྲོང་དུ་གནས་པར་བྱའོ༔ཡང་སྲོད་ལ་དྲང་སྲོང༔གུང་ལ་གླང་ཆེན༔ཐོ་རངས་སེང་གེའི་འདུག་སྟངས་ཀྱིས་ཉམས་སུ་བླང༔ཡང་མཚན་མོ་ཟླ་བ་ལ་བལྟས་པས་ཉིན་མོའི་མིག་སྨན་དུའང་འགྱུར་རོ༔གོང་བཞིན་འོད་གསལ་རྩེ་གཅིག་ཏུ་བསྒོམ་པ་ནི༔ཚེ་གཅིག་འོད་གསལ་དུ་གྲོལ་བའི་རྣལ་འབྱོར་རོ༔མུན་ཁྲིད་ནི༔ཉིན་མཚན་ངོ་མི་ཤེས་པའི་སྒོམ་ཁང་དཀར་བའི་ཟེར་མེད་པའི་སར༔བདེ་བའི་སྟན་དུ་དྲང་སྲོང་གི་འདུག་སྟངས་བྱས་ཏེ༔པུས་སྟེང་དུ་གྲུ་མོ་བཙུགས༔གུང་མོས་སྒྲོན་མེའི་དཀྱིལ་དུ་བསྟེམས་པས༔ལུ་གུ་རྒྱུད་འོད་གསལ་གྱི་ཐིག་ལེ་ཁྲ་ཆེམ་བྱུང་བ་ལ༔ཁ་ཅིག་ཟ་འོག་སྔོ་ཁྲ་མིག་མང་རིས་སུ་འཆར་ལ་ཐིག་ལེ་ཉ་མིག་ལྟ་བུ་བསམ་གྱིས་མི་ཁྱབ་པ་འཆར་ཏེ༔དེའི་ཚེ་མིག་ཕྱེས་ལ་ཐད་ཀར་དྲང་པོར་མིག་མ་འགུལ་བར་བལྟས་པས༔འོད་གསལ་སྣང་བ་ཁ་དོག་ལྔ་དང་ལྡན་པར་བསམ་གྱིས་མི་ཁྱབ་པ་འཆར་རོ༔འདི་ཉིད་ལ་གང་ཤར་རྟོག་དཔྱོད་ཀྱི་འཛིན་པ་དང་བྲལ་བའི་ངང་ནས་རླུང་དལ་བས་རྩེ་གཅིག་ཏུ་གཏད་དོ༔དེ་ལྟར་ཐུན་བཞིའམ༔ལྔ་དྲུག་ཏུ་ཉམས་སུ་བླང་བར་བྱའོ༔སྒྲོན་མ་བཞི་དྭངས་སུ་གཞུག་པ་ནི༔གོང་བཞིན་མུན་ཁང་དམ་པར་བདེ་བའི་སྟན་ལ༔ཆོས་བདུན་དང་ལྡན་པའི་ལུས་གནད་ཀྱིས༔རླུང་དལ་བར་ཁ་ནས་ཕྱིར་འཕངས་ཤིང་མིག་ཅུང་ཟད་ཟིམ་བུས་ཐད་ཀར་བལྟས་པས༔དབྱིངས་རིག་ངོ་བོ་སྣང་ལ་རང་བཞིན་མ་གྲུབ་པ་འདི་ཉིད༔རྩ་དབུ་མ་དྭངས་ཤིང་རོ་རྐྱང་གི་རླུང་ཟིན་པའི་དུས་སུ་དང་པོ་དུ་བ་ལྟ་བུའམ༔མེ་ཏོག་གམ༔སྲིན་བུ་མེ་ཁྱེར་རམ༔འོད་ཁྱིམ་ལྟ་བུ་ཟིམ་ཟིམ་ཙམ་དུ་སྣང་ངོ༔ད་རུང་རྩེ་གཅིག་ཏུ་ཉམས་སུ་བླངས་པས༔ཞག་བཞིའམ་ལྔ་ན་འོད་གསལ་དུ་ཁྲ་ཆེམ་འགྲོ་ཞིང༔དེ་ནས་སྒོམ་ཁང་གི་ནང་ནས་དངོས་པོ་ཐམས་ཅད་གསལ་བར་འཆར་རོ༔དེ་ནས་ཉིན་མོ་སྣང་བའི་འོད་གསལ་དང༔མཚན་མོ་མུན་པའི་འོད་གསལ་དྭངས་སུ་གཞུག་ཅིང༔སྐབས་སུ་རྒྱ་མཚོ་ཨར་ལ་གཏད་པས་གཉིས་ཀའི་བོགས་འདོན་དུའང་འགྲོ་འོ༔རྟགས་ཚད་བརྟན་པ་དང་ད་རུང་ཉམས་སུ་བླངས་པས་རང་གནས་ལུང་པ་ཙམ་མམ༔དེ་ནས་ཡུལ་ཁམས་ཙམ༔དེ་ནས་འཇིག་རྟེན་གྱི་ཁམས་ཐམས་ཅད་འོད་གསལ་གྱི་ངང་ནས་མཐོང་བར་འགྱུར་རོ༔འདིའི་དུས་ན་འཁྲུལ་པའི་རྨི་ལམ་དབྱིངས་སུ་ཐིམ་ནས་མི་རྨི་ཞིང་འོད་གསལ་རྒྱ་ཆེན་རབ་འབྱམས་སུ་འགྲོ་འོ༔དེའི་ཚེ་ནུབ་མོ་གཉིད་པའི་ཚེ་ནའང་དག་པའི་ཞིང་ཁམས་ཤར་མངོན་པར་དགའ་བ༔ལྷོ་དཔལ་དང་ལྡན་པ༔ནུབ་བདེ་བ་ཅན༔བྱང་ལས་རབ་བརྩེགས་པ་སོགས་རང་གར་འདོད་པ་དེར་འགྲོ་ཞིང༔དེའི་རིགས་ཀྱི་བདག་པོ་ལ་སོགས་པ་ལ་ཆོས་ཞུ་བ་ལ་སོགས་པའི་འདུན་པ་རྩེ་གཅིག་ཏུ་གཏད་ལ༔དང་པོ་ལྟ་བ་དང༔རྗེས་དྭངས་སུ་གཞུག་ཅིང༔དེའི་ངང་ལ་རྟོག་པས་བར་མ་ཆོད་པར་གཉིད་ལོག་པས་གོང་བཞིན་འགྲུབ་པར་འགྱུར་རོ༔དེ་ལྟར་ཉིན་མཚན་འཁོར་ཡུག་ཏུ་འོད་གསལ་དུ་སོང་བའི་ཚེ༔རང་བཞིན་གནས་པའི་བར་དོ་མ་ལ་ཐིམ༔ཆོས་ཉིད་བར་དོ་འོད་གསལ་གྱི་ཞིང་ཁམས་སུ་སངས་རྒྱས་པས་བར་དོ་མེད་པར༔སངས་རྒྱས་ཐོབ་པར་ཐེ་ཚོམ་མེད་པའོ༔དེ་ཡང་འོད་གསལ་གསུམ་གྱི་ངོ་བོར་གྲོལ་ཏེ༔ངོ་བོའི་འོད་གསལ་ཀ་དག་ཀློང་དུ་གྲོལ་བའོ༔རང་བཞིན་གྱི་འོད་གསལ་ལྷུན་གྲུབ་ཀྱི་ཞིང་ཁམས་སུ་སངས་རྒྱས་ཏེ༔ཐུགས་རྗེ་མ་འགགས་མི་འགག་ཀུན་ཁྱབ་ཐམས་ཅད་མཁྱེན་པའི་ཡེ་ཤེས་སུ་གྲོལ་བའོ༔དེའི་ཕྱིར་འདི་ལྟ་བུའི་གདམས་པ་ནི༔ཨུ་དུམ་ཝཱ་རའི་མེ་ཏོག་བས་ཀྱང་དཀོན་ཏེ༔འཇིག་རྟེན་དུ་འབྱུང་བར་དཀའ་བའོ༔འདི་ཉིད་ཚུལ་བཞིན་ཉམས་སུ་ལེན་པའི་སྐྱེས་བུ་དེ༔ལོ་བཞིས་འཕོ་བ་ཆེན་པོའི་སྐུ་སྐྱེ་ཤི་དང་བྲལ་བ་ཚེའི་རིག་འཛིན་ཐོབ༔ལོ་ལྔ་ནས་འོད་ལུས་སུ་འགྲུབ༔འཇུག་པ་ལ་རང་དབང་ཐོབ་ཅིང༔ལས་དག་པ་རྣམས་ལ་མཐུན་སྣང་དུའང་འགྲུབ༔ལོ་དྲུག་དང་ཟླ་བ་གསུམ་ན་ཕུང་པོ་ཟག་མེད་ཆོས་ཉིད་ཟད་པའི་མཐར་ཕྱིན་པར་ཐེ་ཚོམ་མེད་དོ༔རྩོལ་བས་བསྒྲུབ་སྟེ་གཡེང་བའི་དབང་དུ་མ་སོང་བར་ཉམས་སུ་བླང་བར་བྱའོ༔འདི་དང་བཏགས་གྲོལ་སྤྲད་པར་བྱས་ན་ཚེ་གཅིག་སངས་རྒྱས་ཐོབ་པར་འགྱུར་རོ༔དེ་ཡང་བཏགས་གྲོལ་གྱི་ཡི་གེ་འདི་རྣམས་གསེར་གྱིས་བྲིས་ཏེ་རབ་གནས་དང་ལྡན་པས་ལུས་ལ་བཅང་བ་སྤྱི་ལྟར་བྱའོ༔༼ཀ༽༼ཁ༽༼ག༽༼ང༽༼ཅ༽༼ཉ༽༼ཏ༽༼ཐ༽༼ད༽རིག་པ་རང་གནས་ཀྱི་ཡི་གེ་འབྲུ་བརྒྱད༔ྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈྈའཁྲུལ་གཞི་རྩད་གཅོད་ཀྱི་ཡི་གེ་འབྲུ་ལྔ༔རིག་པ་རང་ཤར་གྱི་ཡི་གེ་འབྲུ་གསུམ༔སྤྲོས་པ་གཅོད་པའི་ཡི་གེ་འབྲུ་ལྔ༔རིག་པ་མི་གཡོ་བའི་ཡི་གེ་འབྲུ་ལྔ༔མཉམ་ཉིད་བདུད་གཅོད་ཀྱི་ཡི་གེ་འབྲུ་གསུམ༔རྣམ་སྨིན་ཟད་བྱེད་ཀྱི་ཡི་གེ་འབྲུ་གསུམ༔བདེ་ཆེན་འཁོར་ལོའི་ཡི་གེ་འབྲུ་བཞི༔སྐུ་ལྔ་ཡོངས་རྫོགས་ཡི་གེ་འབྲུ་ལྔ༔ཨེ་མ་དེ་ལྟར་ཟབ་ཆོས་སྙིང་པོ་དྭངས་མའི་སྐོར༔གཅེས་ཕངས་རྒྱས་གདབ་ཟབ་མོའི་མཐར་ཐུག་འདི༔སྙིང་གི་བུ་མཆོག་གཅིག་ལ་གཏད་རྒྱ་གྱིས༔གསེར་གྱི་མཎྜལ་གསུམ་དང་ཚོགས་འཁོར་བཅས༔སྙིང་ནས་ཞུ་བ་བྱེད་ལ་རྫོགས་པར་གཏད༔དེ་ལྟར་བྱས་ན་རང་གཞན་དོན་གཉིས་འགྲུབ༔ཅེས་ཨུ་རྒྱན་རིན་པོ་ཆེས་རྫོགས་ཆེན་ཨ་ཏི་སྤྱི་ཏིའི་དགོངས་པ་མཐར་ཕྱིན་པ་ཚིག་ཉུང་ངུར་བསྡུས་ཏེ༔བདག་འདྲ་མཁར་ཆེན་བཟའ་དང་རྗེ་མངའ་བདག་ཡབ་སྲས་ལ་གནང་བ༔བརྗེད་བྱང་ཙམ་དུ་མཚོ་རྒྱལ་གྱིས་ཡི་གེར་བཏབ་པའོ༔ཕྱི་རབས་ཨུ་རྒྱན་གསུང་གི་སྲས་དང་འཕྲད་པར་ཤོག༔ས་མ་ཡ༔རྒྱ་རྒྱ་རྒྱ༔གཏེར་རྒྱ༔སྦས་རྒྱ༔གཏད་རྒྱ༔ཟབ་རྒྱ༔བརྡ་ཐིམ༔ྈདཔལ་བདེ་མཆོག་འཁོར་ལོའི་སྒྲུབ་པ་བསྐྱེད་རྫོགས་སྲུང་མ་རྒྱལ་པོ་གཡུ་ཕྲེང་ཅན་གྱི་སྒྲུབ་ཐབས་བཞུགས་སོ༔ྈྈྈྈྈྈྈདཔལ་བདེ་མཆོག་འཁོར་ལོ་ཡབ་ཡུམ་ལ་ཕྱག་འཚལ་ལོ༔རྒྱལ་པོ་གཡུ་ཕྲེང་སྔོན་འགྲོ་འདི་ལ༔ཕྱི་སྤེའུ་ལ་བརྟེན་ཏེ་སྒྲུབ་པ་དང༔ནང་བྲུབ་ཁུང་ལ་བརྟེན་ཏེ་སྒྲུབ་པ་དང༔གསང་བ་འཁོར་ལོ་ལ་བརྟེན་ཏེ་སྒྲུབ་པའོ༔ཕྱི་སྤེའུ་ལ་བརྟེན་ཏེ་སྒྲུབ་པ་ནི༔གནས་དབེན་པར་རྒྱལ་པོའི་རྟེན་ཁང་བཅས་ལ༔སྙུག་མ་ཡན་ལག་དང་མ་བྲལ་བ་དང༔སྟག་གི་རྒྱལ་མཚན་དང༔བྱ་རྒོད་ཀྱི་རྒྱལ་མཚན་དང༔སྤྲེ་འུའི་རྒྱལ་མཚན་དང༔སྤྱང་ཀིའི་རྒྱལ་མཚན་དང༔ཟ་འོག་གི་རྒྱལ་མཚན་དང༔དར་དམར་པོའི་བ་དན་ཕྱར་རོ༔བཤོས་བུ་རི་རབ་ཚུལ་ལ་མར་མེ་ཁ་ལྔ་བཏང་ངོ༔བམ་ཆེ་བ་དང༔ལུག་ཤ་ལག་པ་རེ༔ཟླ་བ་ངོ་རེ་ལ་མཆོད་ཐབས་རེ་བྱས་ནས་དགྲ་ལ་རྦད་ན༔ཅི་ལྟར་དུས་བཏབ་པ་བཞིན་འོང༔ནང་བྲུབ་ཁུང་ལ་བརྟེན་ཏེ་བསྒྲུབ་པ་ནི༔གནས་དབེན་པར་བྲུབ་ཁུང་ཟུར་གསུམ་པ་བྲུས༔འཁོར་ལོ་རིམ་པ་བདུན་བསྐོར་ལ༔དབུས་སུ་ལིང་ག་བྲི་བར་བྱ༔དང་པོ་ལ་ནི་འབོད་པས་བསྐོར༔དེའི་ཕྱི་རིམ་མི་ལྡོག་པ༔དེ་ཡི་ཕྱི་རིམ་ལོག་གནོན་སྔགས༔དེ་ཡི་ཕྱི་རིམ་གསད་པའི་སྔགས༔དེ་ཡི་ཕྱི་རིམ་རྦད་པའི་སྔགས༔དེའི་ཕྱི་རིམ་མཚོན་གྱི་སྔགས༔དེ་ཡི་ཕྱི་རིམ་མནན་གཏད་སྔགས༔དྲག་སྔགས་བདུན་གྱིས་བསྐོར་ནས་ནི༔སྤྱང་ཐོད་ནང་དུ་ལིངྒ་གཞུག༔ཟུར་བདུན་ཕྱེ་མ་ཉུངས་དཀར་ཅན༔རྒྱལ་པོ་མཆོད་ཅིང་གཏང་རག་བྱ༔ཉུངས་དཀར་ཟངས་ལྕགས་རྡོ་ཕྱེ་ལ༔བསྙེན་པ་ཞག་གྲངས་བཅུ་གཉིས་བྱ༔ཞག་བདུན་ལས་ལ་སྦྱར་བར་བྱ༔ཉི་ཤུ་རྩ་གཅིག་ལས་སྦྱོར་རྫོགས༔རྩ་དགུའི་དགོང་མོར་འཆི་བར་འགྱུར༔གསང་བ་འཁོར་ལོ་ལ་བརྟེན་ཏེ་བསྒྲུབ་པ་ནི༔པུས་པེ་མཚན་ངན་གཉིས་ལ་འཁོར་ལོ་བྱ༔ཁ་སྦྱོར་ནང་དུ་འཁོར་ལོ་གཞུག༔རང་ཉིད་གར་འགྲོའི་ལུས་ལ་བཅང༔དྲག་པོའི་རྫས་ཀྱིས་བརྡེག་པ་ན༔མཚམས་བཅད་མི་དགོས་དགྲ་རྣམས་འཆི༔སྔགས་ཀྱི་འབོད་རྦད་གསད་གསུམ་དྲིལ༔རྒྱལ་པོ་གྭའུ་སྦ་ལྕག་ཡིན༔རྒྱལ་པོའི་རང་སྔགས་བདུན་པ་ནི༔སྔགས་རྒོད་ནག་པོ་ཅེས་ཀྱང་བྱའོ༔ཨཱོྃ་བཛྲ་སུཾ་ཏྲི་རཀྴ་རཱ་ཛ་དར་མ་ཡ༔རུ་ལུ་རུ་ལུ་ཧཱུྃ་བྷྱོ་ཧཱུྃ༔འབོད་པའི་སྔགས་སོ༔རྟགས་ནི་མོན་དང་བནྡེ་དང༔བཙུན་པ་འབག་སེང་བུད་མེ་མང་པོ་འོང༔ཨཱོྃ་བཛྲ་སུཾ་ཏྲི་རཀྴ་གཏུབས་གཏུབས་ཙིཏྟ་མཱ་ར་ཡ་ཧཱུྃ་ཕཊཿཕཊ༔སྐབས་སུ་བརྒྱ་བཟླས་པས༔དམ་ལས་མི་ལྡོག་གོ༔ཨཱོྃ་བཛྲ་སུཾ་ཏྲི་རྦད༔མཱ་ར་ཡ་རྦད་དུཾ་རྦད་དུཾ༔ནཱི་ལི་ནཱི་ལ་རྒྱུག་བྲེང་ཐུཾ་ལིང་ས་མ་ཡ་དུན་ལིང་རྦད་བྷྱོ༔་་་ལོག་གནོན།རང་ལ་ཆོ་འཕྲུལ་རྩུབ་མོར་སྟོན་ན་བརྒྱ་བརྒྱ་ཙམ་རེ་བཟླ་འོ༔ཨཱོྃ་བཛྲ་སུཾ་ཏྲི་སུ་རུ་མཱ་ར་ཡ་ཛ་ཛ༔སྙིང་རྩ་ལ་རྦད་སུ་མཱ་ར་ཡ་ཛ་ཛ༔སྲོག་རྩ་བོ་ཆེ་ལ་དུན་དུན་རྨུགས༔རྩ་བྲན་སུམ་བརྒྱ་དྲུག་ཅུ་ལ་རྦད་སུ་མཱ་ར་ཡ་ནྲྀ་ཛ༔གསད་པའི་སྔགས་ཏེ༔མྱུར་དུ་དགྲ་བོ་གསད་པའོ༔ཨཱོྃ་བཛྲ་སུཾ་ཏྲི་རཀྴ༔གནོད་སྦྱིན་དགྲ་ལ་ལྷན་ལྷན༔བདུད་པོ་སྲོག་ལ་ཅིབ་ཅིབ༔མོན་མོ་སྙིང་ལ་ཆོ་ཆོ༔ཕོ་ཉ་རྩ་ལ་རུབ་རུབ༔སུཾ་ཏྲི་རཀྴ་ཀཱི་ལ་ཡ༔མཱ་ར་ཡ་ཛཿཛཿཧཱུྃ་ཧཱུྃ་ཕཊ༔རྦད་པའི་སྔགས་སོ༔རྟགས་ནི་དགྲ་བོ་དངོས་སུ་ཁྲིད་པ་འབྱུང༔ཤ་སྙིང་སྟེར་བ་འོང༔ཨཱོྃ་བཛྲ་སུཾ་ཏྲི་མཱ་ར་ཡ༔སན་ཏྲི་ནཱི་ལ་ཡ༔ཀཱི་ལི་ཀཱི་ལ་ཡ༔གཏུབས་གཏུབས་སྭཱ་ཧཱ༔མཚོན་དང་ཕུར་པས་རྡེག་པའོ༔ཨཱོྃ་བཛྲ་སུཾ་ཏྲི་ཙཀྲ་མཱ་ར་ཡ་ཀཱི་ལི་ཀཱི་ལ་ཡ་ནྲྀ་མཱ་ར་ཡ་ཛ་ཛ༔རྦད་བུ་ཚལ་པ་བྷྱོ༔མནན་ཅིང་ཀླུ་ལ་གཏད༔སྐབས་སུ་ལས་ལ་རྦད་པ་འདི་སྐད་དོ༔ཧཱུྃ༔མ་གཡེལ་དགྲ་བླ་མཐུ་བོ་ཆེ༔སྐུ་མདོག་སྔོ་ནག་འབར་བ་ལ༔གཡུ་ཕྲེང་སྔོན་པོའི་རྒྱན་གྱིས་བརྒྱན༔སྐུ་ལ་དར་ནག་བེར་ཆེན་གསོལ༔དབུ་ལ་དར་ཞུ་གདུགས་ཐབས་གསོལ༔ཕྱག་ན་སྤུ་གྲི་ཞགས་པ་ཐོགས༔ཆིབས་སུ་དྲེལ་ནག་ཁ་སྐྱ་འཆིབ༔དགྲ་བླ་ཆེན་པོ་དགྲ་ལ་ཆོས༔བཀའ་སྡོད་གནོད་སྦྱིན་ནག་པོ་བརྒྱ༔སྤུ་གྲི་ཐོགས་ནས་ཤ་རུས་འབྱེད༔གནོད་སྦྱིན་དགྲ་བོའི་ཤ་ལ་ལྷན༔ལས་མཁན་བདུད་པོ་ནག་པོ་བརྒྱ༔ཐོད་ཁྲག་ཐོགས་ནས་སྲོག་རྩ་འབྱིན༔བདུད་པོ་སྲོག་ལ་ཅིབ་ཅིབ་འཐུང༔བཀའ་ཉན་མོན་པ་ནག་པོ་བརྒྱ༔རལ་གྲི་ཐོགས་ནས་སྙིང་རྩ་འབྱིན༔མོན་པ་སྙིང་ལ་ཕྱོ་ཕྱོ་ཡ༔ཕོ་ཉ་དཔའ་བོ་སྟག་ཆས་བརྒྱ༔བུད་མེད་དར་ནག་ཐོགས་པ་བརྒྱ༔སྤྱང་གཟན་ཤ་རུས་འཆའ་བ་བརྒྱ༔ཕོ་ཉ་རྩ་ལ་རུབ་རུབ་འདུ༔དམ་ཉམས་དགྲ་བོ་ལས་ངན་ལ༔རྒྱལ་པོ་འཁོར་བཅས་ཟས་སྐལ་གྱིས༔གཏད་དོ་ལས་བཅོལ་མཐུ་མ་ཆུང༔བཅོལ་པའི་ལས་རྣམས་འགྲུབ་པར་མཛོད༔ཅེས་བསྐུལ་སྔགས་བཟླ༔ཐུན་བརྡེག༔ཕུད་དང་བཤོས་བུ་གཏང༔ཞག་ཉི་ཤུ་རྩ་གཅིག་གིས་ཕྱིར་འགྱང་མི་སྲིད་དོ༔ཨུ་རྒྱན་པདྨ་འབྱུང་གནས་བདག༔ཡི་དམ་ལྷ་དང་མཉམ་པར་དྲེགས་པ་དབང་དུ་འདུས༔རྒྱལ་པོ་གཡུ་ཕྲེང་གི་སྲོག་གི་སྙིང་པོ་བླངས༔དཔལ་བདེ་མཆོག་འཁོར་ལོའི་གདམས་པ་ཟབ་མོའི་ཆོས་སྲུང་དུ་བཀའ་བསྒོས་ཏེ་གཏེར་དུ་སྦས་སོ༔དད་ལྡན་མངའ་བདག་ཡབ་སྲས་དང༔མ་འོངས་རྗེས་འཇུག་གི་དོན་དུ༔མཚོ་རྒྱལ་གྱིས་ཡི་གེར་བཏབ་པ་ས་མ་ཡ༔རྒྱ་རྒྱ་རྒྱ༔ཟབ་རྒྱ༔གཏེར་རྒྱ༔སྦས་རྒྱ༔གཏད་རྒྱ༔བདག་འདྲ་གར་གྱི་དབང་ཕྱུག་རྩལ་གྱིས་བསམ་ཡས་དབུ་རྩེ་སྟེང་ཁང་ལྷོ་ནུབ་ཀྱི་གདུང་གཡུང་དྲུང་རིས་གསེར་གྱི་པ་ཏྲ་འཁྱིལ་བ་ཅན་ནས་གདན་དྲངས་ནས།ཤོག་སེར་ངོས་ནས་དག་པར་ཕབ་པའི།ཡི་གེ་པ་ནི་དཀར་པོའི་སྔགས་བཙུན་ཐུགས་རྗེ་སྐྱབས་ཀྱིས་སྒྲུབ་ཁང་དུ་ཞལ་བཤུས་སོ།།དགེའོ།།།།